text:
飲有機奶粉既Bb請進
-
jabeepo last edited by
有機的同普通的有咩分別? 想買初生奶粉
-
sisibb last edited by
感覺係安全d既....
不過我揀左platinum,講明非基因改造
-
kah last edited by
platinum 係唔係都有出1號仔嫁?
-
Anonymous last edited by
有機奶粉係有小小唔同既,好似illuma organic咁,佢既奶粉有嚴格控制激素,同埋農藥
-
nanatintintin last edited by
我比小朋友飲eleva都係有機的, 感覺天然健康D掛…不過主要都係佢夾得好, 便便靚
-
sisibb last edited by
有....1-3都冇蔗糖
-
MOMO last edited by
我都想俾仔仔試下呢隻,想睇下有冇sample可以拎
-
tszyy last edited by
無咩大分別, 營養一樣, 但有機果D好似話係冇激素
-
chenggigi last edited by
@jabeepo 主要係冇激素, 基因改造同農藥嗰D, 因為有D媽媽唔想BB咁細個就食到依D落肚
-
sharon777 last edited by
我之前見我個媽媽group 都有好多比雅X有機依隻, 所以停左人奶都轉左
-
SUSANNA last edited by
@tszyy 如果講開冇激素,我見platinum都係一樣冇激素嫁
-
JJ last edited by
佢賣點好似係非基因改造
-
cammimi last edited by
platinum都係有機的? 係咪都係冇農藥果D?
-
nanatintintin last edited by
@cammimi 佢好似唔係, 同埋最主要係夾到啫 (利申: 我個B食緊eleva就有哂有機認證)


c: text/html

text:
少男心都爆發 將軍澳咖啡灣
喺將軍澳做完嘢,諗住坐地鐵返公司,路經新都城二期嘅咖啡灣,記得之前同A姐食過大埔分店,餐廳好Colourful,裝修設計充滿童話風格,吸引到好多少女同好似A姐呢啲中女心打卡.但我今日嘅少男心都俾佢門口嘅Lego城堡同Lego摩天輪吸引住,望吓望吓,不如坐低食埋個lunch先啦.
香濃蘑菇湯
午餐包餐湯,蘑菇湯濃郁唔稀,仲有唔少蘑菇幼粒,令口感更加豐富.
山賊雞翼
散叫嘅雞翼有六隻合共三款口味,除咗原味皮脆嘅香草雞翼,仲有蜜糖同埋辣醬兩款雞翼,夠晒惹味.
北海道咖喱汁配美國無骨豬扒飯
飯用上日本珍珠米,又肥又有咬口.而厚切嘅豬扒唔嚡又唔韌,煎得夠香.配上北海道咖哩汁就好開胃.
菠蘿荔枝烏龍茶
跟餐嘅餐飲就叫咗菠蘿荔枝烏龍茶,菠蘿嘅微酸配上清甜嘅荔枝,令兩者味道互補不足.茶底用上烏龍茶就夠晒解喝.
咖啡灣 Cafe Swan
地址:將軍澳貿業路8號新都城中心2期1樓1072-1073號舖
電話:+852 3481 1807
營業時間:星期一至日 12:00 – 22:00
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMdiary
Pinterest:AandMDiary
Openrice:A姐M佬
報料或合作:keepintouch@aandmdiary.com

robotstxt: allowed

filter: keep


text:
師妹鄧卓殷一擊即中恃靚馮盈盈申請宿舍三次都衰
前港姐冠軍馮盈盈,出名講嘢貼地又大膽,佢喺最新一集《#後生仔傾下計》同應屆港姐亞軍鄧卓殷( Amber),講吓佢哋嘅母校香港大學一啲秘聞,當中講到住宿舍呢個話題,馮盈盈話冇住過Hall,但就有好深入嘅了解,點解呢?陸浩明驚訝話:「你連Hall都入唔到呀?」盈盈點頭話:「係呀!其實我報咗三間Hall,第一間好近上堂,所以好多人爭,但我唔知原來報Hall辛苦過報大學,入大學乜都唔使Test就收咗,但呢個完全係人生大考驗,佢哋問我有乜talent(天賦),識打咩波,識咩表演,將我識嘅都帶晒過嚟面試,但我當時係freshman太細膽,覺得自己最大嘅天賦係個樣,所以扮到靚一靚,我只係著咗條裙去,點知就出事,點解嗰啲豎琴,大提琴,曲棍球拍,籃球出晒嚟,我就得條裙,咁我都覺得最大武器係個樣,但最後就咁失敗咗.」之後一直冇乜出聲嘅Amber開腔,解釋話報住宿舍其實有策略,Amber話:「首先喺Open Day有個Touch Cam要影吓相,等佢哋知你個樣同埋留意你有咩性格,天性格,天賦.」陸浩明就問Amber報咗幾多間先有得住? Amber講時似乎有啲唔好意思咁話報一間就收收咗,之後大家問Amber喺大學宿舍嘅迎新習俗,馮盈盈就搭唔上嘴喇!好難得喺節目度佢唔係講最多嘢!今集畀師妹贏咗!
馮盈盈話恃住自己靚以為實有宿舍收,坦白得嚟好可愛,身為港姐冠軍嘅佢的確高質,講嘢冇包袱又肯晒身材,真係非一般港姐 ﹗
﹁車明一搶幾樣答多,話人競爭爭:呢好﹁啲激同宿烈香舍.港位﹂人? ﹂爭陸上浩: ▼馮 盈佢住聽盈 ,,到 都之自師聽 唔後己妹到 係圍就時 只 好繞眼 搭住報需都 到宿三報凸 嘴舍間一埋 !嘅都間!話冇就,題宿有師,舍宿姊馮收舍
靚冇樣,可心行諗得佢通最,大點嘅嘅知面食試白前果就一!係啲個準樣備,功以夫為都
話報 要有策略!
得全場歡笑及拍掌,.引


text:
10 AUGUST 2014(SUN)小小豬四歲生日節目可以話係音樂日,上午睇完節制輕快嘅Hi-5 SHOW之後(請按此),接下來就係去聽啲古典音樂,因為大肥豬帶左我地去萃男書院葉傑全音樂廳舉行,去聽虎豹夏日音樂節匯演呀~
其實依一個節目早係兩個月前大肥豬係親子王雜誌見到有依個音樂節匯演,都已經好想帶小小豬去聽音樂.一嚟小小豬一向都好鐘意聽音樂,好想帶小小豬現場感受吓,等佢聽吓/睇吓現場演奏係點.二嚟咪就係因為個舉行地點,因為依間係大肥豬心目中嘅DREAM SCHOOL嚟呀!
好好彩我地可以向主辨單位拎到三張門票,所以小小豬生日活動又多一個有效益活動啦~
坦白講,我開頭都以為依個音樂匯演係啲柴娃娃節目,睇吓啲小朋友表演咁.不過原來我係大錯特錯,成個節目真係好嚴肅認真,以弦樂夏令營 – 韋華第《四季》為主題,成個樂場氣氛都真係好似去參觀大型演奏會咁,係會場真係講嘢大聲啲都唔可以呀~
哈哈哈...真係好認真呀,因為我地遲左少少去到會場,音樂會已經開始緊,所以我地要係門外等正在表演那一節完左先可以進場~
表演真係絕對唔係柴娃娃,因為係整個音樂匯演入面有好多唔同種類嘅表演,好似有小朋友為主嘅Do Re Mi小星星演出,香港少年中樂團,仲有溫哥華音樂學院克爾納四重奏與其學院「明日之星」四重奏,所以節目都好豐富呀~
係一個咁嚴肅嘅氣氛下,開頭我同大肥豬都好擔心小小豬會做出啲失禮情況,令到我地唔可以聽足全程.不過今日小小豬嘅表演真係令我地有點喜出望外,因為佢全程都好安靜留心咁聽音樂,最重要係佢平日都好鐘意講嘢,係嗰兩個鐘真係唔多點講,一心一意去聽音樂呀~
真係估依個小小豬唔到,佢投入程度真係比早上去睇Hi-5 SHOW時仲專心,佢真係眼定定咁望實啲演奏者,到完場時仲識得問我地嗰啲係咩樂器添.
可能我地每晚都俾小小豬聽住類似嘅音樂瞓覺,久而久之對古典音樂產生左喜好,所以咁鐘意聽啦!依個都係一件好事,因為聽多啲古典音樂,可以陶冶性情,對性急嘅小小豬嚟講都係一個好好嘅訓練.
既然小小豬咁鐘意聽,所以有機會都可以搵多啲同類活動俾佢參與吓,等佢睇多啲...聽多啲,話唔埋第日大個仔可以表演埋一份添呀!


text:
機緣巧合之下,我被逼人生第一次搭高鐵.公平地講,我覺得大陸高鐵喺硬件上,其實無乜特別唔好嘅地方(表面上),出事嘅主要係啲人.人民質素,似乎係中國永遠捉不到,摸不著嘅一個泡影. 我由蘇州去上海,車程只係25分鐘,但呢趟短短嘅行程已足以令我畢生難忘.呢次旅程令我重新定義「生番」呢個term. 首先,高鐵個站本身,如同大陸好多地方一樣,本身其實好地地,但一加埋「中國人」落去,就會變成混亂惡俗嘅煉獄. 個站有幾嘈幾亂已無謂提,在香港都可以隨時感受到.果日好衰唔衰,安檢特別嚴格,結果要被逼同大班中國人擠在車站成兩個鐘先上到高鐵,過程中不斷被打尖,肩撞,耳邊轟炸,相當痛苦.親戚話平時安檢好hea,但當佢哋收到風邊個想隊冧邊個時,就會特別嚴謹.其實我心諗,果啲有機會被隊冧嘅人,又有幾大機會出現喺高鐵上? 終於去到月台,乘客爭先恐後擠入車廂嘅情境同香港東鐵線情境分別不大,只係我唔明,東鐵就話要爭位坐,高鐵明明劃咗位,點解要咁急? 高鐵座位好舒服,呢樣無法否認,仲正過屋企張梳化.行車亦算係穩定,唯獨係啲乘客嘅質素真係不敢恭維.親戚話坐一等座會好少少,但我所坐嘅二等座就堅係恐怖. 我唔係好明點解個個中國人都咁好中氣,可以丹田發聲講嘢成個車廂都聽到,仲要講足全程都毫無減弱嘅跡象.小朋友亂跑亂跳都無大人理,有幾次分別有唔同嘅小朋友踩到我隻腳,我望住佢仲對返我笑! 不過呢啲都算.坐咗一陣,我開始覺得唔對路,因為我聞到有啲怪味.果種味講唔出係咩味,總之就好似好up,又有啲腐臭咁.回頭一睇,見到有個女人除咗鞋,擘晒脾坐,我強烈懷疑果啲係鮑魚味加腳臭味,超級噁心,唯有即刻閉氣,期待個行程盡快完結. 我真心唔明,點解在大陸,明明好眉好貌嘅人,都可以做出啲毫無公德心嘅行為,係要搞到自己身處嘅地方烏煙瘴氣先安樂.無論斯斯文文,定係衣衫襤褸,只要係中國人,都有較大機會做出不雅行為,點解會咁? 一到站,個個又爭先恐後逃亡出車廂,唔知係咪怕咗浸鮑魚味.我認為佢哋走咁快,唔係單純因為性急,其實好多中國人自己都覺得自己身處嘅地方係地獄,縱然佢哋自己有份打造出來.既然係地獄,當然唔想多留一秒,結果去到邊都走難咁,由一個地獄逃亡去另一個地獄,成為中國一道奇特嘅風景.
Read more


text:
香港人有幾可探索社區小店?讀者投稿
2018/2/20 — 14:01
(文:艾迪)
究竟香港人有幾可會探索下自己嘅社區同小店?
我同你都係正宗嘅香港人,你話平時咁忙,日常有咩需要都會貪方便幫襯連鎖店,我完全明白嘅.
我平時剪頭髮都係去黎自日本嘅速剪連鎖店,嘟個八達通拎單排隊,用廿分鐘等其他人剪,然後到自己就用十分鐘搞掂曬.一次禮拜六太得閒,見有成幾個月無剪頭髮,心血來潮,記起屋企隔離棟唐樓一樓有間隱世髮形屋,於是決定過去剪個靚頭.
走入門口,隨即有把中年阿叔嘅聲音叫我入去坐低,只見一個頭髮稀疏嘅阿叔正幫個後生仔剪髮.等咗十五分鐘,師傅終於搞掂,個後生仔好滿意咁望吓塊鏡,然後吹住口哨行出門口.
阿叔先叫我去洗頭位訓低,幫我沖水洗頭,先後三次落洗頭水同護髮素,途中不斷輕揉我嘅頭頸穴位,力度適中.如果佢係一個後生女師傅,我絕對唔止想做頭部按摩,而係要全身進行深度按摩.之後剪頭時,阿叔不徐不疾,好配合我想剪一個點樣嘅頭.最後埋單八十蚊,包曬洗剪吹,相當享受呢大半個鐘嘅剪髮體驗.
剪完髮行落樓,先發現其實屋企樓下有幾間開咗好多年嘅小店,例如當鋪,米舖,舊式剪髮舖,喺我出世之前就已經喺度.一直出開街或者返屋企都好少留意呢幾間小店,甚至無入去幫襯過.平時出街食野買野,好自然會去附近嘅商場.
好多人對商場都有一種依賴,諗起衣,食,住,行就只會去連鎖店,好少會諗起身邊嘅小店.買衫去 Giordano,Bossini 或 Uniqlo;食野就梗係去麥當勞,大家樂或必勝客,用WeChat Pay或者裝個手機程式就可以做會員拎 coupon;買日常用品就去百佳或惠康,陪女朋友買護膚品就去萬寧或屈臣氏.
相反,望返一眾社區小店,的確無咁多本錢吸引多啲人去幫襯,無咁多人去,就無咁多話題,無咁多人會知道有呢啲小店.久而久之,可能好多人覺得社區嘅小店好落伍,追趕唔上呢個時代嘅潮流,但又有幾多人嘗試了解吓呢啲小店開始同繼續經營嘅原因,聽吓佢地嘅故仔?
最近上網見到有個同小店合作嘅活動,推動一種短暫性嘅「社區貨幣」,俾人喺小店分享自己嘅幸福故事,當係貨幣咁消費.我地當然可以把握機會,老作個故仔,拎住張「社區貨幣」去攞著數.而我就會嘗試當呢個係一個好好嘅話題匣子,同老闆熟客傾吓計,好好了解吓呢啲小店.最起碼,我都想聽吓個間剪髮鋪阿叔嘅故事,知道佢地呢幾十年風雨不改咁做落去嘅原因.
畢竟生命當中美好嘅事物都係好短暫,尤其喺瞬息萬變嘅香港,好多野都好快被取代,好快會喺我地嘅腦海消失.小店失去咗,就無得返轉頭.
作者個人簡介: 一隻流浪於本土startup既90後IT狗,鍾意踢波,行山,睇書同睇戲 ,最享受嘅時間係哩係屋企聽住歌睇書,然後欣賞imdb嘅top movies,再同個知音人暢談一番.(附以下圖片)


text:
今時今日呢個車費加,食野加,買衫加,總之乜都加剩係人工唔加嘅時勢,一個唔小心,忍唔到手買左over budget嘅心頭好,分分要月尾就係杯麵,麵包同餅乾陪伴你(好似我咁T﹏T),唔想咁可以點?不如搵個識搞事嘅銀包幫你慳慳錢啦!
喺呢個咁邪惡嘅年代,次次同自己講「我唔買!我唔會買!」嘅天使十次有九次都比小惡魔嘅一句「買埋呢個啦,最多出少啲街食飯囉!」反擊,當你睇完呢場天使同惡魔嘅大戰之後,通常都發現心頭好已經拎住左喺手!「Living Wallet」團隊就係要改變大家呢個壞習慣,由你個銀包落手!點解?因為亂洗錢唔係你嘅錯,係你個銀包唔同你睇實啲錢姐~
其實大家望到呢個銀包,都見到佢同普通嘅銀包最大不同之處係多左四個轆,呢個就係佢嘅幫你慳錢第一招,當你用埋手機Apps「Zaim」計住自己今個月洗幾多錢嘅時候,一洗得太多,呢個銀包真係用走佬唔比你捉,提醒你唔好亂洗錢架!
咁當然啦,一個銀包咁細個點跑都快極有限,你有心捉就一定捉到佢架喎,咁點算好?「Living Wallet」就當然有第二招啦,當你強行打開個銀包果陣,佢會叫「救命丫!」「唔好!」「放開我丫!」等等嘅字眼等你清醒啲!
有時啲小惡魔太過強大,連你都會不自覺咁同個銀包講:「嘿嘿,你叫破喉嚨都唔會有人救你架啦!」,咁點算?個銀包話明幫你慳錢,當然仲有第三招啦!呢個銀包可以比你預先set好緊急聯絡人個電話,有咩用?你喺佢叫到喊都仲想拎錢嘅時候,佢會send message比你嘅緊急聯絡人,到時會點?阿爸阿媽,老公老婆一齊打黎訓問你!阻止你!煩爆你!制裁你!(到時你叫破喉嚨都冇人救到你架啦!嘿嘿嘿…)
其實呢個銀包都係一番好意想你慳番啲錢姐,都係放下銀包,立地儲錢吧啦!
Comments
Powered by Facebook Comments


text:
今年香港電影 金像獎 ,好多片唔係我杯茶,特別今年最佳電影係一部某程度嘅主旋律電影,你當係我嘅政治偏見好了.但今年 金像獎 嘅主題,反而變咗喺圍剿一件叫成龍嘅人渣,先由黃秋生發炮,然後連新晉影帝古天樂都上台煮佢重米,大家都知道今屆金像獎係向一個出賣香港嘅仆街摑完一巴又一巴.
金像獎 反映部分演員仲有血性
成龍雖然已經重新認姓房﹐叫房仕龍(呢個名嘅諧音,真係好符合呢件人渣嘅一啲作為),但佢本名係陳港生,作為一個香港生嘅港人,佢嘅演藝事業亦係因香港而起,如果佢唔係香港拍咁多動作電影,佢邊度攞到美國奧斯卡嘅終身成就獎,叫佢返去早抖喇.但呢條友,就係一生人為名為利,不斷改變效忠對象,英治年代,就喺英女皇前表演扮效忠英國,依家中治年代,就做中國嘅狗兼出賣香港,呢啲賣港賊黃秋生當眾郁佢其實係最恰當,當然,對香港影壇唔少擦鞋仔嚟講,黃秋生嘅批評亦實在太腰心腰肺,所以成班香港演藝界人士笑唔出,唔知點俾反應,正常.古天樂郁成龍果陣至鼓獎,一旦果件姓房嘅仆街大興問罪之師,佢地都可以話佢地係祝賀古天樂攞影帝,房生自己都有祝賀古天樂做影帝喇,係唔係.呢啲亦反映咗,香港娛樂界果種虛偽如戲嘅潛規則,好似黃秋生咁直接嘅,果然係好難生存.
香港電影未死晒,因為仲有啲有血性嘅人,撐住香港文化,唔係好似成龍咁,乾脆喺北京賣港,或者更衰好似王晶咁,佢條友拍落大量爛片,爛片產量驚人,應該搵一隊環保人士上佢office抗議,因為呢條友浪費大量能源.大佬,拍電影用咁多大光燈,用喺王晶嘅爛劇本上面,唔係浪費地球資源,又係乜嘢,大家話係唔係?
我一直都認為,應該送成龍去北韓,當初提議送成龍去北韓果個係我,我相信成龍呢啲人去北韓嘅結果,係最終唔係被人犬決,就係北韓政權崩潰果陣當賊看待,我認為成龍手上果個奧斯卡終身成就獎遲早被人收埋,喺武打片上面,成龍嘅成就,實在同李小龍相差太遠,亦無理由俾終身成就獎俾佢,呢啲卑鄙小人,簡直喺度整臭個獎.送佢去北韓,其實好仁慈,因為呢啲人應該直送黑洞.


text:
發展局局長呢個位,照正常好難講人話,但黃偉綸講咗句人話, 警察 唔係個個係好人,仲要係東野圭吾小說嘅名句之一,都被警察員佐級協會抗議,黃偉綸被迫道歉.呢句嘢,黃偉綸無必要道歉,以依家 警察 紀律之差,無話警察都唔係好人,已經係十分之好彩.
警察 根本係無法無天
先唔講香港 警察 近幾年喺群眾集會執法不公兼濫權果啲仆街嘢,先講現役警員犯罪,依家搞到休班警,當更警,輔警鬥多犯罪數字,身為執法人員,知法犯法係罪加一等,呢個係常識,喺西方民主國家, 警察 咁多被捉到兼職做賊嘅,一早政府指派獨立人士或委員會調查警隊出咗乜嘢事,並且向首相或內政大臣提交報告,點會依家一路都係由得班警員繼續犯罪算數,簡直係荒謬無恥.都仲未計果單經典到震嘅旺角警署強姦案,你試吓喺英國發生呢啲事,由內政大臣到倫敦市長,全部都可以唔駛玩,更加唔好講係警務處處長,一哥係一早被人炒咗十世,根本唔可能好似近兩位警務處長囂張跋扈到呢個程度,市民認為 警察 唔係個個都係好人呢個印象,好大程度就係因為香港 警察 目無法紀所致.
東野圭吾嘅小說,講 警察 唔係個個都係好人,點解會咁,因為日本警察曾有一段時間聲譽好差,為求破案,不惜老屈,有啲死刑案件一直唔敢行刑,因為啲證據有問題,好多係要上訴再上訴,好似マルヨ無線事件咁,個犯已經坐咗四十七年監,搞到係七次上訴(係七次),點解玩到七次,梗係有司法不公.日本嘅刑求問題,一直係日本司法制度嘅重大污點嚟,呢個亦係點解日本處理死刑犯,唔可能好似美國咁手起刀落.好彩香港依家無死刑,否則點香港 警察 果啲老作口供,上庭夾口供呢啲無賴行為,冤獄一定多到懲教署啲官日日撞鬼都唔得掂果隻.依家香港 警察 根本唔係服務為本,係政權為本,一味靠惡,變番有牌爛仔,做過保安局嘅黃偉綸,佢對依家警隊掂唔掂,應該比其他官有更深刻嘅了解,依家嘅警察,根本唔係路,已經唔駛講喺公眾集會期間果啲濫權行為.
警察 唔係個個都係好人,只不過係常識, 警察 員佐級協會班友嘅作為,只係反映呢隊警隊,一旦有主權變更,必須炒晒大部分嘅人,重新嚟過,好似RUC(Royal Ulster Constabulary)變PSNI(Police Service of Northern Ireland)咁.
仲有,鬧警隊不公,彭定康比阿水都有資格,唔只佢係前港督,將RUC改到變PSNI果個,正係彭定康.


text:
近年受到韓流嘅影響,唔少店舖都以「韓式」作招徠,今次嚟到一間韓式Salon.Hankuk
Hair擅長唔同嘅燙染技巧同埋韓式髮式,亦有針對受損秀髮所提供嘅頭皮護理服務,其他服務包括美容,美甲,化妝,婚紗攝影等
店入面嘅員工大部分都係韓國人,店內有翻譯員為你即時傳譯,而且店員都可以簡單英語溝通,大家可以放心.店內嘅環境乾淨簡潔,同其他韓店一樣習慣播住流行K-pop,店入面除咗有韓國人,亦有唔少本地人光顧.
Salon其中一個特色就係好多潮流雜誌,Hankuk
Hair亦有好多韓國時尚雜誌同香港旅遊書(韓文),雖然唔識睇,不過感覺好文青,嘿~
韓國人好著重養身就係人都知,著重程度係連頭髮同頭皮都要去Salon護理,韓國人認為即使頭髮表面睇好健康都需要定期做保養,因為頭髮嘅健康同身體都有直接關係!
Aminn今次嚟到Hankuk
Hair就係做頭皮護理,喺treatment之前,護理師會先同Aminn進行髮質檢測,睇睇頭髮嘅健康度,再根據頭髮嘅受損程度推薦唔同配方嘅護理產品.
點解韓國人都會特別注重頭皮護理呢?大家可以睇睇,Aminn的情況並唔嚴重,頭皮都只係出現少少頭皮屑或者毛孔堵塞狀況,不過都會導致毛髮衰弱,新長出嘅頭髮都由粗毛變成弱弱的幼毛...嚴重就會出現脫髮情況!所以定期做頭皮護理就可以排出毛孔入面廢物,減少油脂同產生頭瘡.
首先護理師會將清潔毛孔嘅精華塗到頭皮嘅每段分界上面,由一邊塗到另一邊,再用熱力令毛孔擴張,每次10分鐘,重複兩次.中間亦會有頭部按摩,利用促進荷爾蒙/新陳代謝嘅精華油,舒緩精神.
之後用乾洗嘅洗頭水按摩頭皮,洗走頭皮屑同油脂,之後沖水洗淨感覺非常清爽,吹頭之後頭髮輕盈好多.
最後護理師會噴上頭皮精華喺每段分界上面,噴完全個頭心日會再次照燈幫助吸收.
順帶一提,如果有脫髮問題嘅朋友護理師會建議你買支適用頭皮嘅微針($1000),每次過嚟treatment嘅時候記得拎埋嚟,護理師都會用你私人嘅微針幫係針頭皮毛孔,而唔需要再收費.
整個護理過程就好似同頭皮做spa,而且護理師按摩嘅手勢都幾舒服,可以享受輕鬆嘅一小時.
護理完之後再做髮質檢測,見到大部分被油脂或者殘餘化學物堵塞嘅毛孔都打開咗,感覺頭皮乾淨咗好多.
Before
After
每次做完當晚沖涼都只會甩幾條頭髮(懂的就懂了)!好Suprise!
以上頭髮護理服務由基本到進階嘅收費為$600~$1200,要keep住做收費的確有負擔,不過貪靚嘅朋友就會明白容易打理又自然又整齊嘅頭髮係可遇不可求,所以日常花部分洗費喺護理度都係值得嘅!
Aminn仲為各位Fans爭取到Hankuk
Hair小小優惠!
(麵語錄aminn
x Hankuk Hair服務優惠)
凡惠顧Hankuk
Hair任何頭髮護理服務,只要出示呢篇文章,都可以免費得到Protein Hair Treatment一次.
Hankuk
Hair
香港銅鑼灣謝斐道500號維安商業大廈4樓B室
(2147-1060)
九龍尖沙咀金巴利街1B恒港中心16字樓
(2147-1212)
營業時間:10am-8pm
產品由品牌提供
是次小分享完畢,有興趣可按 麵語錄aminn 或本站內其他分享 :)
Aminn | Beauty.Food.Fun.Travel.Trendy|


text:
2013-12-18&p=5529&m=episode
今舖係自由野」
(所以應該好快收皮)
自由野Day 1感想:文青唔太多,靚女唔夠多,bass推太多.音響非常靚聲去到邊都聽得清,係低音幾乎一定出過其他人成日遮住其他樂器,但全日製作同班底同氣氛實在本地難求,不枉我朝早五點半起身出大角咀做part-time之後,點幾鐘收工眼瞓到死都由奧運站行去九龍站再頂到最尾十一點.不過我呢挺毒撚都係唔太適合嚟呢種咁文青嘅場合,入夜之前主台都得好少人,但過去文青樂園大草地,啱啱係今期流行新青年理髪店出場,觀眾人數多主台一倍以上.然 後聽佢哋唱咗幾句,唔知咩朝早起身去廁所屙屎,心諗做乜鳩轉頭即走,睇嚟我呢世人都係做唔到文青架喇,抵我溝唔到女啦.
我相信自由野歷史上最成功係揾King Ly Chee表演,根本主台成日到佢哋出先至係正式開始,大場都可以玩到pit晒插晒水Riz衝埋落台企上鐵馬唱,仲要成場表演都係橫風橫雨,我企正台前鐵馬,前面大雨到眼鏡己經乜都睇唔清,後面就狂撞上嚟差少少鐵馬都撞低,頂真係未試過香港睇一次band可以咁癲咁正,而當呢種場面唔使講日本台灣同大陸都好普遍,就證明香港缺乏容納得到嘈band嘅大show/music fest缺乏得好緊要.
臨尾對眼鏡仲要人哋插水時飛走埋,勁在跌落個pit度居然冇人踩爆冇花冇爛仲執得返,撞跌我眼鏡位朋友放心我唔會屌你,如果今日成場咁喪都撞唔跌我副眼鏡先至抵屌啦,係咪?話時話,說好的現場歌詞手語傳譯呢?相信冇因為冇人敢接job,全世界可以幫King Ly Chee做,應該只得曼德拉悼念儀式有精神病又上台扮自己係手語傳譯員嗰條黐線佬先夠班.
上次萬能青年旅店去HA賣飛鬼咁快搶唔到飛,今日嚟就係為咗佢哋,免費有得睇呢隊中國數一數二勁band喎,現場亦完全唔失望兼喜出望外,雖然冇乜台風好多時你望我我望你背對觀眾表演到好似band房練歌噉,但音樂真係無敵非聽CD可比,如果Dire Straits生在九十年代玩alternative rock,或者會同佢哋差唔多.
睇完個人重咗幾磅,因為入夜之後根本冇停過雨仲要越落越大,成個人底衫面衫件褸都吸晒水.本來聽日打算冇嘢做的話出去睇埋Day 2,睇到七點MastaMic玩完之後過HA睇唐朝,今舖睇嚟唔多使諗,如果仲係咁大雨仲邊敢出呀?
呢屆政府從來好事同應做嘅事都唔會做,自由野係屈指數得到嘅德政之一.只希望之後,真係起咗個九西中心之後仲可以一年一年搞落去,不過到時自由野應該變成好嘢/應做嘅嘢,繼而俾政府收皮.


text:
(讓結婚加分的3個小細節) 婚禮準備事項 避開地雷和尷尬|一定會出現 Out Of The List 嘅人物
婚禮前一個又一個Excel檔,咩Budget plan呀,To do list呀,當日Rundown,影相list等等...相信新人們已經見慣不怪.但往往幾努力去籌備,大日子總會有意想不到嘅亂子出現!究竟有乜野事我地喺之前可以處理得好啲,令到當日嘅混亂同尷尬可以盡量減低呢?新人們!Check it out!
1. Big Day當日,兄弟姊妹無得坐又無得食?
喺大日子前,我已經向酒樓Book定左一圍枱比兄弟姊妹以及化妝師,攝影師等人用Lunch.因為我證婚嘅地點係酒樓附近,所以我喺出門後,入門前,就已經先請部份兄弟姊妹先到酒樓食Lunch,佢哋先嚟先食定嘢,等另一批兄弟姊妹同工作人員嚟到,佢地就去證婚地點幫忙佈置,我諗住「咁精密嘅計劃!仲唔掂?」點之問題就出現喇!!!
當我去到酒樓,就即時畀媽咪話我安排得好差!原來大家都無位坐!事源女家帶埋幾位女家嘅親戚朋友嚟咗,而男家又突然多咗幾位唔識嘅朋友一齊嚟,最後要姊妹即場Book多兩圍先啱啱好夠坐,最慘係伴娘又無得食,除左不停抱歉之外,我都唔知講啲乜....
貼士:
務必喺婚前問清楚哂屋企人究竟幾多個會嚟酒樓一齊食Lunch,原理就好似夜晚擺酒嘅座位表一樣,如果唔係到時你眼望我眼真係尷尬到暈.另外,如果酒樓方便嘅,可預先Order食物,以方便兄弟姊妹及工作人員用餐.
2. 敬酒環節,敬極都未敬完?
我知道好多新人都好醒目,喺婚前已經做好敬茶LIST,但往往喺大日子當日,最易出事嘅就係敬茶環節,因為敬茶人物Out Of The List!好似我婚前一日,已經再次同四大長老夾好敬茶List,但喺大婚當日,名單上有名嘅又遲到,無名嘅又因為奶奶突然話要敬老人家,媽咪又話有個長輩買咗金器所以要敬,結果開席時間遲完又遲,同賓客互動嘅時間更加係零.
貼士:
不厭其煩地同四大長老夾敬茶名單!禮貌地設定Deadline,請需要敬茶既長輩喺Deadline前完成儀式.請父母同兄弟姊妹或MC好好溝通,如當日知道有Out Of The List長輩一定需要敬茶,就要計算好時間,以免錯失與賓客交流機會,呢個真係一世遺憾嚟㗎!
3. 酒席上,點解我無位坐?
座位表對我嚟講,肯定就係搞婚禮最複雜嘅一環!爸爸會話XX親戚又唔可以同ZZ親戚一齊坐,老公又會講A朋友想同B朋友坐... 最後,我喺大日子前用咗2星期砌個座位表出嚟,亦因為我擺酒嘅地方有一個大嘅電子屏幕,我就諗住將座位表電子化,等大家嚟到用手指Touch下就知自己坐邊.點知响我準備Match in嘅時候, 見到堂家姐抱住BB,推住架車企左响Reception同我講話佢無位坐,話原來佢原本坐既位置已經坐爆人,而當時兄弟姊妹又要忙住同我地一齊跳舞Match in,所以無人幫到佢Check.果刻我真係極度唔好意思!後尾我先知原來好多親戚朋友係唔識用屏幕睇,咁岩我地全部人又行開哂,所以大家就隨便坐.
貼士:
就算而家好多酒店或者擺酒嘅地方都有提供電子座位表都好,新人們記得一定要印定一個Hard Copy喺Reception!如果入席前嘅高峰時段,點都請最少一個兄弟,姊妹或者兩邊嘅其中一位屋企人長駐Reception,幫忙招呼同帶位!唔好好似我地咁令大家感覺招呼不周!
4. 點解你有泊車優惠但我又冇?
我擺酒嘅酒店有免費泊車優惠,總共36個鐘,其實我同老公事前已經分別問咗男女主家有幾多人會揸車嚟,分別安排幾多個鐘.喺結婚當晚,我地亦安排咗兄弟姊妹逐圍問邊位賓客有揸車,係散席前就派發泊車卷,但係可能大家果晚太開心,一知道有免費泊車就一窩蜂衝向兄弟姊妹度拎,根本係完全唔夠分!而奶奶最後唔想得失賓客,亦自己比錢出嚟包咗其他客人嘅車費.
貼士:
我覺得呢啲情況真係比較尷尬,畀又唔係,唔畀又唔係,所以大家一定要揸緊自己嘅底線,只派比兩家事前默許咗嘅人,其他唯有禮貌地解釋車卷已派完!如果唔係,大家真係多多都唔夠畀!
撰文:駐場Blogger - 人妻搜記
圖片來源:駐場Blogger - 人妻搜記


text:
又擺低左一陣, 因為唔知跟住應該寫D咩野, 寫邊樣先. 估唔到有人追緊, 而且發現左Facebook可以一次過upload相呢個function, 容易左好多.
講人是非果D, 遲D先la.......... 而家頹頹地講下我係旅遊性質咁去ge地方.
白色之城Udaipur係我住ge城市, Rajasthan省裏面仲有好多旅遊熱點, 包括: Jodhpur (the Blue City),Jaisalmer (Golden City), Jaipur (Pink City), Mount Abu, Pushkar
我去左Jodhpur同Jaisalmer, 同埋去過少D遊客去ge Chittorgarh.
係Seva Mandir, 星期日係假期, 每個月第二個星期連星期六都放假. 但其實你無野做, 星期六唔出現都無所謂. 咁你星期五晚就可以搭夜車走. 所以係Udaipur時會利用D weekend去其他城市.
唔順時序, 先講我最鍾意ge Jaisalmer.
Jaisalmer係我係北印度去過最鍾意ge旅遊城市.
Jaisalmer呢一個trip, 真係好random, 又去得有D odd. 本來, 果個係long weekend, 我地諗住去我最唔鍾意geMumbai. 原先, 係得幾個人, 諗住探係Mumbai番學ge Mayank. 因為其他人唔識佢, 所以都無叫到.....費事大家想去sightseeing但係我地只係想hang out傾謁.
但係, 有人多事, 不停咁叫其他人join,結果搞到成個trip都變晒質. 如果唔係探Mayank, 我唔想去Mumbai. (請讀前文睇我係Mumbai ge"experience") 而係出發之前果日, 我同另一個dorm mate都病左. 佢話佢去唔到Mumbai, 我諗諗下,決定以病為原因唔去. 原因: 1) 我完全可以foresee到會唔好玩, 而且偏離左當初plan呢個trip ge原因, 2)Mumbai好~~~~貴, 無理由明知唔好玩都用咁多錢.
呢時候, Tore唔覺意救左我(地)! 佢話上網睇到Mumbai落好大雨, 水浸得好勁, 去到都無得玩, 同大家propose話不如cancel. 正!
結果, 我, Tore同Hannah決定long weekend去Jaisalmer. 因為Jaisalmer都有D遠, 要搭13個鐘巴士. Long Weekend唔去, 唔知幾時先去到.
跳出左Mumbai trip呢個無底深潭, 即刻成個人都輕鬆晒! 我地心情好到去左靚戲院隔離間餐廳食lunch! 果度係Udaipur唯一一個可以食到正常pasta而唔算極貴ge地方. 之後買埋bus ticket, 就番dorm執野準備夜晚出發.
去到巴士站, 我地3個呆晒. 因為見到好多遊客! We were so amazed/surprised and went "Wow,there are so many tourists!" 感覺奇怪到爆, 因為我地無當自己係遊客, esp係Udaipur.(雖然我地當時係去緊玩~) 但其他人睇我地個樣, 都只會一併覺得我地都係遊客. 係巴士站見到ge遊客,全部都係印度會見到果種typical歐美年青背囊友 - 三五成群, 嘈, 不時大笑, 女ge全部都一定著住遊客區先賣geso-called印度衫. 我地3個就覺得有D唔自在, 一來係有D唔慣見到咁多外國人, 又有種唔想人地將我地同果班遊客聯想埋一齊.
不過, Udaipur人多數對來自Seva Mandir ge人都會相對nice D. 我地埋去counter問busagent負責人開車時間. 其實佢完全可以講英文, 但我地為左deter D印度人以為我地好好呃,通常都會夾雜我地僅僅識得果幾個hindi詞語問野. (通常遊客係唔會bother咁做) 負責人就同我地傾左幾句, 知道我地係SevaMandir ge volunteer, 之後再搭佢公司ge車佢都好helpful.
去Jaisalmer都幾麻煩, 因為Udaipur無direct bus去Jaisalmer. 我地要係Jodhpur落車再轉另一架巴士. 所以我地超緊張,check完再check, 免得係Jodhpur落左車就唔知點算. 上到車, 頭先係車站見到D遊客唔同車. 我地唔知點解都鬆左一口氣.
上左車, 傾左陣謁, 都無咩野好做, 唯有盡量訓. 到左4 - 5am左右, 就到左Jodhpur. 天未光, 比人放左係架大巴士隔離.見到有其他人等緊去Jaisalmer ge車. 係度又見番果班遊客, 佢地勁嘈, 但我勁想訓. 好彩busconductor唔知點解調左我上前面坐, 咁就訓到落車.
呢程巴士係超神奇!從來落車都要有少少心理準備 - 有一班rickshaw司機+導遊+酒店sales圍住你同不停咁講野. 今次, Bus agnet安排好到極點!有個職員差唔多落車時, 同我地D遊客講, Jaisalmer推銷情況好嚴重, 佢地公司有個"方便" - 就係有架Jeep會車直接車我地入oldcity, 比番5 Rs就得la. 我地原先諗住自己搵酒店, 但有聽落咁"筍"ge事, 我地有少少懷疑, 但我地決定睇下點.(我想跟車又因為有人一比人圍就好躁底, 躁到對D sell野ge人講粗口, 我唔想"再"目擊.........咦?我開始講佢壞話wor)果然, 落車己經有好多人"恭候"緊遊客. 我地跟巴士公司架jeep, 好輕鬆就搞掂. 去到old city, 有個人帶路,帶到去一間guest house門口. 哦~原來係咁! 諗住一條龍由巴士車費賺到酒店, 我地有少少猶疑, 不過就睇下佢點先la.
點知間guest house都okay, 係150 Rs呢個價錢呢講十分唔錯. 床唔污漕, bathroom okay, 仲有窗!問清楚真係無extra charge之後, 我地都懶得再慢慢搵. (出面好晒好熱ar.........仲有, 我地搭左13個鐘巴士,感覺係成身骨頭散晒.) 原來, 佢地以低價run間guesthouse都有原因. 因為酒店係fort裏面 (好似西片中古年代咁, 有個城牆),Lonely Planet話因為環保關係, 佢地唔介紹所有inside fort ge酒店. 所以, inside fort geguesthouse價錢平好多, 因為好多人都跟LP去搵酒店, 搞到佢地生意無咁好.
Jaisalmer出名係Camel Safari! 所以, basically遊客係guesthouse一定會比人sell camel safari.我唔想去, 因為覺得有少少對D camels好殘忍ge感覺, 同埋camel係一D都唔好坐, 好辛苦.但Tore同Hannah就話睇下咩野價錢, 唔太貴, 一場黎到都去下. 咁好la, guesthouse老闆加埋佢個仔不停咁sell我地,一路都唔走. 我地想自己傾下, 但我地3個人ge common language都係英文.......
都話左Tore係一個好ge companion! 我地deal到500 Rs一個人, 一晚酒店唔洗錢, 有5個鐘係desert度, 可以騎1個鐘camel.
正當我地以為自己都尚算醒目之際, 都領左佢呢對父子ge野- 回程bus ticket! 小朋友扮晒傾謁咁問我地bus ticket幾多錢,Tore口快快講左真話360Rs. 佢話幫我地買埋回程, 一樣價錢. 點知, 番到黎一睇, 佢買係300Rs,咁就賺左我地60Rs一個人.....
Golden City並唔係浪得虛名!
係Fort外面影個fort.
係北印度, 超多串錯ge英文. (係Tamil Nadu得好少!) 佢想寫凍beer變成小朋友beer. 仲有, 佢地好怪, 會講cold drinks但永遠用chilled去形容D野凍唔凍.
係Jaisalmer, 間間餐廳酒店都話自己recommended by guidebook....
食早餐時影落樓下. D vegetables顏色好靚!
呢間係Jaisalmer好出名ge Haveli. Haveli係印度一種特別ge屋, 有好多窗通風. Hava同風有關, veli意思係place咁解. 不過要收好貴, 我地係門口影下就算la.
Jaisalmer真係唯一一個會全部建築物stick to同一種顏色ge城市!
去到Jaisalmer outskirt都係! 超amazing!


text:
迪迪至今出世已經2個幾月喇, 突然好想記低由懷孕到出世既心路歷程所以開始想寫BLOG
會用幾篇黎講下我由懷孕到生左迪迪既經歷
我同老公其實係2016年10月既時候意外有左BB, 決定結婚生BB出黎
不幸地係2016年12月既時候去醫院照唐氏發現BB無左心跳, 當時係12WEEK
我一D唔舒服既感覺都無, 又無痛無流血, 我無諗過我原來係2個星期前消失左既嘔吐反應係因為BB已經離開左我
第二日早上已經安排左做刮宮手術, 個次既意外流產令我好唔開心 亦都好有陰影
同時亦都照原定計劃下搞結婚
我同老公就係2017年既2月結婚了, 結婚後我地去左7日日本HONEYMOON, 臨尾個幾日既行程已經覺得自己有D唔妥
望到D魚生同埋塔車都不斷想嘔, 加上本身應該係經期我又未黎
所以去完日本之後幾日我就買左支CLEAR BLUE驗孕棒睇下自己係唔係有左BB
結果..... 已經懷孕3-5WEEK
我驗完之後即刻將我既結果話左比我老公知, 雖然其實係未驗之前我地已經估到個結果 (因為我地一直都唔安全)
有左之後 個心其實一直都覺得好唔踏寊, 因為好怕再好似之前咁有D咩意外
老公亦都提醒我一定要小心D 同埋好迷信咁叫我唔好周圍同人講,哈哈
發現懷孕之後我地已經去左診所再驗孕拎證明信去健康院排期.
因為一般健康院第一次既診症週數係11-12週既時間
當時我好怕BB係肚入面會唔會有咩事呢?佢有無心跳呢?好多好多唔同既憂慮
所以係7WEEK既時候我去左做呢一胎既第一次產前檢查
當日我即日預約左係旺角既蘇醫生, 去到既時候已經有好多個媽媽係度等緊.我個心情係好緊張好緊張
我到依家仍然清楚咁記得我係緊張到心都震埋
等左2個鐘既時間終於到我, 入到醫生房醫生問問我既機本資料 我亦都同醫生講左上次既意外
問完資料之後就上婦科床照超聲波了
醫生知道我既擔心所以第一時間就幫我睇左心跳先, 結果照到閃閃 159BPM
我見到個一刻係好感動好感動, 醫生笑住咁講佢心跳係到呀 好叻呀, 好小可會2個流產既機率黎安慰我
今次產檢睇到BB一切正常,我終於暫時放下心頭大石


text:
「正常」
今日去立法會開會,如常揸車去到中信大廈對面嘅一個小小停車場.其實運動期間,個停車場除咗係傳媒泊車嘅地方之外,我每次落去都會泊係個度.好似已經習慣咗唔行「夏慤道」,又或者我選擇避開唔行.無論係點,經過一日嘅清場,人去留空,你已為回覆正常,但係當你見到我哋留低嘅痕跡,你個心會有啲唔舒服.一個難以形容嘅心情.
「清場」
當然政府急不及待想抹走一切,搵人清理兩個多月嚟我哋留低嘅痕跡.但係都唔係一時三刻可以.眼見公作人員慢慢將政總牆上面嘅貼紙清理,雖然唔捨得,但係心裡面諗,你慢慢清吧!因為你清得啲表面嘢,你清唔到我哋嘅記憶!再行到「連儂牆」嘅時候,心情更加沉重,因為你仲見到零碎香港人嘅心聲仍然係牆上面.人不在,心在!心不在,念在!
「傘下」
當然我點會唔行上去海富天橋睇呢?每次影相一定會去嘅地方!點知一上去就見到木工伯伯.當然打咗個招呼,問候吓佢,但係大家都知我哋唔捨得.雖然馬路開通咗,下面再唔係一個個帳蓬,同一個個村民而係巴士,的士,貨車同私家車.但係我哋留低嘅痕跡隨處可見,差啲連眼淚都出嚟,唔係因為人去留空,而係知道我哋仲有好多嘢要做.每一處嘅痕跡都提醒我哋要繼續堅持我哋嘅信念!所以決定今晚銅鑼灣見!


text:
玄武門之變
玄武門之變係唐一場政變,響李淵在位其間,王室爭奪皇帝之位,最後由二仔李世民得皇位,而太子李建成同四仔李元吉死響政變.
由於李淵對自己繼承人嘅問題一再反覆,導致佢三個仔李建成,李元吉,李世民之間嘅衝突.事後李淵將皇帝位讓畀李世民,自己退位為太上皇.
原因[編輯]
早喺唐朝立國嗰陣,李淵就已經立咗大仔李建成做太子.但因為李建成成日沉迷酒色,反而二仔李世民功勛卓著,李淵覺得唔對路,想立二仔李世民.李建成知唔妥,就搵咗細佬李元吉一齊對抗李世民,結果兄弟之間矛盾越來越犀利.
經過[編輯]
626年李世民,李建成幾兄弟開始起兵.李世民先行向李淵告密,指李建成同李元吉同後宮有大傷禮俗嘅關係.李淵決定召李建成同李元吉審問.無耐李建成,李元吉入朝,李世民一方面帶咗佢手下尉遲恭,長孫無忌,房玄齡,杜如晦等人入朝見李淵,一方面喺京城玄武門設兵埋伏.李建成,李元吉一入大門,知有唔妥,無耐重見到李世民.李元吉開始用弓箭射李世民,李世民還擊,結果射死咗李建成.李元吉本來想再射李世民,但最後畀尉遲恭射死咗.
李淵知道咗呢件事之後大為震驚,召見咗李世民.李世民要求李淵相讓,最後李世民成功坐上皇位.
影響[編輯]
李世民經過呢件事成功登上皇位,是為唐太宗,開創咗「貞觀之治」.


text:
2018年5月31日星期四
Kufstein 1
Kufstein五年前速遊過.
呢條巷係景點之一.
下榻嘅酒店亦喺呢條巷.
酒店我好少介紹.呢間破例要講吓.
呢度每間房都唔同主題(只係唔同裝飾).呢間係Las Vegas.
衣櫃用呢個掃籌碼嘅嘢做門柄.
另一間係西班牙.
門柄.
日本好普遍嘅電子馬桶,喺歐洲酒店第一次見. 洗pat pat好C服呢.
酒店早餐有好多antipasti.
18 則留言:
使唔馬桶都介紹埋呢?王子回覆刪除回覆
喺歐洲旅遊嘅經驗中首次見有呢種馬桶.一定要記錄一吓啦.刪除
係咪一般歐洲酒店都好似美國酒店早餐咁少嘢食㗎?回覆刪除回覆
視乎乜嘢星級同類型.例如4星度假酒店嘅早餐(buffet)會豐富過市區5星酒店.刪除
酒店都唔錯.回覆刪除
我好鍾意日本的馬桶!回覆
日本馬桶實在太多功能.刪除
主題房依家好多都興,幾好回覆刪除
日式座廁你未用過咩,自己裝返個囉回覆
可能想人訂同一酒店會有新鮮感.刪除
日式座廁用過啦.呢個西人品牌我呢邊都可以買到.
王子居然會用來洗pat pat回覆刪除
我從來唔用日式坐厠果款功能!回覆刪除
呢個電子馬桶真係最新款,個 panel 在後面,就唔就手?回覆刪除回覆
唔多就手.佢有remote但唔work.刪除
可以每晚換主題房?使唔使加錢?回覆刪除回覆
訂咗兩間房先有得影咋.刪除
洗patpat未用過,因為潔癖唔敢用:P回覆刪除回覆
點解你覺得唔乾淨?刪除


text:
好多謝每年Disneyland PR姐姐都記得我哋一家,
邀請我哋去Disneyland Halloween, 今次真係由朝玩到黑,
我哋一早八點鐘已經去到迪士尼,
跑呢個迪士尼Marvel Run 親子三公里跑
跑完換好衫就啱啱好夠鐘入park玩.
今年disneyland 同住年一樣,
有好多Halloween嘅裝飾可以影相,
Halloween 唔一定靠嚇既🎃 !!
一入門口已經見到好大隻南瓜買旗,
今次樂園好好,
安排左我哋係詭趣花園到同Winnie the pooh同跳跳虎影相
仲有trick or treat,
不過拎糖之前,走梗係要整個袋先啦!迪士尼真係好細心,
驚小朋友拎得太多糖又攞唔到,
所以拎糖之前有個小手工做下.
搵完Winnie the Pooh & friends影相,我哋就出返小鎮大街,
今年迪士尼有好多Halloween嘅裝飾可以同小朋友影相,好似係「Halloween詭趣花園」,第一次同萬聖節版Winnie the pooh+跳跳虎影相🌞,仲有 Trick or treat Magic🌛 !! 去埋影片入面「米奇Halloween 玩轉大街派對📣, 所有迪士尼人物(米奇/米妮/唐老鴨/高飛)都係着咗Halloween嘅新衫🎃,仲可以同佢地一齊勁歌熱舞架🎼.
係酒樓隔離玩詭迷宮:詭夢實驗室新篇,初初入去Mancent同Marcus都好鎮定, 當慳咗10幾部之後,佢兩個發覺唔對路,要我同永勝一人抱一個,
我抱住Marcus嘅時候佢仲話要返轉頭唔玩,好大力掙扎話要走.
諗起佢嗰陣時既驚樣,真係好好笑.
玩完詭迷宮:詭夢實驗室新篇,
我哋一行八人就去食飯再玩下其他機動遊戲,
就去等四點半嘅 Halloween玩轉大街排隊,
呢個巡遊同平時嘅巡遊係好唔同,
因為呢個巡遊係for Halloween,
所有迪士尼人物都係着咗Halloween嘅新衫.
因為我哋一家有朝頭早八點已經去咗迪士尼,
所以睇完巡遊我哋就已經返屋企,
睇唔到迪士尼惡人但出巡2.0,
希望再有機會可以睇埋啦!
除左跑步.....其實迪士尼仲可以有好多地方同小朋友去架


text:
資源回收友善政策的實踐拾平台
2018/10/8 — 13:56
今日(編按:文章見於 10 月 6 日)喺葵涌智芳街,經上次同居民和區議員交流後,正式將一個資源回收嘅社區實驗擺喺智芳街嘗試,我哋一擺低個回收大鐵架,隔籬有個街坊就過嚟下你地喺到做咩,跟住話:「哎,又搞啲咩回收呀?唉死得啦邊到有人會咁做呀!」街坊嘅冷水撥完之後我哋依然故我咁整理下啲用嚟回收嘅設備,再等埋啲義工先至開始同啲街坊宣傳,同記錄回收嘅情況,點知我哋離開咗一陣後,有個朋友話嗰度已經開始有街坊自行將啲發泡膠同紙皮放喺個鐵架度,我哋即刻突眼驚喜咗一陣,感覺件事可以成事,資源回收中心係有可能實現嘅.
而負責喺中間整理垃圾同回收物嘅陳生同蘭姐,都因為有咗個回收鐵架,喺平時嘅工作程序裡面開始調節吓個步驟,將周圍收集到嘅嘢都好企理咁去整理,鐵架裡面嘅回收物又可以好迅速咁執哂喺車仔度拎去磅,而成個過程係真係冇令到塊地污糟,冇污水亦冇穢物,基本上屬於垃圾嘅物品就已經完全放咗喺要擺垃圾嘅車上面,而應該要回收嘅亦好有系統咁放喺回收嘅車仔度,整個工序嘅感覺係專業,衛生同善用咗成個空間,而冇阻礙行人路過或造成危險嘅情況出現.
資源回收中心嘅社區實踐未必係最好嘅方法,但亦有可能係較容易俾社區唔同嘅持分者能夠參與其中,讓市民能藉參與嘅過程令回收嘅意識提升咗,友善政策嘅推動,並唔係偏袒維護拾荒者利益嘅方法,而係讓唔同階層同身份嘅街坊,一齊互相友善對待,亦一齊友善對待個社區,更一齊嘗試學習友善對待我哋掉出嚟嘅廢棄物同應該要去循環再造嘅回收物.尊重鄰舍尊重社區,更嘗試尊重生態與創造.


text:
香港喜來登酒店 Sheraton Hong Kong Hotel & Towers
商戶搜索
服務詳情
評語 提交評語
我本身住尖沙咀區附近,所以揀婚宴場地時都偏向揀返呢一區.上過Sheraton睇場之後覺得佢哋樓底高無柱,感覺都好好.我哋之後再喺行婚展時見到Sheraton佢哋有啲discount package,就join咗佢哋擺31圍!不過佢哋本身個sales就麻麻,可能因為佢本身就resign所以就hea D,之後接佢個位嗰個就好好多!Big day嗰日跟我個姐姐就態度一般,好似無乜理我!而對於新人嚟講值得一提嘅係除咗有間好大新娘房之外,仲有多間新郎房,所以都幾多地方擺嘢!
我覺得Sheraton個場比較好係除咗擺酒之外,佢哋連出面reception都俾咗好多空間我哋用,基本上一出𨋢就成層都俾咗我哋,無咁多其他人行來行去,所以Privacy都比較高!除咗場地好之外,另一方面我好appreciate佢哋提供到無翅婚宴,翅嗰一道菜佢哋俾咗個燕窩羹代替!
我地係上門搵既,佢地都肯比婚展價我地,但我覺得做得一般,因為跟進度都幾差,每次都係我主動去搵佢地,個sales甚至會話唔得閒.佢地得電話無whatsapp,都幾慢,唔知幾時覆.我早一個月搵佢,佢話成個月都話唔得,我話我要比錢喎,佢好似闊佬懶理.然後約時間都好唔彈性,全部都係weekday.場地個環境同食物都ok,當初揀Sheraton都係因為硬件配套好,當晚staff, waiter, assistant都好既.如果可建議既話,個接恰可以好D,唔好簽完約就hea左.
其實以Sheraton口嗰個level嚟講,佢啲酒席都算係偏平,不過佢哋嘅裝修相對其他酒店就比較舊.而負責我哋酒席嘅同事Doris Chan真係幾好,大家都知新娘子係比較緊張既,咁即使我keep住4,5日問一次,佢都無問題.
整體黎講我覺得佢食物,燈光,器材都好好.好多朋友都話當晚啲食物好好食,係咪我專登set菜單,但係其實我哋個菜單並唔係最貴嗰啲,只係第二平嗰款,所以佢哋啲食物真係有質素!
不過當晚都好多part time,我之後發現唔見咗條金鏈,有立即同Doris講返,佢都有幫我搵lost and found,可惜最後都搵唔到.由於佢嗰度無cctv,所以都check唔到係點唔見,唯有當係自己唔小心整跌啦~~
我揀Sheraton主要係因為佢哋啲嘢食好食,我係擺宋廳,佢哋嘅食物係由天寶閤嗰邊負責,只要好食,我唔介意俾多啲.另外,有啲酒店咁啱有好多banquet喺同一晚,酒店會請臨時工,變咗service會差啲,但係Sheraton嘅service係唔錯.同埋我淨係擺10圍,所以都唔係話好多選擇,咁sheraton location又好,所以就揀咗佢.
因為我之前已經喺Bali簽咗紙,返嚟補擺酒都係好似食一餐飯咁樣.當晚嘅質素真係如我期望一樣咁好,同埋賓客feedback都好好.同埋我哋有啲賓客係食素,佢嘅素菜都係好多元化.唯一就係Sheraton始終比較耐歷史,所以個裝修都比較舊,算唔上新淨.Banquet staff好好,跟住新娘嘅assistant都好好,好細心.有時候有啲甩漏佢都即刻幫我補到,飲水又會拎飲筒俾我,都好照顧我.
我結婚當日負責嘅Sales放咗假,就要搵另一個人跟,有少少混亂咗.其實之前service一路都好好,係到當日佢唔喺度所以有啲交接混亂.如果handover可以好少少就更好!
雖然尖沙咀好多酒店,但其實對我哋嚟講都唔喺好多選擇.我哋得半年籌辦婚禮,因為香港人通常都會一年前就book定酒店,所以我哋喺日子方面相對就冇乜選擇.另外,因為親戚朋友大部分都喺九龍區住,為免佢哋過海就冇揀港島,加上有啲親戚又唔想喺地牢basement擺酒,所以可以fit到三十幾圍,九龍區,唔喺basement,又有位嘅話,其實就唔多選擇.上網睇返其他新娘嘅feedback話Sheraton唔錯,自己亦覺得幾好,所以就決定咗用佢哋.
一開始嘅sales喺我哋未決定用嗰陣都幾熱情,但之後可能因為佢將會離開公司,所以態度就唔多積極.之後個Sales真係走咗,我當時真係擔心交替上會有影響,到後來轉咗另一個人負責,新嗰個同事服務就好好,亦冇我原先擔心catch-up唔到嘅情況出現.
我哋擺32圍,亦都親身去過睇咗個場有幾大.本身睇過個場都有有諗過會唔會太逼,問酒店佢哋就話佢哋個場本身容納大概30-32圍都係okay既,當時我哋就諗既然within呢個range就ok啦,所以就決定繼續用.結婚嗰日我敬酒都覺得行既位置真係唔多,而親朋戚友俾我嘅feedback都話個環境幾逼.其實本身做個stage都已經驚唔夠位,都唔敢整太大喇,但估唔到最後都仲喺逼.自己當晚就無乜點食飯,聽賓客講就話質素都唔錯既,自己有食嗰啲就同試菜嗰陣個質素都算差唔多,但就有老人家投訴話食物唔夠熱.
有個妹妹好貼心咁幫我整裙同跟出跟入,我覺得佢好好,因為個場逼,敬酒條路都幾窄,而我條裙喺好窄又有尾嗰啲款,所以當我敬酒一興奮就會成個人向前彎,個妹妹就會扶住我條腰令我不致於成個人趴咗响枱到!我認為好多人或者事都喺要睇呢啲細節位先知做得好唔好,而呢位妹妹我就好有印象好想多謝佢.另外有個floor manager都會確保每樣嘢順暢,佢個人都喺好好,好有交帶.
想提返就大家就係婚禮開始之前既會真係盡量要早啲開.我哋其實一早已經決定係19:30開始迎賓,但係酒店當晚嗰位in-charge就成18:45先同我哋開會.始終當晚好多細節要go through, 決定好之後又要同有關既兄弟姊妹講番,make sure everyone is on the same page.例如當晚傾rundown,講到證完婚之後張枱點處置呢?應該立即就世紀之吻,定係搬走張枱先吻呢?定係次序要點調呢?嗰刻其實有好多呢啲細節位係rundown唔會全部講到而係需要傾既.所以當時個會好緊逼,又要處理呢啲事項,真係令我成個人都好急,如果可以早啲傾,或者之前响電話到先傾咗然後到場再confirm就會好啲.


text:
Read full review
2013-03-04 386 views
喺一個Happy Friday嘅Lunch Hour食咗unhappy嘅一餐.之前舊址喺Zambra,見佢新裝修完諗住再去試食啦!點知一去到見到連舖名都改埋Bolaven,變咗喺食東南亞食品,見個餐牌都要成六個幾蚊一個Set,雖然食品有特色,但哩個價錢喺灣仔區都仲有好多選擇.心大心細之下經職員介紹一下之後,話喺同Zambra同一個集團.而且主打organic食材,咁不如都試一試啦!應該唔會好難食掛!入到去個service都ok,新裝修環境一流,餐廳喺開放式廚房,感覺唔錯.頭盤點咗個肉碎生菜包:首先我真喺未食過咁難食嘅肉碎生菜包,眼見果三粒只喺普通嘅豬肉丸(粒),無味無道,感覺好似食緊湯渣.主菜點咗個喇沙:之後嚟個喇沙仲離譜,份量少得兩啖食完,我覺得好唔尋常,昅一昅隔離枱,其他人好多都點炒粉,每碟份量都好合理,但點解會出現天價喇沙呢?講返味道先,雖然食到有辣味又都喺偏清淡.睇佢哩個湯底嘅顏色咁濃,但要做到咁淡口,真喺顛峰之作,貴就貴在金肉其外,真喺畀佢呃晒...睇埋單發現,要加一服務費,頓時覺得真喺搵笨!唉...鬼叫哩度喺灣仔區咩!
喺一個Happy Friday嘅Lunch Hour食咗unhappy嘅一餐.
之前舊址喺Zambra,見佢新裝修完諗住再去試食啦!
點知一去到見到連舖名都改埋Bolaven,變咗喺食東南亞食品,
見個餐牌都要成六個幾蚊一個Set,雖然食品有特色,
但哩個價錢喺灣仔區都仲有好多選擇.
心大心細之下經職員介紹一下之後,話喺同Zambra同一個集團.
而且主打organic食材,咁不如都試一試啦!應該唔會好難食掛!
入到去個service都ok,新裝修環境一流,餐廳喺開放式廚房,感覺唔錯.
頭盤點咗個肉碎生菜包:
首先我真喺未食過咁難食嘅肉碎生菜包,眼見果三粒只喺普通嘅豬肉丸(粒),
無味無道,感覺好似食緊湯渣.
主菜點咗個喇沙:
之後嚟個喇沙仲離譜,份量少得兩啖食完,
我覺得好唔尋常,昅一昅隔離枱,其他人好多都點炒粉,
每碟份量都好合理,但點解會出現天價喇沙呢?
講返味道先,雖然食到有辣味又都喺偏清淡.
睇佢哩個湯底嘅顏色咁濃,但要做到咁淡口,真喺顛峰之作,
貴就貴在金肉其外,真喺畀佢呃晒... 睇埋單發現,要加一服務費,頓時覺得真喺搵笨!唉...鬼叫哩度喺灣仔區咩!
Post


text:
醃四季桔
又到左醃桔仔時候, 近幾年都有醃桔仔, 最初幾年醃了柑桔, 但後來發現其實最好係四季桔, 因為醃制後是很有藥用價值, 唔怪之好似阿 SO 咁講佢親
戚留下幾十年的桔仔, 佢話未到就黎病死係唔會沖黎飲.
相信大家都有印象我年三十晚的運桔行動, 由運輸部總經理 - 老公負責托回家, 今年盤桔非常大棵. 上星期日剪桔仔都剪到手軟, 剪完有兩大個鋼盤咁多, 有小許豐收的感覺. 又有 d 怕個大玻璃樽會唔夠裝. 結果真係比我估中係唔夠, 而家整了兩樽. 本來兩樽一樣, 因為我得一個樽, 而醃個日又行街行到累死, 所以無去買樽, 誰知兩日都要 OT 返到去舖頭已關門大吉, 就係咁有部份桔已經唔要得. 所以另一樽唔滿有點可惜. 而家左手邊的那樽已經見到底部出了水. 過幾日會收埋佢唔理佢架啦....
阿囡成日問我幾時飲得, 我話又排等, 等你嫁人個時比你就嫁妝, 如果阿囡三十歲結婚, 咁到時應該都有接近二十啦... ... 哈哈!! 仲有果皮添.....醃桔方法
桔用較剪剪唔好用手揀, 洗淨風乾入樽時用廚房紙抹乾
底部放一點鹽, 放一層桔又放一層鹽, 到最後一層鹽要多一點封蓋, 過幾天再將鹽向下壓, 因為當桔仔出了水時會令鹽痴起一團, 會令桔同鹽有空間就醃唔到 d 桔.
後記 : 樽桔仔最好係唔好咁快放入廚櫃, 每日都睇下桔仔出水情況, 因為桔仔頭幾日會開始出小小水, 個時會令鹽結埋係一齊, 就就會出現隙位, 我會打開蓋用湯殼壓下鹽等隙位再次被填滿. 咁就無咁易發毛.


text:
本來唔想評 容海恩 呢個人,作為紅二代被人捧上位,你都好難認為佢有乜政治智慧,只不過, 容海恩 居然講喺議會裡面,都唔好咁政治,呢啲我叫新民黨式白痴邏輯,真係唔丙唔得, 容海恩 咁討厭政治,一早學王菀之討厭政治咁做歌手算喇.
容海恩 依家做緊乜?
首先, 容海恩 唔講政治,唔好選議員喇,立法會議員做乜喇,選舉唔X係政治,議會做決定唔X係政治,如果你做公務員都可以唔掂政治,但佢果啲係政客嚟,你同我講唔好講政治,咁係唔係佢專責喺議會學黃定光咁瞓覺.
如果 容海恩 唔入政黨,都勉強唔係講政治,但依家 容海恩 係加入政黨,佢係新民黨黨員,唔好講政黨唔係搞政治,呢啲叫狡辯,當然,我知香港好多蠢才受呢啲怪邏輯,幫共產黨就唔係搞政治,幫泛民就係搞政治,而唔知最鍾意搞政治果個,其實正正係中國共產黨.但由於係咁,所以就要直斥其非, 容海恩 除非退出新民黨,唔再做立法會議員,否則佢就係一個以搞政治作為專業嘅人,佢話自己唔搞政治,其實係欺騙公眾嘅講法.
其實我唔明點解香港人要咁怕「政治」,但以我對香港上一代啲小農DNA嘅解釋,佢地認為當年喺中國參與「政治」招惹殺身之禍,所以最好唔理「政治」就安全,呢啲係白痴諗法,中國搞到今日咁嘅款,正正因為華人為明哲保身,不理政事,任由獨裁者胡作非為做幫凶,喺歐洲國家,個個唔只參與政治,仲要勇武咁參與政治,尤其係法國,你諗到乜嘢勇武招數都會有,唔係無黑暗嘅事,但唔會好似香港或中國依家咁黑過墨斗,成班中國人聽埋啲奇談怪論,以為做鴕鳥可以解決問題,所以呢啲仆街有啲乜嘢事,我一啲都唔會同情,因為你唔理政治,你被政治搞到半死不活,呢個其實係報應,呢啲係自己做出嚟嘅事所種嘅果.
當然,點解我要丙 容海恩 ,因為要順便我鏟埋果啲支持 容海恩 嘅焦土派仆街,大家知道喺補選期間,有班仆街嘅焦土派,主動同 容海恩 合照甚至幫鄧家彪助選,依家 容海恩 咁狡辯,咁呢班焦土派想講啲乜,唔知焦土派係唔係又附和,我真係好想知焦土派點睇政治化呢樣嘢.


text:
偏偏好多防水鞋都唔係咁靚,一係成對水靴或者拖鞋咁,好多場合都唔適合著,一係個款太笨拙,想兼顧到外觀同功能真係唔容易.今次小編終於搵到一款又易襯,又防水嘅鞋款,晴天雨天都冇問題.
今次試著呢對鞋屬於 Sperry 7Seas 系列,Sperry呢個專門造帆船鞋嘅美國品牌,喺1930年代設計咗專門為美國海軍製造適合甲板工作嘅帆布版牛津鞋.
小編手上呢一款7Seas以黑色為鞋身主色,配搭白色鞋底,雖然唔係咁搶眼,但勝在容易襯,揉合咗 Sperry 適合水上活動嘅傳統設計,同埋年輕,潮流嘅風格.
Sperry專造帆船鞋,但今次嘅鞋面就唔係用傳統嘅皮革,而係用上HydroX 功能網面同埋HydroPel 覆膜技術,所以鞋身有一定程度嘅防水功能.
除咗SeaBound中底嘅彈力吸震功能,仲有特別嘅排水孔設計.如果對鞋入水,可以透過呢個排水孔排出.
由鞋墊可以睇到,前掌同後跟位置同樣有排水孔整合落中底,避免咗積水嘅問題.
鞋底方面,前掌同後跟位置都用咗Wave-SipingTM 專利剃刀紋加強防跣功能,中央大面積膠粒設計,仔細啲睇,每一粒上面都有剃刀紋,耐磨防滑,就算喺甲板上面都抓地性能一流.
唔好話平時落雨,連水上活動都頂得住,因為7Seas系列係真正可以喺帆船上著嘅帆船鞋,連美洲杯帆船賽 (America's Cup) 嘅衛冕冠軍隊ORACLE TEAM USA都係著住7Seas系列比賽.
小編親身試著,就覺得佢嘅「360度環繞鞋帶」,綁緊之後可以幫助鞋身更貼服包裹雙腳,活動時更加靈活.特別係由於官方介紹都建議水上活動或雨天時,可以唔著襪 (對鞋唔吸水但對襪會吸水) ,呢個時候就更加體驗到「360度環繞鞋帶」嘅重要性,因為唔著襪會令鞋內多咗空間,而呢個設計的確可以令對鞋包返緊雙腳,雙腳唔會喺鞋籠入面「浪下浪下」,咁就唔會刮腳啦.
另外,鞋身採用 MocFit 無縫設計,同埋用料柔軟,所以個人感覺,即使唔著襪都唔會被鞋內嘅接口位刮到,一樣舒服.
到咗重點嘅防水功能,小編自己就比較少水上活動,主要都係希望佢喺落大雨嗰陣,鞋籠唔好水浸,返工唔使焗「足」一日就已經好夠.
今次專登裝咗一桶水淋落去,直情感覺到啲水喺鞋底排水孔流返晒出嚟,而鞋身質料唔會吸水,所以完全唔會有焗住嘅感覺.
小編就係咁樣著住對淋完水嘅鞋返上公司.如果係普通波鞋,除咗會「噏」住全日之外,返到屋企曬幾日都唔會乾晒.不過因為Sperry 7Seas嘅設計疏水,對腳冇「噏」住不但止,喺有冷氣嘅地方 (例如office) ,吹幾個鐘都乾透.
總括嚟講,小編認為Sperry 7Seas係一對水上活動同埋雨天必備嘅水陸兩棲休閒鞋,就算平日著出街都一樣有型,夠晒百搭!
如果喜歡我們的文章,請即分享到︰
相關文章
fanpiece 推薦
留言
-
Tadpole Fong 於 21/08/2017 評論 NO. 1
Ching Wo Yeung
-
Kit Wong 於 23/08/2017 評論 NO. 2
平日行得多會好臭
-
Phoebe Lai 於 23/08/2017 評論 NO. 3
Michael Lai


text:
亞洲國際博覽館
亞洲國際博覽館(AsiaWorld-Expo)係香港其中一個展覽場地,喺赤鱲角東北.亞洲國際博覽館大概用咗23.5億港元去起,係一個公營同埋私營合作聯辦嘅發展項目,由香港特別行政區政府同埋私人財團包括香港寶嘉建築有限公司同中國工商銀行 (亞洲) 有限公司一齊投資,而用地就係由香港機場管理局畀.喺2005年12月21號由香港特別行政區行政長官曾蔭權主持開幕儀式.
亞洲國際博覽館係一個達到咗世界級嘅展覽同活動場地,可以搞展覽,會議,演唱會,體育同各類文娛嘅活動.
特色[編輯]
- 全部展館都係以無柱式設計嚟興建
- 可租用面積超過70,000平方米,10個展館都喺地面,樓底高10至19米
- 亞洲國際博覽館1號展館-Arena,有10,880平方米,係全港最大嘅室內多用途場館,可以坐13,500個人
- 亞洲國際博覽館2號展館-Summit,有10,100平方米,係全港最大嘅室內會議同宴會廳場地.Summit 內間隔靈活,可以因應唔同用途作出一啲靈活嘅組合,是香港而家唯一可以同場搞會議,筵席同展覽嘅大型禮堂
- 由2005年開始,博覽館搞過唔少嘅國際大型會議同展覽,當中包括有「國際電信聯盟2006世界電信展」,「環球資源系列採購交易會」,「亞洲國際航空展覽會暨論壇」,「第四十七屆東南亞獅子大會」同「中外貨代物流企業洽談會」
展覽同活動設施[編輯]
- 高負重量嘅地面,樓頂結構同設施,可以應付最嚴格嘅要求
- 同香港最大嘅電訊商–電訊盈科合作喺館入面提供最先進嘅新世代資訊及通訊科技服務
- 覆蓋室內100%同保安嚴密嘅寬頻
- 20分鐘免費無線上網服務(只提供有限度服務)
- 頂尖視像會議服務輸服務
- 提供即時全球或全場轉播服務
- 2個專屬電話機樓
- 3,000個以太網端口
後勤支援設施[編輯]
- 全部場館都喺地面,方便參展商,活動主辦機構同承建商出入
- 環繞場館起有雙線輔助道路,每個場館外都有大量卸貨區
- 有貨車等候區,方便貨車喺設置同拆除攤位期間停泊
- 場館外有充足嘅貨車起落位
- 寬闊嘅出入口
亞洲國際博覽館 Arena[編輯]
- 係全港最大嘅世界級室內表演及活動場地
- 高標準嘅建築規格同配套,足以應付最嚴格嘅國際水準要求
- 可坐13,500名觀眾
- 樓高19米
- 先進嘅升降裝置
- 靈活嘅座位組合
- 場館設計經專家評核,音質符合國際標準
- 設備完善嘅後台同化粧間設施
- 貴賓廂房
交通配套[編輯]
呢座現代化設施附近嘅香港國際機場並有完善嘅海陸空運輸網絡,交通四通八達,同珠江三角洲一帶嘅城市同全球商業都會連接起嚟.
- 遊客可以喺5個鐘飛行距離內接觸全球一半人口
- 同香港國際機場結合,裏面重有港鐵站
- 掌握地理嘅優勢,連接發展蓬勃嘅珠江三角洲同澳門一帶城市
- 遊客可以搭機場快綫同接駁港鐵網絡去香港各區
附近嘅世界級娛樂同休閒景點[編輯]
亞洲國際博覽館有世界級旅遊景點喺附近,當中包括有香港迪士尼樂園,香港國際機場翔天廊,天壇大佛,昂坪360吊車同航天城高爾夫球場.
酒店住宿[編輯]
亞洲國際博覽館拍住多間星級酒店,為商旅客人提供國際水準嘅客房服務.喺大概1分鐘距離內,遊客可到附近嘅香港天際萬豪酒店同埋香港富豪機場酒店;而10分鐘車程內就有一間諾富特東薈城酒店.另外,喺博覽館30分鐘車程範圍內更有大概30,000間客房畀客人揀.


text:
現在生活條件得到咗好大改善,食物類型也日益豐富.隨著科技嘅發展,好多食物都唔像之前一樣健康,現在嘅食物大多數富含多種化學成分,嚟些成分好多容易造成牙齒發黃,如果刷牙唔注意牙膏嘅類型,就會使牙齒變得更加發黃.咁,牙黃點算好呢?牙黃一般有兩種選擇,一種系洗牙,一種系用牙貼面.洗牙可以短時間恢復減少牙齒發黃,但係時間一久,仲系會恢復原色;牙貼面雖然比較貴,但係用得比較耐,可以使牙齒長期保持美白,如果平時保養得好,咁,牙齒就唔會再變黃.
牙貼面介紹
牙齒貼面系牙齒美白修復的一種技術,牙齒貼面修復就係喺染色牙表面,用以遮蓋牙齒上嘅顏色.這項技術已被口腔醫學廣泛運用,頗受消費者追捧.牙齒貼面分為瓷貼面,硬質貼面同樹脂貼面.其中以瓷貼面為最佳,價格也相對較高.
牙黃用牙貼面好唔好
1,唔好.牙貼面對於經濟能力有限嘅人來講,確實系一項好大嘅開支.另外牙黃唔單只有一種方式可以補救,除咗牙貼面,仲可以進行洗牙或冷光美白.嚟兩種嘅價錢比較平,效果也唔錯,但非長久之計.
2,好.牙貼面從安全,美觀以及對牙齒嘅健康方面睇,對牙齒嘅損害都係最小嘅.另外,牙貼面根據患者嘅牙齒模型進行訂做,對於牙齒邊緣,切端以及咬頜面嘅設計比較精密,以及對於操作嘅醫生嘅技術也有一定嘅挑戰性.再根據牙貼面材料嘅唔同,需要注意嘅事項也唔一樣,所以牙貼面一般比較貴但係耐用且美觀,可長期使用.
以上就系「牙黃用牙貼面好唔好?」嘅具體介紹.深圳鵬程口腔醫院擁有頂級嘅醫師團隊同優越嘅治療環境,喺牙貼面領域有多年嘅經驗,至今已幫助多位香港口腔患者重拾牙齒健康,深受香港地區口腔患者嘅信賴.如有疑問仲可以在線咨詢或通過whatsapp+85267623079同我哋嘅專家進行一對一嘅交流,同時通過網上預約掛號,可免問診金,口岸專車接送,到院無需排隊優先就診服務.
相關推薦
《深圳牙貼面,全瓷牙同全瓷牙貼面點樣區別?》
《深圳牙貼面價錢系幾多?》


text:
Orderly inhuman. Trivially sensitive. Incredibly traumatized.
韓國文化體驗雙週即將過去,因為摘士多啤梨嘅人工太雞肋,同埋自己唔太擅長同人停留喺極淺層嘅接觸,索性走人.呢段時間,同一堆唔識英文嘅人生活一直唔多傾到偈,與其形容為文化體驗,話係社會實驗或者會更加貼切——人在異鄉中嘅異鄉,我好似玩咗一次以國際關係為主題嘅board game,經歷咗一次好唔真實嘅幻想之旅,最後深刻體認到人口同文化嘅伸張同擴張兩者之間嘅密切關係,同埋文明認同同文化認同嘅分別,賺錢呢個大路嘅目標,同我係完全擦身而過.
我所寄居嘅地方,日本人有兩個,香港人得我一個,其餘全部係韓國人,勢力係一面倒.人在澳洲,行出行入理應見到白人,但我終日逗留嘅室內,觸目皆是亞洲視野.韓國食材塞滿雪櫃,韓式醬料擺佈廚房,廚房角落則係一箱箱將價就貨嘅本地啤酒,韓國人無酒不歡,晚晚都秒殺一箱.不論日夜,屋入面都係充斥韓文,於是兩個本來已經唔特別外向嘅日本人就長期匿喺房,而我則因為同三個韓國人同房,避無可避,只好頂硬上.
上個禮拜某一晚,韓國人內部嘅關係尚未更進一步嘅時候,所有人都聚曬喺廳飲酒交誼.大概因為無線網路未裝,人人百無聊賴,日本人似乎都有嘗試融入嘅傾向,於是出黎應酬.我本身唔太嗜酒,喺香港一向係可免則免,但要加入其中,明顯唔可以堅持己見,滴酒不沾,於是我又再頂硬上,接受咗韓國人嘅好意.言談間,一個識日語嘅韓國人積極發言,成為咗溝通橋樑,而因為佢亦係韓國人之中英語比較好嘅人,亞洲內部嘅全球化,得到佢嘅協助,慢慢升溫.我雖然講流利英語,亦略通韓語,但因為日語非常有限,因此就扮演聆聽嘅角色為主,當日本人聽唔明韓語遊戲規則嘅時候,用英文加以補充(日本人聽得明英文,講就比較弱,正如我嘅韓文水平).
喺亞洲之夜之中,普遍參加者嘅能力值都係偏低,但能力值比較高嘅人如我,底牌亦不過如同五角邊長不規則嘅星形圖,自身所用語言數值爆燈,英文同華語亦一枝獨秀,但整體戰鬥力唔見得能夠拋離其他人,反而陷於被動.相反,只係講到韓語嘅人,因為有結盟技王牌,瞬間就搭成連環船,喺遊戲之中成為主流,恃住人多勢眾,不停搶攻.就以飲酒期間玩嘅集體遊戲為例,其實喺唔同地方嘅玩法係大同小異,例如日本人所提議嘅「Go, Back, Jump」(Back有日式嘅重K發音,成句就形成四個音節),不外乎圍圈輪流嗌口號,Go就順方向嘅下一位接,Back同Jump就即係UNO入面嘅Reverse同Skip.呢個遊戲香港亦有,但要所有人遷就一個人嘅規則太唔合乎成本效益,於是掌握到規則之後,韓國人亦提出佢地都有呢個遊戲,然後加以示範.
喺經濟同軍事力量差距唔大嘅時候,人口嘅威力可以話係驚人.佢驚人之處,在於佢所承載嘅宗教語言禮儀飲食文化,會無聲無息而又表面無害咁對其他人自然造成影響.當擁有相同文化嘅族群經歷工業化同高速經濟增長,佢地就會不自覺咁開始文化伸張,然後係對外擴張,最後有野心嘅,就會走向帝國主義,將自己一套加諸他者.假若度假村呢道現有韓國人人數不變,之後又繼續有韓國人移入,假以時日,韓國化就會演變成入鄉隨俗嘅應有尊重,最後達致常態化同規範化.就好似我地香港人初次相識唔會詢問對方歲數,澳洲人更加係相當美式思維咁覺得詢問歲數近乎冒犯私隱,喺韓國文化主導嘅局面之下,新人都只能調整自己原有習慣,甚至為表示禮貌而將秘密和盤托出.除非某日有四個以上嘅非韓國人到埗,又或者唔知點解有個唔識韓語嘅有權力者空降,迫使韓國人要學好有權力者所能理解嘅語言,否則全盤韓國化可以話係勢在必行.
回歸現實世界,印度之所以舉足輕重,一大原因就係因為人口數量.印度文明雖然歷史悠久,但除佛教嘅傳播之外,對現代世界嘅影響唔大,軍事經濟力量亦不足稱霸,地球上大部分人都只係對咖喱同Bollywood歌舞有認識.從未稱霸世界,但所有國家都唔可以忽視,就係因為生育率高就等同有潛力.印度以外,穆斯林世界嘅人口爆炸,更係不在話下.用西方對於現代化嘅詮釋,伊斯蘭社會尚未現代化,文明唔夠進步,撇除沙地阿拉伯等石油輸出國,大部分地區都係貧窮而落後, 一片亂象,唔節育唔諗教育唔諗資源分配就係咁生仔,完全係情理之內.而根據唔少學者嘅研究,二十世紀最後廿年伊斯蘭社會嘅人口增長,同當時中東大大小小穆斯林決戰非穆斯林嘅文明衝突亦有直接關係.最後就係郁啲就十三億個人頭撻出黎兇人嘅中國,人口又係特種武器.由韓戰嘅人海戰術,到提供大量廉價勞工壟斷全球製造業市場,再到動員散佈世界各地嘅華人鞏固影響力,中國最唔缺乏嘅就係人頭同人命,同伊斯蘭世界所相異嘅只係,中國嘅人唔會為幼稚而狹隘嘅民族主義賣命,而伊斯蘭世界熱衷為可蘭經所鼓勵嘅聖戰而犧牲.其實再追溯返白人權力到達頂點嘅西方國家黃金時代,歐洲人向外遷徙嘅人口數以千萬計,後來成為美國同澳洲嘅兩塊殖民地有好多平民移民,而早有人大規模定居嘅各個殖民地亦出現大量有財有勢嘅商人或政府派駐當地嘅官兵,足見人口對於西方文明擴張亦有莫大幫助.
文明版塊之間係一場零和遊戲,人多就佔空間,人少就要讓開,一邊贏,一邊必然就會輸.現代世界雖然大體上仍然由以美國為首嘅西方文明支配,但以上三大文明嘅生育率令勢力分佈有所消長,有目共睹.曾經落後於人嘅文明,走出二十世紀中期嘅孱弱,逐漸拎返足以左右世界嘅政濟地位,人口增長嘅作用堪稱關鍵,因為人口可以傳播同更新文化,生仔有利文明或文化自保之餘,更加可以改變以至蠶食其他文明或文化.雖然平凡人唔會嚮應政權去生仔,但顯而易見,生仔就係救國,有人至會有燈,非常之有道理,我要日日講韓語,就係因為燈火太微弱.
因為歷史太短,而又冇一個類似德國咁樣提倡民族主義嘅政府幫手催谷民族認同加快成型,香港文化至今都未積累到鮮明嘅地步,燈火通明只限於形而下.偏偏,因為華洋兼習,香港又自有一套文化,唔容易完全融入西方或者東方,人丁單薄,去到邊都好似孤兒仔——講第一語言廣東話嘅人口唔算少,但中國嘅文化令人不敢恭維,唔想自我矮化,但講第二語言英語又只能通往歐美,跨得入國際化門檻偏又自外於東亞,豬八戒照鏡,兩頭唔到岸.
同一大堆低度國際化嘅東亞人相處之後,回望以前喺大學入面嘅文化交流,全部都有如夢幻泡影.港大遇到嘅台灣學生,來自台大,英文差極有譜,而且會為當時爆發嘅太陽花學運而落淚,但我喺呢道所認識嘅台灣後生,係同我坦承自己唔太關心政治,一直都唔知立法院做乜.港大遇到嘅韓國學生,蒲老蘭蒲得好密,英語溝通暢通無阻之餘口音唔勁,唔少係讀國際學校出身,但我喺呢道所認識嘅韓國男女,工餘時間都係攤喺道打機睇漫畫,帶黎嘅韓英速成手冊,新淨過啲出街衫,餐餐都係食亞洲超市買返黎嘅家鄉食物.缺乏溝通嘅交流,到頭來不過如同非牟利慈善組織親善大使遠赴埃塞俄比亞拍廣告——你眼望我眼,你笑我又笑,肢體語言勝過一切.
東亞內部有相似文化,亦有主導嘅強權,喺華人即係受中華文明深刻影響嘅族群呢個定義之下,韓國人亦根本就係華人.但係,正因為缺乏如同英語嘅通用語言,日本漢字又同中華地區嘅漢字意義大不同,加上各個地區缺乏槍口對外嘅必要,東亞內部嘅任督二脈極難打通.就好似伊斯蘭世界面對西方世界自然變得同仇敵愾,到美國冇乜大動作嘅時候,佢地自己內部嘅原教旨主義者就會生龍活虎,東亞文明之內嘅文化分歧亦唔細,各個文化成日都為文化優越感而暗中較勁,只係唔會去到伊斯蘭激進分子玩到咁激.日本嘅茶道,深受中原唐帝國時期茶文化影響,韓國嘅語文,至今仍然保留大量從中原同日本搬字過紙嘅詞彙,而日本嘅烤肉文化亦係由韓國傳入.因為地理位置鄰近,中原沿海移民逐漸改變台灣人口結構,到中國國民黨敗走台灣,台灣更徹底淪為中國一部分,而越南位處東南亞,避唔開中原文化嘅薰陶,就連歷朝君主宗廟入面都有漢字牌匾,整體建築風格亦極富中華特色.歐洲各國同宗於希臘羅馬文化,東亞則以中華文明為大宗,唔同嘅只係現代希臘勢弱,羅馬唔係帝國,而中原歷代帝國不停經歷名義上嘅覆亡而冇實質嘅政治改革,最後中共又繼承到帝國嘅版圖,食正條水.
正因為食正條水,而且中國又終於走出中國人自己眼中嘅百年屈辱,沉睡嘅獅子係時候要變醒獅,重新掌控東亞以至同美國爭一日之長短,就成為今日中國帝國化嘅終極目標.香港人幾努力生仔救港,韓國人幾努力去同孔子扯上關係,日本幾努力去擺脫美國無形之手,面對中國強勢, 一切都只會導向一種徒勞無用嘅沮喪情緒.全個亞洲,都受制於中國人多錢又多,再心有不甘都焗住違背良心去陪中國圍威喂.中國玩一帶一路,小國跟機未必有賺,不過唔玩又可能會畀人邊緣化,甚至招惹報復.而小國就算有破釜沉舟嘅決心對抗大國,一隻手掌始終拍唔響,要拉成均勢必須合縱連橫,但國與國之間嘅信任唔深,何況目前又好似未到存亡之秋,揀聯手抵制而唔跟大隊搵銀,分分鐘又會導致國內支持度急轉直下.又或者有朝一日,港獨終於有得發圍,因為亞洲國家終於決定連成一線,同惡霸中國決一死戰,但中國至今處處克制,又善用經濟手段逐一籠絡,一國兩制壽終正寢,似乎都係會快過香港國嘅建立.
山中本應無政治, 偏偏政治這麼近那麼遠,走避到澳洲都係冇用.每次面對客廳嘅韓國人,我都會有啲羨慕,羨慕佢地有過自己嘅朝代同君主,羨慕佢地地處邊陲免受侵擾,羨慕佢地一百年前受過日本帝國殖民迫害,羨慕佢地嘅前人捨身對抗獨裁,連坦克槍彈都唔怕.明明佢地長期臣服於中原皇朝,明明佢地首都曾經叫漢城,明明佢地連英文都咁水皮,但佢地有自己嘅國家,有自己嘅文化,有他鄉遇故知嘅圍威喂,無用之用,後勁到廿一世紀至爆發.呢種圍威喂其實好廉價,好表面,離唔開酒精同無傷大雅嘅inside joke,但比較香港人離開香港,喺外地相遇嗰種你嫌我嫌互相打量嘅目光,飲到臉紅耳熱或者都係一種有溫度嘅撫慰.有家可歸,但定居如同流浪,間歇思鄉,但牽掛嘅係香港嘅日本料理,香港人嘅mentality,真係有種道可道,非常道嘅玄虛,難以言喻.


text:
樂視香港自行清盤後,雖然 樂視體育 成日話樂視香港同 樂視體育 無關,但實際梗係有關,老闆咪同一個賈躍亭,曼聯對利物浦雙紅會死機,就暴露 樂視體育 嘅問題,如果連數據鏈路嘅錢都交唔到,就唔好學人播波喇,依家似乎 樂視體育 要面對現實.
樂視體育 訂戶過戶晒去PCCW NOW算吧
樂視體育 依家係擺明死人霸生地,自己無能力播英超同NBA呢啲賽事,但又要霸住個播放權,賈躍亭呢種做生意手法,只能用無恥嚟形容. 樂視體育 執咗佢,可能對客戶嚟講係解脫,至少香港人可以肯定自己有番波睇.
其實暫時最好安排,就係 樂視體育 賣晒啲轉播權俾PCCW NOW,而PCCW接收 樂視體育 所有客戶,呢個安排可能係對PCCW以至 樂視香港 嘅客戶係雙贏,特別好多香港人係賭波緣故要睇即時轉播賽事,你依家無得播賽事,果啲好似半場主客和果啲,我想問你點賭,香港人覺得無癮係合理.而賈躍亭資金搞唔掂,根本係既成事實,樂視成間公司根本一早係應該爆咗,咁點解仲要死撐落去呢?
本來我唔贊成一啲不合理貿易限制,例如禁止非香港公司競投英超,NBA等香港播映權,因為可以係Sky一類公司投咗,然後再俾唔同電訊網絡嘅用家,喺合約外加一個增值服務睇波,呢種做法喺德國係好正常,例如德國一般係Sky Sport 同時喺Telekom(德國電信),或者Vodafone Germany嘅固網或流動網絡都可以睇,咁樣係最公道.但由於賈躍亭嘅惡劣經驗,咁唯有係禁止香港公司競投英超,NBA香港播映權,至可以確保香港客戶利益.當然,好大機會咁樣情況下,係PCCW NOW獨大,因為PCCW NOW至有呢個財力,而CCTVB一定係睬你都傻,就算CCTVB想投,你都唔想佢贏喇,大家都唔想睇荷蘭叻呢條仆街,喺任何台以極唔專業方式評述任何足球賽事.
香港好多人嘅平常生活,都係俾啲中國人玩殘, 樂視體育 正正係一個例子,中國人果種所到之處,寸土不生嘅做生意手法,好難唔令香港人對中國產生任何嘅熱愛,因為呢班友都真係太仆街.


text:
59
17
11
港鐵深水埗站 D2 出口, 步行約2分鐘 繼續閱讀
電話號碼
23944332
開飯介紹
賣精品川菜和麻辣香鍋的小館,招牌自選川味乾燒鍋有有不同口味及不同辣度選擇. 繼續閱讀
營業時間
今日營業
11:30 - 16:00
18:00 - 00:00
星期一至日
11:30 - 16:00
18:00 - 00:00
付款方式
其他資料
酒精飲品
外賣服務
食家推介
朋友介紹話呢間四川麻辣菜值得一試因為自己唔識得好辣初時都擔心會食唔落但見佢lunch Time有套餐都有啲唔辣嘅餸菜選擇就膽粗粗入去試一試Lunch Time嘅時候都多客食就算我哋得兩個人都要等一陣見到有人食碗成碗都係辣椒嘅餸但個樣食得非常滋味已經即刻問朋友係咩黎原來就係四川麻辣干鍋麻辣干鍋可以揀餸好似車仔麵咁另外套餐會跟一個白飯我哋都即刻叫咗一個黎試試另外叫咗個回鍋肉乾鍋可以揀辣度我哋問店員小辣會唔會好辣店員話香港食得嘅辣極都有個譜所以我哋就非常放心咁揀咗小辣喇我哋揀咗木耳,薯仔同埋雞肉三個餸揀木耳係因為覺得佢會好夾麻辣嗰陣味而薯仔就索晒啲辣油所以好香好麻我post左呢張相去ig個個都以為我識得好辣其實真係個樣嚇人架咋總括來講間野辣得來又過癮一定會再嚟食! 繼續閱讀
近日不斷有好多內地食店進駐香港,其中一種我好中意既就係麻辣干鍋🔥🔥岩哂無辣不歡既我呀👍🏻呢種麻辣干鍋已經係內地興起左一排,尋晚就同李老闆去左深水埗試一試先!點菜就好似車仔麵咁,有勁多選擇俾你揀,揀好晒之後就幫你炒到一鑊熟,雖然望落好似好多辣椒,但事實上都唔係太辣的,唔食得辣嘅人都唔使擔心!因為用炒既關係,干鍋非常香口惹味,比麻辣火鍋更出色!不過呢個干鍋每樣餸既份量唔算太多,建議叫多幾款種類,加埋個薯粉簡直係perfect!另外,我地仲點左傳統既口水雞同拍青瓜,實正常水準. 繼續閱讀
哩間係食干鍋,不是打邊爐,是一間冇湯既鍋,但款款都有好多辣椒,叫左豬腸干鍋,真係辣到爆炸,其實我唔食得辣,但係又要食辣野,好刺激,跟住係雞腎,好腍好入味,面頭加左芝麻更加香口,仲有口水雞,都係超級辣,不過d雞整得好好食. 繼續閱讀
Mike CheungKinWah 等級1 2018-07-30
642 瀏覽
仲想試下新野,點知好失望!首先點蝦干鍋,再另加幾款餸⋯⋯真係不知所謂,非常少得可憐, 一塊午餐肉分開幾舊就算係一個配菜.每樣餸都少得可憐,味道差勁!last order又唔清唔楚,點完一樣就唔俾人哋點第二個餸!絕對絕對冇下次! 繼續閱讀
平時係鋪頭食辣炒干鍋,今次叫左外賣返屋企食,超級差,我們2人肚餓,叫左龍蝦干鍋加多10樣餸,點知原來叫得愈多餸,每樣餸既份量就愈小!叫左八爪魚,應該俾得1隻....雞件,佢係俾辣子雞你,冇咩肉,應該俾得4-5件.....薯粉,得薯仔碎,要搵一條完整既都冇,仲要勁少,我係鋪頭食係一條條長長完整既,仲要食唔曬.....總之樣樣餸都好少少少😡超差既體驗,以後都唔會叫外賣!!!司傅偷工減料!!差!差!差! 繼續閱讀


text:
17 JULY 2014(THU)
睇吓依個為食嘅小小豬,佢食緊乜嘢食到個樣咁招積呢?
今日又有新嘢食,因為我地小豬家嘅親子廚房又出動,今次整左簡單易整嘅金奇異果雪條呀~
係依個炎炎嘅夏天,唔好話我地大人,就連小朋友都好想食啲雪糕雪條消消暑.
小小豬當然唔例外,雖然我地都間唔中都有俾雪條佢食,但我都總係覺得食得太多有色素嘅雪條好似唔係太好,所以就打算自家制嘅生果雪條俾小小豬食,咁就食得健康啲啦!
前幾日我係超級市場買左啲金奇異果,所以就同小小豬一齊整雪條啦~
題外話:上次我地參加比賽之後,大肥豬就幫小小豬KEEP起左頂廚師帽,等佢留為紀錄.點知當小小豬知道我地一齊整嘢食時,小小豬即刻話要戴住嚟整嘢食,真係俾佢笑C呀!
我先將啲金奇異果去皮切開一半,之後嘅功夫就交俾小小豬啦
~
小小豬負責將啲金奇異果切粒粒~
之後就用手動攪拌器打成金奇異果溶~
可以倒入雪條棒棒啦~
原來五個金奇異果都只係做到三條雪條,不過都夠我地三口子食啦~
放入冰格雪大約四個鐘頭左右,我地嘅金奇異果雪條可以食得啦!
由於雪到好冰硬,所以建議係甩雪條模時先用室溫水浸一分鐘,咁就可以好完整甩出嚟啦~
為食小小豬食得好滋味呢~
其實我覺得依個自家制雪條真係唔錯,只係用天然生果,而且方法簡單,所以依個夏天我都打算用多啲唔同種類嘅生果整雪條俾小小豬食,咁就可以食得健康啲嘛!


text:
久唔久打下邊爐先安落既,今次搵左呢間專食牛既餐廳.呢間野係尖沙咀都唔算難搵,上到去一望已經望到一張牛牛全圖.
坐低左一開個PAD點食物,有唔同既牛部份選擇,有好多都幾新鮮未聽過,全部都好勺鑽.好奇下我地點左D冇聽過既牛部份黎試下.除左牛之外,呢到都仲有Cocktail,個名好正,點左杯那些年我們收過的兵,味道還可以.
我地試左個酸菜湯底,點之前我對佢有點保留,所以另一邊叫左個清湯,後來食落又覺得酸菜湯底先係最正,同d牛肉好夾,跟住大家淨係食晒果邊,哈哈哈!
叫左個匙皮,即係牛上面的肩胛肉,軟林林好好食,好滑!佢有張紙寫明邊種肉煮幾耐,雖然最後都冇理到…..
跟住叫左個滑尾龍,放左隻生蛋連埋d牛肉一齊撈勻再放入去打,呢個我最鐘意食,不過每次只食一塊唔係好夠喉,因為太嫩滑了,要打孖一齊食先正
呢碟叫封門柳即係牛橫隔膜肌肉,牛味重d,但肉質都一樣係好林,亦唔肥膩.
呢個叫脖仁,聽個名都知係條頸,不過係頸中間位置,感覺有d似肥牛感,不過新鮮度很高,味道也很不同.
呢碟龍尾朋友話好好食,係牛既後腿肉,一d都唔靱,以為行得多會老d靱d,又原來唔係!
總括黎講喜歡食牛既一定唔可以錯過,價錢方便每人二百幾蚊倒啦,不過基本上好多火煱專門店都係呢d價錢,可以自己衡量下:)
616麥子
地址:尖沙咀赫德道4號The Hart 1樓


text:
依家年輕一代好有自己想法,唔少長輩都覺得唔識同佢哋溝通.早前中華總商會(中總)舉行就職酒會,會長蔡冠深同城市大學校董會主席胡曉明(Herman)不約而同關注青年話題.Herman話,依家嘅年輕人同上一代諗法好唔同,同年輕人講嘢要好小心,切忌用自己嘅經歷同對方講嘢,因為佢哋就算唔駁嘴,都可能會瞓咗覺喎!
Herman話,以前一代要捱,依家啲人就幸福啲,但面對嘅問題同挑戰都多,所以一定要知佢哋點諗,先知點樣溝通.但係千祈唔好家長式咁講嘢,亦都要好小心,否則可能會引起佢哋反感.
Herman又話,每年都會同城大學生會代表見兩次面,希望可以幫手解決佢哋嘅問題.佢承認願意同佢接觸嗰班都乖啲,事關有問題嘅年輕人根本唔想見佢喎!
接替楊釗做會長嘅蔡冠深就大講來年青年工作嘅大計,明年打算搞青年創業創新大獎,全港大學同年輕人都可以參加,仲會邀請東亞共十三個國家嘅年輕人互相交流.佢話,年輕人如果做好創業,向上流嘅希望就多咗,怨氣亦都冇咁大喇!
同場仲有唔少靚女會董出席,包括酒店太子女王淑慈,「香港罐王」永富容器創辦人羅富昌長女羅頌宜,楊釗姪女楊燕芝同金融界高層周雯玲等人.佢哋就話加入中總可以貢獻社會,又可以喺長輩身上學到嘢,好開心.
卓妮


text:
而家個個出街都機不離手,唔係手提電話就係iPad果啲,講真而家同我講開電腦打機我都會覺得麻煩啦,有玩開喪屍Game嘅你又會覺得款款都大同小異,想唔想喺iPad上玩款真係可以令你驚到叫嘅呢?由電影制作方和Phosphor Games聯合開發的遊戲——World War Z《殭屍世界大戰》就一定幫到你啦!
World War Z《殭屍世界大戰》係以2013年6月21日在美國上映的一部電影殭屍為題材嘅射擊遊戲,而遊戲旨在令玩家體驗到喪屍排山倒海壓過嚟嘅震撼場面同緊張到極致嘅恐怖氣氛.
《殭屍世界大戰》採用左虛幻引擎,畫質比較精致,尤其係某啲細節做得好突出!喺某些場景入面,移動角色視角果陣,炫目陽光產生嘅光暈甚至會突然閃一閃你,真實到極!遊戲成功制造左攝人心魄嘅緊張氣氛,而突然唔知喺邊到衝出嚟嘅喪屍有時真係會嚇你一跳,由頭到尾你都要提心吊膽咁進行探索!
除左打喪屍,遊戲解謎探索要素亦都係一大亮點,雖然難度唔高,但係要求你非常細心,要留意一切將來可能會用到嘅線索,例如下圖中呢串數字,就係用嚟打開電梯門嘅密碼,唔夠細致的話,分分鐘會在探索中遇到瓶頸位架!
《殭屍世界大戰》而家免費下載中,鐘意屍題材嘅玩家千其唔好錯過啦!
Comments
Powered by Facebook Comments


text:
對好多人黎講,30歲係人生分界線,30歲前有好多野可以試,30歲後就切切實實為自己人生做好準備.其實坊間真係有唔少人生規劃的教學,教你好多耳熟能詳的人生大道理,不過大家睇得多都好亂.以下小編就簡單總結咗五點,等大家可以及早規劃人生.
30歲前
1)搵工作方向
係20歲有唔少人連書都未讀完,好多人23歲先正式畢業,去搵工.好多時呢個年紀嘅香港年青人對前路好迷惘,又怕搵唔到工,又唔知咩工先啱自己做.不過,咁都好正常嘅.只要你唔好怕,試下唔同嘅工種,因為有時真係要試過先知你係咪鍾意.最好可以喺30歲前搵到啱自己嘅工,專心長遠發展事業.
2)Keep 住你啲朋友
畢業之後,朋友間好多時都,你有你嘅生活,我有我嘅忙碌.大家都好忙,又冇得好似返學咁日見夜見.但係,就算幾難keep都要keep!因為呢班人就係你第一班喺社會嘅人際網絡,開講有話「識人好過識字」,一個唔覺意,呢班朋友可以救你一命,幫你走過一啲難關.
3) 嘗試看透世事
看透世事意思,係要嘗試了解人生百態,知道社會上發生緊既事,對社會有個概念.除咗對社會有認識,亦都要認識人嘅心態.所謂「一樣米養百樣人」,社會上咩人都有,所以見多啲唔同人,就可以知多幾類人嘅人心態,做起野來就冇咁易撞板!
30歲後
4)於工作建立自己專長領域
一份工作做耐咗,好容易就會"食老本",冇咩動力學新野.不過,千祈唔好諗住咁就可以一世,香港競爭大,真係努力成為某一方面嘅專家先可以保得住份工.例如,設計師,就可以研究一啲設計軟件,玩盡個軟件,令自己變得更加專業,仲可以提升工作效率添!
5)學習投資
30-40歲嘅人都喺社會做咗一段時間,唔多唔少都有少少錢儲落.有嘅就唔好晒,學下投資,用錢搵錢.香港咩都貴,食野貴,買樓又貴,打死一世工,諗真啲真係唔係好掂.所以,要試下投資,買股票又好,保險又好,iBond都好,總好過放喺銀行等啲錢貶值.
人生有咁多野做,小編覺得最重要既無論30歲前30歲後都好,係要快啲搵到自己嘅人生目標,有一個明確方向和意志向住自己的理想同目標進發,咁就無錯啦!
Text:MENELECT Editorial


text:
不過隨住佢係新加坡都玩過啲刺激大膽活動,已經屬於天不怕地不怕之人,剛好SY哥哥又相約一齊去接受挑戰,所以就嚟大玩特玩啦~
2018年9月25日星期二
(室內攀石大放電)挑戰難度攀石牆@VERM CITY
25 SEPTEMBER 2018(TUE)
小小豬成日都話佢已經大個仔,唔想再去玩啲BB遊戲,既然依個仔越來越大膽,咁就帶佢去玩啲好玩又刺激嘅玩意,就係嚟VERM CITY來一個室內攀石大放電~
其實之前都有留意到依個室內攀石場,一直都想帶小小豬嚟玩,不過都擔心佢怕高又怕辛苦唔肯玩,帶佢去玩都係要佢願意同享受嗰個過程先好嘛,所以就將依個念頭放埋一邊.
不過隨住佢係新加坡都玩過啲刺激大膽活動,已經屬於天不怕地不怕之人,剛好SY哥哥又相約一齊去接受挑戰,所以就嚟大玩特玩啦~
係眾多攀石牆中,有兩個係好啱親子齊齊玩,就好似依個看似好簡單,但其實係可以兩個參加者計時鬥快攀到最高處~
不過隨住佢係新加坡都玩過啲刺激大膽活動,已經屬於天不怕地不怕之人,剛好SY哥哥又相約一齊去接受挑戰,所以就嚟大玩特玩啦~
全個攀石場係分為兩個部份,我地依啲初哥就當然係去玩啲無需經驗嘅「Clip N' Climb Park」.
入去玩之前我地係需要聽少少安全指示,最重要就係聽下點著好安全帶~
「Clip N' Climb Park」入面大大話話都有18款唔同嘅難度嘅攀石活動目測每個牆都有大約5-6米高,我自己睇見都有少少驚(所以全程我都只係陪玩..哈哈).玩每一個攀石牆都一定要得工作人員扣上及解除安全帶,唔可以自行任意扣上,以保障各位玩嘅大小朋友安全~
一入到場小小豬就當然係不停咁攀,唔同嘅牆就有唔同嘅特式同難度,所以每一個都有不同嘅挑戰~
初時玩嘅時候小小豬都係攀左一半就跳落返嚟,可能佢就未習慣同未識用嗰個技巧~
但攀多幾次就越攀越起勁 ,大部分都可以一口氣爬到最高~
最估佢唔到就係可以玩嗰個最難又最挑戰嘅13支樁柱嘅4米梅花樁都可以快快腳完成(佢仲排隊玩左三次添),要知道爬上去都已經唔易,跳落嚟嗰下先係最考膽量(就連DADDY都唔肯玩),所以當佢成功落地時嗰個充滿成功感嘅得戚樣....真係......不過又真係要俾個"叻"依個大膽小小豬...哈哈哈~
有左成功嘅經驗,小小豬就真係越來越起勁,基本上就好似唔洗休息咁玩完一個就再去排隊繼續玩,點解可以咁精力無限呢~
另一個就係雙人透明牆,遊戲係要要依足對方嘅嘅手腳位置同時,又要鬥快攀,當然有個愛豬號爸爸就讓賽啦~
大部分嘅攀石牆小小豬都可以完成,唯獨依兩個真係完全冇辦法,完全係冇從入手.不過小小豬肯嘗試都已經係一件好事,所以攀唔攀到都已經係其次,最重要係佢過程中有俾出努力,所以都俾個叻叻佢啦~
攀石場另一面就係Augment Wall,要係有經驗及有教練認可能力嘅朋友先可以入去玩呀~
小小豬真係越大個仔就越大膽,佢仲話今日攀唔夠,要搵日再嚟玩過.男孩子係要大膽先好嘛,所以我絕對唔介意再嚟,只係唔好要我陪佢齊齊攀就得,因為...攀到咁高...我都真係驚驚地嘛....哈哈哈!
訂閱: 發佈留言 (Atom)


text:
和富大埔啱啱喺港超聯俾冠忠南區絕殺,唔少大埔球迷都直接話係教練李志堅調動出問題先搞到隊波輸波,亦有唔少球迷認為出輔鋒盧高令到球隊進攻方面節奏減慢,老鼠拉龜!一時之間,大埔球迷唔滿意教練李志堅表現嘅意見,終於喺社交網站爆哂出黎!
事實上今季大埔大肆擴軍,球隊實力增加咗唔少,球迷對球隊嘅要求提高唔少亦係正常不過.先被夢想FC逼和,再接連僅負傑志,南區,三場不勝嘅走勢係差咁啲㗎喇.不過今日就先講下俾球迷不斷鬧嘅盧高先喇.
盧高係一個技術型,又扭得,遠射了得,護球能力唔錯,停到波既進攻球員,但係同時又過份個人主義嘅球員,好多時攞到波都過份上腳!由以上見得,最好就放佢喺4231嘅十號位,有兩隻快翼幫手拉邊,而佢負責禁區頂停波再派牌嘅工作.
今季大埔主要打433同352嘅陣式.大埔打433嘅時候放佢打邊路,但係佢本身鐘意上腳,又成日想內切入自己射咗佢,導致好多時候個波喺佢度失控球權,進攻就會成日喺佢度斷哂.而打352嘅時候,佢同伊高沙托尼都太鐘意番後拎波踢,導致兩個人成日同時番咗後,前面就無支點做第一點,呢個同之前上季迪亞高,伊高沙托尼同場時候嘅問題一樣.
大埔其實有力加大個進攻火力,就係打4231.長期打4231搵好似鄭子森,李嘉耀呢類球員長期拉邊,再由盧高做主角長期企喺十號位,兼由伊高沙托尼或者哈利長期留喺前面停波,咁前場進攻火力就更加立體,有威力得多.如果要堅持352,亦要分工清晰,唔好長期兩個都番後拎波.
大埔今季好多唔同種類嘅球員,可以配合出唔同嘅陣式,希望堅sir李志堅可以好好利用陣中嘅球員,為大埔爭取佳績喇!


text:
TransLantau100 2018 後記
由12年到今年,原來已經玩咗六次大魚,包括第一次嘅50公里.條路基本上都冇咩新意,今年應該係最後一次,所以要寫返個後記記念下.同往年一樣,今年都缺少練習,所以計劃係行多個跑,希望返到梅窩有涼沖.今次仲有一個特別,就係全程唔食gel/bar,只係帶咗朱古力同鹹果仁.
呢個比賽最辛苦嘅一樣嘢應該係要夜晚起步.晏晝已經瞓咗一個鐘,唔知點解到起步時都仲好眼瞓.十點半先去到梅窩.同朋友影完相之後就要準備上線起步.
SP: 同之前一樣 ,初時都係慢慢跑.今年好似特別潮濕,見到前面有啲人成身濕曬,不停滴汗.去到牛牯灣時,唔知點解前面突然間轉右,咁我又照跟啦,不過跑咗五分鐘後前隊又返轉頭,大聲嗌話行錯路!其實呢段路我都行過好多次,只係今年冇詳細睇地圖,唔敢肯定佢哋有冇改過路先跟去.到十塱時見到ctrun嘅Brian,我同佢講笑:喺呢度見到你咁你一定又係行錯路.佢面帶苦笑,心裏便可能xxx.
CP1(6.7K):到CP時fill水即走.可能前隊太多人行錯路,呢段上山勁塞車,要落到水塘先至開始鬆動番.開始行下跑下咁樣向CP2進發.
CP2(19K): CP2其實同CP1係同一地點,一樣係冇熱飲同食,半夜比賽CP無熱啡真係有啲麻煩.我之前帶嘅電解水已經飲晒,就係呢度開始用大會嘅電解水.食咗少少嘢就即刻上大牛湖,冇幾耐就去到南山.去完厠所之後,開始南大嶼郊遊徑.唔知點解中間冇晒標記.今次我醒目少少,行返上年嘅路,仲帶埋其他人一齊行.過咗一公里之後先見番標記.之後就行下跑下咁向CP3前進.不過去到C1112牌時突然想嘔,其實喺香港100都試過一次,嘔完就完全死亡. 好彩仲有1K就忍住典埋去CP3.
CP3(29.5K):喺度坐咗十分鐘又好似好啲,不過都係食唔到嘢.唔理啦直上鳳頂.上嗰陣時諗諗下,之前試路都唔會咁差.唯一唔同嘅就可能係啲電解水,咁就試下淨飲水睇下會唔會好啲.最麻煩嘅就係手軟腳軟,只可以慢慢上慢慢落.落落下後面有人叫我,原來係蘇菲,快過佢就一定係我太快.唔理啦一於快啲去CP休息下先,今次咁早出問題,開始諗會唔會DNF?
CP4(34.5K):唔飲啲電解水真係有幫助,坐咗15分鐘之後開始食到粥同飲到水.本來想再休息耐啲,不過越坐越凍,都係快啲走人.個胃啱啱好返少少,呢段落斜路唔夠膽跑.去到羌山,前面個師兄問可唔可以一齊行.我同另外一個人就一齊跟佢行.有人陪果然容易好多,傾下跑下好快就到CP5.不過可能落得快咗少少,個胃又開始作嘔.
CP5(44.5K):今次坐夠二十分鐘,可以食返少少嘢,不過仍然手軟腳軟,都係快步唔跑好啲.心裡面諗:都唔知過唔過到個大磡森.幾經辛苦過完分流頂深坑瀝之後,終於可以慢跑返.去到大澳士多買返支寶礦力同汽水補下,之後都係行返去.
CP6(57K):去到CP,知到自己唔會DNF,個人放鬆咗,即刻覺得好眼瞓.食咗兩碗麵+麵包+大咖啡,忍唔住再瞓多十分鐘,hea足三十分鐘先肯走.去深屈途中撞到Billy,就同佢拍住一路吹水.到咗深屈士多,仲一齊坐低食綠豆沙飲汽水.好彩喺度再hea一陣間,如果唔係之後嗰段就好辛苦.Billy要等朋友,咁我先走佢仲後數請我,Thanks.東梅古道呢段好熱,應該都有30度以上,唔敢跑只係快步.就嚟到救援徑路口前,見到有support喺度擺檔,居然唔怕被人舉報.上救援徑呢段就辛苦啦,太陽就喺頭殼頂.好彩舊年喺度爆咗,今次識得慢慢上.心裡面數著123456,停半秒,再數過.最後嗰條樓梯尾段就兩步一級,就咁畀我捱到彌勒山中轉站,之後果段金腰帶就容易好多了.
CP7(75K):到CP想試下新嘢,就要咗碗米粉,點知係硬嘅,又有藉口再坐耐啲啦.落石壁郊遊徑一段好快就過,不過環引水道嗰段就痛苦囉,行極都行唔完(其實只係四十分鐘左右).又少標記,幾乎以為自己又行錯路.之後就係全程最辛苦嗰段上山石梯路,大東鳳凰行得多都已成習慣,呢段小行真係特別辛苦.快到CP時有個師姐問我係唔係火車站人,話我側面好似一個師兄,有咁嘅事?
CP8(87.5K):去到CP已經過六點,都要休息下先上大東.對腳好似冇咩事,又覺得肚餓,即係個胃冇事,開始諗緊終點啲芝士火腿.慢慢上其實唔係好辛苦,不過都要成個鐘先到頂,呢個時候已經好大霧.行行下旁邊草叢突然有人嗌行錯路,好彩電筒可以照得到,執番佢之後就拍住一齊行.都係嗰句,有人陪住傾下計時間好快過.其實大東山天黑大霧時唔夠標記真係有啲危險.
CP9(97.5K):大約八點四十分到最後一個CP,已經餓到手軟腳軟.本來唔想停低,不過唔食啲嘢又真係去唔到.真係要讚下呢度啲粉麵,全部已經準備好曬,一加水同味粉就可以食得.十分鐘內搞掂即走,又要上斜路.前面有個鬼妹超快,追咗一陣間就放棄.不過到望渡坳最後2K牌時又見返尾燈,一於推住佢上去.佢可能初時太快宜家開始無力,咁我就爬頭一口氣繼續跑過去.呢次到我跑得太快,入到村後望下個錶已經過廿二,突然間想嘔,不過冇嘢嘔出嚟.淨低嗰啲路只可以行返去,最後22:03完成.其實唔望隻錶會唔會唔洗嘔呢?最失望嘅就係體育館唔夠熱水,等咗廿幾個鐘都係等呢個目標...
今次過CP4之後都有啲唔正常:太少人啦.以前成日都無位坐,今次就隨便坐.相信頭隊好多人行錯路,又或者大濕熱所以DNF.其實錯標可大可小,唔通要玩到有人命損失先知玩出禍?
Photo credit Jenny Liu
此區為網友的心得交流平台,以上內容不代表運動筆記立場


text:
譚衛兒 主政下南華早報,人唔似人,鬼唔似鬼,其實都預咗,點可能一個聽黨指令嘅人主政南華早報至得,只不過,依家 譚衛兒 已經唔係搞新聞,係搞政治宣傳,走去老屈人地搞港獨標語,南華早報淪落到變咗新華早報(林和立事件期間,南早任職嘅人對當時報館嘅貶稱),睇嚟需要進一步行動.
譚衛兒 唔道歉,香港人唔會俾馬雲生意做
譚衛兒 係必須向公眾道歉,最好辭職,佢做咁耐,根本係整臭成間報館,破壞呢間老牌英文報館嘅聲譽,簡直令香港蒙羞.只不過,我睇 譚衛兒 嘅厚面皮,佢係唔會辭職,杯葛南華早報係必然,只不過,我識啲朋友,大部分都唔睇南華早報,喺互聯網年代,大把英文報紙你睇,駛鬼睇染紅咗嘅南華早報咩,所以一定要有更進一步行動,對呢啲擺明當香港人為敵嘅行為還以顏色.
我個人認為,如果 譚衛兒 唔道歉,唔收番報導,下一步就係杯葛淘寶同支付寶,我已經喺Google Adsense果度,設定禁止所有阿里巴巴集團嘅廣告喺我呢度出現,如果仲有嘅話,記得話俾我聽,基本上,阿里巴巴集團任何嘢呢度都不受歡.而大家亦唔好去淘寶買嘢,亦都唔好用支付寶,如果你家中有長輩堅持用支付寶,必須直斥其非,因為馬雲由頭到尾都係視香港為敵,呢一點係十分之明顯嘅.
而如果仲唔得,範圍就擴大到接受支付寶嘅商戶都唔幫襯,特別係啲的士佬,如果的士佬竟然用支付寶,我相信果啲司機根本係藍屍嚟,我喺香港果陣,見到的士貼住工聯會logo都一概唔搭,費時變相資敵,同樣,如果有的士佬可以突破自己堅持用現金找數嘅心魔,竟然接受支付寶,呢條友唔係上晒腦嘅藍絲,我諗唔到第二樣解釋,我個人都唔係太鍾意Paypal,更何況抄Paypal嘅支付寶,支付寶絕對唔係乜嘢創新嘅金融科技,佢只不過係一個Copycat嚟.
當然,喺馬雲眼中,香港只不過係一個好細嘅城市,但香港呢個國際大城市都唔接受支付寶同淘寶,就更加唔好話其他城市.我個人憎咗馬雲好耐, 譚衛兒 嘅行動只不過會令更多香港人憎恨馬雲,以及其他親共嘅中國人.


text:
開普敦 必去景點及漁人海灘附近酒店推介
漁人海灘附近酒店預訂
神秘優惠價幫你慳更多
即時揭開神秘優惠價,慳得更多
開普敦必去推介 - 漁人海灘
想去 開普敦 自由行?等 Hotels.com 帶你玩盡 開普敦漁人海灘 啦!留意我地文章,話你知去開普敦 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋開普敦漁人海灘 附近有咩酒店,等你更加容易計劃行程,慳返酒店來回景點嘅時間.
開普敦漁人海灘 自由行
去得開普敦漁人海灘 自由行最緊要一定係揀啱日子去.一啲熱門景點例如,開普敦 嘅 漁人海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
開普敦漁人海灘 交通
想去漁人海灘 暢順無阻濟,最好就係出發前,睇清楚開普敦漁人海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
開普敦漁人海灘 必食必買攻略
開普敦漁人海灘一直都係旅遊熱門地點,去到開普敦漁人海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
人民幣 一向嘅貨幣基礎係有問題,否則唔會有咁多中國人走去走資,只不過,啲嘢未浮面,香港人都未知個死字點寫.但依家中國人民銀行亂嚟到,連果啲中國企業嘅AA級債都可以攞去做中期借貸便利抵押品果陣, 人民幣 嘅價值我唔知邊個石頭爆出嚟,堅係要支爆臨近.
人民幣 奇怪貨幣基礎
首先,要解一解乜叫中期借貸便利,簡單講,就係商業銀行可以攞國債,或者AAA級嘅商業債去做抵押,問人民銀行借錢放數,呢個係其中一個印銀紙手段,因為所謂印銀紙,唔只係一張張現鈔,亦可以透過銀行系統,加大貨幣供應,然後達致同等效果.以前中期借貸便利嘅做法,攞國債或AAA級商業債做抵押,都係合情合理嘅做法,果啲抵押品做基礎「發行」嘅人民幣,都係有穩健嘅價值,但依家亂嚟到,乜嘢AA級企業債,小微企債,綠色債,狗屎垃圾都可以攞去俾銀行借錢放數,不如直接由人民銀行放數算喇.呢個係製造咗一堆由有風險資產做基礎嘅人民幣,係會影響國際市場信心,甚至引發人民幣拋售潮.
大家用個腦簡單諗吓就明,依家有間地方企業,盤數化妝到好靚,AA級債,跟住間企業用自己公司債券做抵押,問銀行借錢,銀行再攞債券向人民銀行抵押借錢放數,中間賺息,跟住間地方企業執咗,老闆走佬去美國,然後留低一堆爛帳無人找,問題嚟,咁果啲抵押品點算,人民銀行自己食咗啲損失,定問銀行call loan,問銀行call loan,就銀行有危機,人民銀行自己食咗損失佢,就結果印咗堆無資產擔保下印出嚟嘅人民幣周街走,咁人民幣幣值係會出大事.中國唔係美國,美國有天字第一嘅經濟,以及佢個全球稅務系統,甚至美軍擔保佢啲國債,以及美金價值,而且美國自己都keep住唔少黃金,美金唔係金本位,但係有一定黃金擔保係事實.人民幣有乜?隨時搞到各國央行拋鬼晒儲備裡面啲人民幣,或搞到Special Drawing Right嘅價值大亂,屆時真係唔支爆就有鬼.
依家人民銀行咁玩法,你覺得唔會支爆,你仲揸住人民幣,咁我祝閣下好運.


text:
TcTang Image House
服務詳情
評語 提交評語
Pre wedding個陣同Terence好夾,然後佢服務又一流,我覺得佢好有熱誠,所以就搵佢影埋big day~~
Big day當日,我覺得佢好似好了解Four season個場,完全知道晒邊個位影相靚!之後我啲姊妹話返比我聽,原來當我做緊makeup既時候,佢襯空檔時間周圍搵靚位,到我搞掂手頭上既野就即刻捉我去影相,佢係無一分鐘停低既!另外,宨之後睇返啲相同video就見到佢捕捉到好多moment,爸爸媽媽既喊樣都capture到,因為我make speech既時候就喊得好勁,台下既人都有喊,佢都捕捉到呢啲時刻,Terence話連自己都有喊!
Big day之後佢已經可以即刻send到相比我睇,雖然唔係全部,但都覺得好勁,然後係個fb度佢都有update到少少相同片,我真係懷疑佢唔洗訓!哈哈!佢真係好有熱誠咁去影每一張相,仲要對每一個賓客都好有禮貌!我其實係一個幾心急既新娘黎既,我當日個時間又有啲緊迫,所以係個場度我拿起件裙就跑架喇,但佢係真係拎住個相機跟住我跑,好多人都跟住我一起跑哈哈!我覺得Terence真係要顧住自己多啲啊,因為佢係個啲為咗影相可以去到好盡既攝影師,例如pre wedding個陣會企係懸崖幫我影相,真係想佢錫自己多啲啊~~!
原本我係搵其他公司影pre wedding既,但有少少不愉快經歷,所以無再用本來個間.後來咁啱我同事個妹就識Tc,話平時見到佢影既相都幾靚,就叫我不如去試下.之後我就同我未婚夫上去睇,佢就比咗啲相,片比我地睇,溝通完之後感覺都幾好,佢份人好均真,唔會話想呃你錢!返屋企諗咗一陣就決定揀佢地!
Confirm後,佢好快就set up咗個wtsapp group,講下啲相要點樣影.我地後來決定咗去HKU,山頂,赤柱同埋我地相識既地方—銅鑼灣地鐵站影.呢輯pre-wedding我地總共影咗兩日,但佢只係收咗我地一日半錢.影兩日係因為我本身一日係HKU影,HKU規定一定要星期日先影得,平日就唔比影,但山頂啊赤柱個啲地方星期日去真係會好多人,根本影唔到!但Terence就話如果分兩日會好貴,因為唔係自己開車,佢都好細心話不如就係山頂,赤柱影相個日租車,HKU既話就自己攬住啲器材去影,就可以免咗一日租車既錢,同埋就話個日只收化妝錢,燈光錢,assistant錢,攝影錢就唔收我喇,咁我地就可以以最平既價錢影,個日我地用咗三千幾由朝影到晚!
作為新人其實都係想要一個有交代既攝影師,Terence就真係做到既!例如佢好清楚我想點,佢會問我想要咩,配合我,回覆得好快,我地係完全唔洗擔心,老實講我地唔係影相既人,要我揀一個影一百分,但好串嘴;同一個影九十分,但好nice既人,我當然會揀後者!所以Terence都做到態度好好!
Big day後嘅第二朝我哋睇咗Terence個早拍晚播,同埋睇咗一啲佢send返俾我哋嘅相,就覺得應該可以有一輯更好嘅婚紗相(之前prewedding有唔好經歷),於是就即刻決定再搵佢影post-wedding!因為Big day嗰時真係好開心,覺得好難得搵到個咁好又夾嘅攝影師,而且襯住自己個身形嗰時仲KEEP到,怕一年後會走樣,就快啲mark埋佢期,係結咗婚嘅2,3個月之後再影多輯.
化妝師同婚紗公司都係big day之後Terence幫我安排晒,係全個組合再嚟一次.Terence佢無話俾我聽其實佢搵返我big day個化妝師.影Post-wedding之前個briefing,Terence就同我哋講「我知道你好擔心化妝呢一part嘅,咁我為咗令你開心,我已經安排好咗喇!」.嗰時我哋仲笑住咁問咩事呢,原來佢偷偷地聯絡咗我big day 個化妝師幫我喺post-wedding度再化.嗰個化妝師係我非常推介嘅一位化妝師嚟!我影完big day 同post-wedding之後都係咁同我啲朋友推介呢個化妝師.
今次再出去影相感覺好似去玩咁,因為同Terence,化妝師都已經熟咗,變咗好似一個大家嘅gathering咁!而且Terence佢真係一個好仔細嘅人,嗰日嘅嘢佢都安排得好好又無甩漏.嗰日真係玩得好開心,同埋影出嚟係我地想要嘅嘢,佢知道我地想影到人多過景,去到某啲地點或角度都會同我地講「呢張相可能個景會大少少個人細少少㗎吓」,好體諒我地之前嘅情況.嗰日我哋去咗山頂,中上環同西九,夜晚就返中環影夜境,都係Terence同我哋商量完嘅行程.我哋都覺得佢攞景同角度都好快同好純熟,而去到每個景點我哋要企邊度同擺咩pose佢都好清楚咁指導我哋.因為我哋兩個都唔係好知點擺pose,真係全靠佢指導.特別係經過big day之後,我哋好深咁體會過佢叫我哋擺嘅pose原來會影到好好嘅效果,真係覺得神乎其技.
雖然我哋攞到晒啲相但就仲未揀到放邊幾張做album,因為覺得張張都好靚,都唔知點揀好!其中一張我哋特別有印象嘅相係喺山頂度影.嗰日我哋喺山頂真係好大霧,一個人嘅身位已經會蒙咗.我哋喺嗰度影嘅相真係好有仙境感覺,好似去咗Harry Potter學校出面咁!後來我見Terence都有POST嗰張單人婚紗相出嚟,影得好靚!
本身我哋係搵另一位攝影師幫我哋影prewedding同big day,一次過confirm晒.不過影完prewedding後我哋覺得影出嚟唔係我哋想要嘅嘢,而個攝影師嘅服務態度都令我哋覺得唔係好滿意.原本我哋都因為俾晒錢打算忍吓,但係由prewedding後到big day前傾rundown嘅成個過程都溝通得唔係好開心,所以直到差不多我哋big day前一個月多啲我哋就下定決心要換攝影師.因為big day都係一生人一次,都唔想嗰日影得唔開心.好在,我哋租婚紗嗰間店(Butterly)嘅老闆佢好好人,聽完我哋嘅故事後就介紹咗2個攝影師俾我哋,其中一個就係Terence (TcTang).老闆介紹Terence係一個好有經驗嘅攝影師,令到啲客人好放心.之後佢都有叫我自己上facebook睇吓兩位攝影師啲作品再作決定.我哋睇完之後就揀咗Terence,因為覺得佢比較有經驗.
我哋未見Terence前同佢講咗一次電話,喺嗰次電話中都大約傾咗rundown嘅七八成.一開始我哋都覺得唔好意思,要咁急問Terence佢攞個期.不過Terence都好好人,佢聽完我哋之前嘅故事又見我哋咁急,就叫我哋第二日上佢個studio度傾吓點影big day.其實同佢傾完個電話之後,我哋已經九成諗住confirm佢.我哋嘅big day係12月,到我哋confirm Terence嗰時已經差不多係10月尾.我哋都覺得Terrence佢好肯聽我哋講嘢,又肯聽我哋意見,唔會係咁sell自己幾勁之類.不論係講電話定上去同佢傾,佢都俾過好多好嘅意見我哋.因為佢幫人影過好多Wedding,都經歷過好多,好多可能係我哋理想化咗嘅嘢未必可以咁smooth運作到佢都有俾意見提醒我哋.例如,傾到big day當日中間我想出去影相,佢都會提我哋要諗某啲地點嘅人流同時間會大約係咩情況之類,都係好實在嘅意見.我哋同佢講我哋會喺尖沙咀皇家太平洋度出門同擺酒,佢即刻好快就搵到一張喺嗰度影嘅reference相俾我哋睇,但唔係exactly同一個方向.於是,轉頭佢就再攞相出嚟,然後同我講到時佢喺間房入面大約邊度會set機,會係咩角度同方向,同埋會大約影到啲咩.連我出門嗰時應該係邊個位攔花球,佢都講晒俾我知,所有嘢都同我哋溝通得好好同好仔細.
到Big day當日,因為斟茶我哋無請大妗姐,啲姊妹口才又唔係好好,所以嗰時完全係靠Terence喺度帶住.不論係喺旁邊講好說話,定邊個飲茶嗰啲,全部都喺靠佢!由於佢講說話好得人歡喜,令到啲媽媽們都好開心!到咗中間去外影嘅時間,佢轉地點影之前又會問下我哋「我哋嚟緊會去呢度影喎,有無問題呀?」或者係時間多咗,又會主動提議我哋喺酒店影多幾張先.Terence最令我印象深刻嘅,就係佢幾次見到我個樣有啲奇怪,就問我「你係唔係唔舒服呀?如果係嘅話可以抖抖先喎,你個樣都有啲攰喇!」.其實我嗰日真係好攰,因為我哋吉時好早,9點前就要出到門,真係好早已經要完成晒所有嘢又好早起身,所以我到下午已經好攰無乜表情.我覺得Terence嗰日真係比任何一個姊妹更加關心我當刻嘅感受,我好開心嗰日全程有佢睇住我.(當然我老公都關心我啦,但佢都好忙嘛!)至於我老公,佢原本都好擔心big day當日嘅各樣嘢順唔順利,但因為有Terence喺度幫我哋睇住,令到我老公都覺得成個big day係好開心,好完滿.成日個rundown同schedule入面,佢可以講得上係比任何一個兄弟姊妹更加幫到手.最後,因為Terence佢話怕嗰日現金交收大家都唔方便,要睇住舊錢,所以我哋事先溝通咗喺第二日先過埋尾數.
我哋真係好開心有Terence喺我哋嘅big day當中幫手,big day嗰日大家都玩得好開心.佢為咗我哋又無乜食飯,寧願幫我哋影多啲相都無乜食嘢.所以,我哋都覺得Terence佢要好好照顧自己嘅身體先得!真係要好好照顧自己呀Terence!多謝你!
我哋prewedding都係搵咗Terence,本身諗住big day可以再揀吓攝影師,但最後因為見佢影完出嚟好OK,又唔想煩就決定搵埋佢幫手.由於我太太係台灣人,我哋喺台灣擺酒,所以之前喺香港就做簡單嘅註冊儀式.以下我講嘅big day都係指喺香港註冊嗰日,因為我老婆有自己其他諗法,就無再請Terence去台灣幫我哋影.
我哋big day喺伊甸園,Terence佢就幫我準備埋成長片段.同prewedding比,今次我自己責任就大啲,因為我要話俾佢知個場地會係點,等佢可以知道到時佢要點set up啲燈光同器材之類,同埋同佢講當日嘅流程.佢都會同我哋講定嗰日佢大約會點幫我哋影,我哋會去邊啲地方再影相之類.
嗰日我哋大約9點左右開始影,到下午4點幾5點左右.因為嗰時喺場地入面影完,3點要交場,我哋見附近都有啲景可以影吓,就問Terence下午唔介意嘅話不如幫手喺附近影幾張.我哋未夠3點就出去戶外再影,本來諗住都係影多1個鐘左右,之後仲可以返屋企沖個涼換套衫先同屋企人去食飯,點知最後係影到無時間,因為佢幫我哋影咗好多,真係超過我哋expectation!講返big day相就都好standard所以無乜大問題,各方面佢都好配合,無意外發生.snap shot嗰部分佢都捕捉得幾好.不過有啲朋友仔就覺得自己俾人capture咗個樣唔靚,但呢啲都無辨法嘅,咁啱嗰個人個表情係咁嘛.我自己就覺得可以再多啲snap shot,因為啲排排企相都睇到幾悶,會想睇下當時其他人啲表情係點多啲.
其實我哋1月16日註冊,3月就喺台灣擺酒,得個半月左右時間.Terence佢都好快起到晒貨,等我可以攞啲片同相去台灣嗰邊播.我知佢應該係特登幫我趕,因為我試過下午message佢問佢啲嘢,佢大約7點幾再覆,我就知佢應該係忙緊,要等大約入席嗰啲空檔覆我.不過雖然咁急幫我趕,佢做出嚟嘅quality係好好!我用佢輯相去到台灣俾啲人睇完,個個都係勁驚訝!我哋結婚嗰日落大雨佢都 特登出去同我哋影外景,影完出嚟又唔覺得天氣唔好.而台灣啲人影相影到啲人好似啲膠公仔咁勁執相,Terence就幫我哋影到好自然,所以去到台灣個個睇完都讚不絕口!


text:
歐里港 必去景點及歐里港海灘附近酒店推介
歐里港海灘附近酒店預訂
神秘優惠價幫你慳更多
即時揭開神秘優惠價,慳得更多
歐里港必去推介 - 歐里港海灘
想去 歐里港 自由行?等 Hotels.com 帶你玩盡 歐里港歐里港海灘 啦!留意我地文章,話你知去歐里港 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋歐里港歐里港海灘 附近有咩酒店,等你更加容易計劃行程,慳返酒店來回景點嘅時間.
歐里港歐里港海灘 自由行
去得歐里港歐里港海灘 自由行最緊要一定係揀啱日子去.一啲熱門景點例如,歐里港 嘅 歐里港海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
歐里港歐里港海灘 交通
想去歐里港海灘 暢順無阻濟,最好就係出發前,睇清楚歐里港歐里港海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
歐里港歐里港海灘 必食必買攻略
歐里港歐里港海灘一直都係旅遊熱門地點,去到歐里港歐里港海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
抖吓氣Posted in family on 01/15/2011 12:11 am by Sheta
宜家仲喺公司,對住個 mon,悶悶哋搵郭富城嚟聽,然後㩒吓 Facebook.睇咗 H 篇文〈麵粉櫈仔棉被紙盒膠袋阿妙〉,嘩!個腦通番有好多嘢想同佢講.好喇,就揼低篇 VO script 唔好鬼理一陣,當抖吓.
我同 H 唔同,屋企冇乜玩具,細佬加埋我儲埋好多年都係得一個鞋盒咁多.細個時問媽媽拎張白紙,媽媽會走去撕張日暦紙俾我,想要多張就要等第二日.之後有一日,媽媽走入房搵嘢,拎咗一細疊A4紙出嚟,再揀咗一張俾我同細佬.我同細佬興奮到傻咗,即時拎晒啲鐵皮車仔出嚟諗吓有乜好玩.我同細佬一人兩架車喺張紙上面車嚟車去,玩嘅時候梗係會講兩句嘢喇,咁咪講吓故仔囉:Snoopy 今日去探 Charlie Brown,沿路見到 Woodstock 梗係帶埋佢去喇⋯⋯
第二日我哋又拎啲車仔同張 A4 紙出嚟,咦,不如畫地圖囉!咪搵把間尺度吓度吓,畫咗好多間屋俾 Snoopy Woodstock Charlie Brown,一人一間,仲有車房添.咁又玩咗一個月.媽媽久唔久俾多架車仔我哋,結果我哋有兩隻 Snoopy,佢哋住隔離屋㗎.不過地方開始唔夠,媽媽又拎多兩張白紙俾我哋.我同細佬論論盡盡咁用膠紙駁埋兩張紙,反轉畫個大地圖.
嗰年新年過後,我哋得到批准動用利是錢買咗個六層高塑膠停車場連油站,有埋升降機㗎.我哋又畫過張新地圖,連接停車場出入口.玩具鞋盒當然放唔落個停車場喇,媽媽俾咗個街市賣荔枝嘅疏窿膠箱俾我哋,玩完收埋推入床下底.
宜家大咗,諗嘢「懶」係複雜咗,不過都係頂唔順啲複雜遊戲,例如細佬嗰啲成寸厚攻略嘅電腦遊戲,我寧願自閉玩吓 minesweeper jeweled!.呢世人買過三部遊戲機,iPod touch 喺 iPhone 4 推出後借咗俾同事做測試;後繼機 iPhone 4 裏面有幾版遊戲,因為之前做過好多 iPhone game music 嘛,不過最近冇時間玩,做農夫種親都係 24 小時嗰啲先唔會枯.至於最後一部就係黑色 Wii,買嚟為咗喺屋企玩 Wii Fit Plus 當做運動,當然你都估到我有幾多時間開佢嚟玩喇.
唉!都係繼續寫 VO script 如果唔係今晚點錄音⋯⋯
當然如果宜家俾我揀,我都寧願問媽媽拎兩張 A4 紙,畫吓公仔傾吓計⋯⋯


text:
洛迪 必去景點及直布羅陀岩石州立自然保護區附近酒店推介
直布羅陀岩石州立自然保護區附近酒店預訂
神秘優惠價幫你慳更多
即時揭開神秘優惠價,慳得更多
洛迪必去推介 - 直布羅陀岩石州立自然保護區
想去 洛迪 自由行?等 Hotels.com 帶你玩盡 洛迪直布羅陀岩石州立自然保護區 啦!留意我地文章,話你知去洛迪 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋洛迪直布羅陀岩石州立自然保護區 附近有咩酒店,等你更加容易計劃行程,慳返酒店來回景點嘅時間.
洛迪直布羅陀岩石州立自然保護區 自由行
去得洛迪直布羅陀岩石州立自然保護區 自由行最緊要一定係揀啱日子去.一啲熱門景點例如,洛迪 嘅 直布羅陀岩石州立自然保護區,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
洛迪直布羅陀岩石州立自然保護區 交通
想去直布羅陀岩石州立自然保護區 暢順無阻濟,最好就係出發前,睇清楚洛迪直布羅陀岩石州立自然保護區 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
洛迪直布羅陀岩石州立自然保護區 必食必買攻略
洛迪直布羅陀岩石州立自然保護區一直都係旅遊熱門地點,去到洛迪直布羅陀岩石州立自然保護區,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
話說中學時期嘅我都係一個 MK 妹嚟,久唔久都會去旺角度蒲,夾下 band 掃下街,必定會去某一間街邊檔度飲布甸奶茶(有台灣腸同雜丸賣,已經唔記得點去),跟住又去另一檔度食煎釀三寶同炸大腸.最鍾意就係約埋姊妹去旺中血拼,因為幾百蚊已經夠買一季嘅衫,你知啦中學生無乜錢嘛㗎,所以嗰陣旺中對我嚟講簡直係購物天堂.
旺中有三層,衫褲鞋襪,袋,飾物樣樣齊,隔離係新之城,品質會好啲,但價錢都會貴啲,所以比較少行.有時我會夾包糖一路食一路行,如果行到肚餓就食冷麵配八爪魚同蟹柳頂住先,行晒三層先同姊妹落地牢間大家樂食下午茶同整理戰利品.雖然間間嘅款式都係大同小異,但選擇都算多,真係睇到花多眼亂.大概每次行完都有六,七,八袋,然後我就會將佢迫埋兩袋塞落背囊,好滿足咁返屋企.
返到屋企第一時間就係拎晒啲衫出嚟試,因為唔啱係有得換,有啲衫望落好靚,但著上身又係另一回事.一分錢一分貨,衫會縮水,鞋又快爛,所以都係著一兩季,不過呢啲都係以前嘅事,我已經好多年無行過旺中,而家轉咗行 Forever 21(執埋),H&M,idc,cotton on 等等,主要都係睇返工衫為主.
然後有一日我竟然心血來潮想返去睇吓懷舊吓,我發現旺中原來已經唔同咗好多,最大分別係多咗好多嘢食(食評後補).我見到好多衫都係細件到喊,根本無可能著到,而且啲款已經唔再啱我 style,甚至無興趣揭嚟睇.後嚟終於見到有條連身裙幾靚,點知一拼上身,嘩,同我而家件衫差唔多長,係咪我高咗又大份咗呢?
有一樣無變嘅係旺中仲係好多人行,迫到爆,八成都係後生仔女,有 sweet 到爆嘅小情侶,有嘻嘻哈哈嘅妹妹仔,諗諗下我到底有幾耐無同姊妹一齊去買過衫呢?大個咗之後好多時都係放工自己一個去睇衫,一嚟懶得約人,二嚟時間唔多,買完都想返屋企休息,係星期六,日先好啲.行咗唔夠半個鍾,我就諗其實係旺中變咗定係我變咗?真係睇唔透,只係突然間又覺得自己老咗一截,真係有衝動想唱返句:「我的青春小鳥一去不回來.」


text:
86年最猛鬼故
八六年既新春 , 大關旅行社一個女領隊帶團去海南島,果時既海南島無咩夜生活 , 所以女領隊響到左當地既當晚 , (初一晚)買左好多花生啤酒 , 同班團友坐響空地樹 , 傾下計談下心 , 差唔多時間就返酒店休息 , 并講定第朝幾點響酒店集合當中有兩個來自香港既單身男團友被編入一間房 , 或者過慣夜生活既佢地 , 太早訓唔著 , 所以其中一個提議去附近一個叫小東海既海灘傾下計.
到達後 , 一個響海灘玩沙執貝殼 , 一個落左水游水...過左陣 , 執貝殼果個男仔發覺另外個男仔游游下水唔見左 , 個男仔不以為意 , 以為男仔游游下水可能上返岸返左酒店 , 所以個男仔自己返酒店 , 無匯合果個游左水既男仔.
第二日 , 果個游左水既男仔仍然無返酒店 , 領隊問起 , 佢同房就話琴晚去過邊度邊度 , 於是領隊同導遊都推算呢個男仔可能離開左去探佢響海南島既親戚 , 商議後決定由個領隊留守酒店等個男仔 , 導遊同其他團友繼續出去玩 ,
可惜直至個導遊玩完返黎 , 個男仔仲未出現 , 領隊同導遊最後決定報警 , 結果 , 響附近既小東海撈起條屍 , 領隊同導遊認屍後 , 証實係果個失蹤既男仔.....屍撈起時 , 全身白腫 , 口同鼻孔都塞滿沙 , 死狀恐怖 , 由於新春期間醫院唔開 , 所以條屍被逼運去佢地住既酒店 , 開到最大既冷氣再用冰密封 , 市政府同時亦通知死者響香港既家人儘快黎認屍 , 可惜新年期間 , 辦出入境手續好麻煩 , 結果佢既家人延誤差唔多兩個禮拜先趕到去 , 市政府解剖屍體後 , 未等佢家人過黎就燒左條屍 , 最後佢既家人獲旅行社三萬蚊既賠償 , 佢家人亦將佢既骨灰帶返香港 , 事情暫時好似告一段落.........
兩個月後 , 果間旅行社再派團去海南島 , 領隊同樣係果個女仔 , 同樣入住同一間酒店.
響第一晚 , 個女領隊沖完涼後上床休息 , 熄燈後突然聽到洗手間有花酒聲傳出 , 女領隊可能因為太倦 , 所以無理會照訓 , 第二朝起身 , 發覺自己唔係訓緊自己間床而係房間外既走廊......
第一反應當然嚇親 , 下意識以為有賊 , 於是立即檢視自己財物有無唔見 , 結果一切安好 , 女領隊心已經一怯 , 不過都當無事發生.
同一日,當女領隊帶完團友出外再返酒店後 , 整團團友既行李發覺被離奇地掟出走廊.
果一晚 , 女領隊上床準備休息 , 當熄燈後 , 女領隊清楚咁聽到外有人敲打 , 夾雜一把聲:「領隊, 帶我返香港!」
後來 , 大關旅行社包架機 , 載一班法師過去招魂同超渡 , 報紙都有賣 , 幾大陣象下 .後來件事平靜過來 , 不過女領隊返到香港不停發惡夢 , 有大師教佢 , 自己一個人住同一間酒店 , 一間房 , 第朝響死者遇難既地方將見到一個椰子 , 將呢個椰子帶返香港就無事.女領隊最後照做 , 事情最後都完結.
到宜家 , 再無人敢住呢間酒店 , 連服務生入夜都唔夠膽再入去.......


text:
第一次去bb展有咩要留意 ?有咩要買?
-
conyyyy last edited by
我諗住買片片, 同沖涼, 奶粉就應該唔會, 1號仔都冇咩優惠
-
susan last edited by
1號奶粉唔可以做promo的!
如果你去得早,去美贊臣個位登記拎福袋,
上年見d人拎左入面好多禮物
-
POPOLIAA last edited by
留意下有咩優惠囉,我都係去左買illuma,買6罐有700現金券,12罐就送埋bb椅添
-
innerlina last edited by
我都想買沖涼啊…用開aveeno見佢好似都有特價
-
fanny last edited by
我見係屈人寺買a+送"法拉利"跑車.....
-
samielau last edited by
@innerlina 請問燕麥牌booth係邊??
-
boomlierg last edited by
@samielau 系Hall 1果到,近美贊臣 & 美素佳兒
-
ho33yan last edited by
最好就買定飛入場,唔洗排佢會場條長隊.7仔有得買飛
-
conyyyy last edited by
@ho33yan 原來7仔有得買飛?!真係唔知道,多謝分享,可以慳返唔少時間
-
pui last edited by
我有去到拎了惠氏mama d 試食裝^^


text:
英倫銀行突然 加息 ,好多人開始意識到各國開始爭奪資金嘅問題,本來全世界對 加息 最無感,應該係歐元區,因為利息呢家嘢,好似喺歐元區無存在過好長嘅時間,但依家連德國嘅銀行,都用1.1%息口,吸引啲人將錢存入Spargeld戶口,你就知 加息 周期已經返咗嚟.
加息 遊戲開始咗
喺德國,Spargeld,Tagesgeld呢類戶口,都係指儲蓄戶口,喺德國,儲蓄戶口一般係要侷存三個月,最低0.5EUR就開得,係有息,但息口好低,近乎零,所以Spargeld戶口,依家一般反而係用嚟勒住自己咪亂咁駛錢用,唔係真係有乜收息功能.但依家大如Postbank,都推出Spargeld存入優惠,總之你肯入錢擺喺Spargeld戶口,最多去到50000歐羅,就有1.1厘年息收,我當你1000歐羅,都係11歐羅年息收,當然,呢個只不過係開始,唔係結束.你Postbank係Deutsche Bank旗下,如果連德意志銀行喺德國本土都玩呢啲,大家諗吓,歐元區係唔係準備要 加息 嘅問題,銀行先下手為強,先吸納咗一啲資金入嚟先.
大家要留意,喺英國未bREXIT前,EU居民仍然可以喺英國開銀行戶口,所以歐洲銀行,一定考慮英國銀行開壞市,走去加息搶錢嘅問題,依家英國銀行普遍對英國人(包括BNO,BC)提供1.5厘年息嘅儲蓄戶口,我講緊係Instant Access,可以隨時攞錢走果啲戶口,如果Fixed果啲息口去到2厘,扣除BREXIT風險都可能有賺,歐洲人走去英國開戶口係有可能,德國有啲人都會咁做(德國人好收息夠穩陣,德國人嘅投資心態保守如阿婆),所以德國銀行依家都應機,你諗吓其他銀行會唔會都陸續應機,呢樣嘢大家都唔講自己都明.
所以仲話供樓喎,依家全世界好快進入加息潮,清晒啲有息嘅貸款,有現金就存入安全有息收嘅國家好過喇,香港依家呢個形勢,我只能講堅係危機四伏,你仲供樓嘅,我依家先祝你好運嘞,呢啲嘢咪話我唔警告你先,睇清全球大勢先喇.


text:
7
2
1
電話號碼
25221800
營業時間
今日營業
12:00 - 23:00
星期一至日
12:00 - 23:00
付款方式
座位數目
89
其他資料
加一服務費
招牌菜
星期五響附近做完野勁肚餓,無辦法求其衝入去Civic Square 其中一間餐廳醫肚.呢間餐廳主打日本野,食Lunch 用$148 叫左個日式和牛飯(註:佢英文真係寫Wagyu),黎到我富堂打左個突,吉X家碗牛肉飯嘅牛仲靚過佢,夾一塊食入口仲出事,絕對係美國雪櫃肥牛,我問我朋友,影低相問朋友,都話一定唔係和牛.我叫職員黎問,佢答我係日本牛黎既,就咁想Hea我.我第一次決定寫呢段comment 上OpenRice 係因為你欺騙客人,仲夠膽收咁貴. 繼續閱讀
晌Element睇完戲想食日本野就上左去平台睇下有咩選擇,見倒呢間居酒屋環景同餐廳設計都幾好就入左去試試.食物整體來說一般,冇驚喜,服務也一般. 叫左個牛肉烏冬好難想像自稱係和牛,令人有點失望! 和牛飯老實講唔係特別平,不過牛肉嘅份量都幾多.串燒:叫左牛舌,軟骨,同銀雪魚,味道就無乜特別,不過食得出係用高級食材.刺身係最有質素,食得出唔係用雪藏急凍刺身價錢黎講,晌Element,微微中間偏高啦.一試勉強無妨,唔試亦唔會可惜 繼續閱讀
portia_tam 等級3 2018-03-27
910 瀏覽
依家餐廳除了日本菜都係一間酒吧.一班朋友可以邊食飯,又有d可以行去門口酒吧位置飲酒食煙.餐廳氣氛好好,食物亦好精緻😊三文魚牛油果沙律,兩個食材加在一起非常配,沙律做頭盤更令大家口胃大開😊吞拿魚放上米通一齊食,配搭比較特別.仲有兩種吞拿,魚生粒和他他雙種質感,亦係另一出色嘅頭盤👍🏻肥鱔真肥美😙外面脆内𥚃滑餃子嘅賣相精緻,不過都不只係外觀,半煎炸,好香口.另一提下係🐔雞軟骨,佢同香港一般日本餐嘅軟骨有所唔同.通常外面食嘅係🐔膝位置,但依道似係雞胸部位白色尖尖嘅軟骨再帶少許雞肉,係日本會叫得到,因為佢地專吃雞嘅食店比較仔細針對部位,香港少見些.亦比🐔膝貴串燒叫得多多都係食唔飽肚,叫個卷物填補一下.亦係三種吞拿魚,兩種做法,沒有太大驚喜,但魚生新鮮👌🏻燒魚下巴,魚肉不但滑,魚油令佢更香🤨.牛肉半成熟,軟而不韌🙂.炸雞勸諭大家唔好試,冇乜味道,偏乾左少少😐蟹腳鍋,材料十足,滾起后,湯底味道好清,蟹肉好甜.我唔記得咗依隻係什麼品種嘅蟹,可能當時食得太興奮,忘記咗餐牌寫乜😝 繼續閱讀
本身唔會寫食評,今日真係要寫下呢間極品,入去前門口有一個講英文的服務員,咁我同佢講table for four pls.佢之後話ok but sorry we hv min charge of 500.咁我話ok nevermind.我地order 曬野上晒菜有職員開張單同我講未夠2000係最低消費每人500.聽到我之後都冇計較咁多反正平安夜.但後尾8:45有對情侶黎食飯可能訂左但唔知係話9:30收爐定咩,我聽到個店員話一係收佢800最低消費,我諗係講2人成張單最低消費,不過咁樣睇你個最低消費任你口講,你又冇印紙或菜單上,果時我都同果個講呢句既店員講,我入黎時只聽到出面講英文同事講最底消費500,冇聽到per person喎,佢話佢聽到有,咁ok我都冇必要同你講落去,一係你店員果時係咆吼講野,一係就你順風耳,出面隔著咁多距離仲有室外位,出面店員得佢一個企,你入面都聽到你嬴.如果睇番價單你平均每樣野都$200一份,你要人頭500最低消費講得通嗎?野食中規中矩吧,但下次真係唔會再食感覺不公道,本身唔係介意幾多錢,但係隨口講既霸王條款不敢恭維.你如果真係要人頭最低500如果每個菜都300,400容易到好易2000咁有咩所謂,但你每樣都平均200,4個人食又係咪咁易凑夠2000,如果人地10個人食有4個大人6個細路你係咪要最底消費收5000.呢個完全係邏輯問題,俾你佔到食客便宜,但你計下有幾多個回頭客呢?我真係食過咁多間elements裡面既店得你一間係按每人最低消費,唔係按枱單最低消費 繼續閱讀
littletwinstar227 等級3 2017-12-14
894 瀏覽
星期日想在市區找一處可以outdoor lunch..想起Element.除左多間意,法菜外,見到呢間日本菜,又有 set lunch, 唔使等位,就試呢間星期日來說, 頂層既食肆唔算多人.食物整體來說一般,沒有驚喜,服務也一般. 繼續閱讀
你可能會有興趣的...


text:
九龍寨城
九龍寨城(粵拼:gau2 lung4 zaai6 sing4)係香港九龍城區入面一座圍城,喺1993年拆咗.九龍寨城又被人叫做九龍城寨(gau2 lung4 seng4 zaai6),亦有人寫做九龍城砦(「砦」通「寨」),因為舊時九龍城寨嘅城池只係用石頭起出嚟,所以以前啲人鍾意叫呢度做城砦,即九龍城砦.喺香港史上,呢個地方曾經係一個引起好多政治爭論嘅敏感地方,又曾經係一個出名「三不管」嘅神秘地帶.1987年香港政府宣佈清拆城寨,引起社會關注,最後落實分三期進行清拆,而家九龍城寨已經變咗做一個公園,叫做九龍寨城公園.
九龍城寨喺九龍灣中心,由鯉魚門南行嘅船都一定會經過,而且重係沿海重要嘅戰略地點,不過喺20世紀二三十年代因為填海起啟德機場,九龍灣就唔再係海港.
目錄
名稱由來[編輯]
九龍城寨原名叫九龍寨城,後來由於香港政府喺劃分區域時,將九龍寨城周圍嘅地方都全部叫咗做「九龍城」,後來為咗唔想混淆,於是就將九龍寨城改為九龍城寨,等佢可以同「九龍城」分返開.
城寨來由[編輯]
九龍城寨歷史最早可以追溯到宋朝,原本係防衞海盜嘅據點,為咗防止海盜,喺1810年就起咗座九龍寨炮台[1].而喺經歷過鴉片戰爭之後,九龍城寨嘅戰略地位就變得更加重要.去到清初康熙年間,為咗方便防守同官衙做嘢,就開始起城池,而九龍城寨就因為咁喺1846年起咗出嚟[2].起寨城經過好多波折,中間打風打到城毁.
殖民地時期[編輯]
到咗1898年,英國希望租借深圳河以南同離島所有島嶼,於是要求簽署《中英展拓香港界址專條》將九龍半島同香港島一樣變成英國殖民地,但中國方面堅持唔畀九龍寨城列入租地範圍,結果就令九龍城寨具有中國對香港宣示主權嘅呢個獨特地位.城寨變成清朝官員做嘢嘅地方,即係有啲似領事館咁.
不過由於城寨地方細,所以駐喺城寨衙門入面嘅清朝官員幾乎都係啲唔話得事嘅細官,官細之餘重無軍隊,得幾個捕快,於是喺1899年,英國曾經想將城寨收返為九龍半島一部份,於是派咗啲英軍入去,入面啲官立即嚇到走夾唔抖.
但係喺1900年7月17號,李鴻章路經香港,同當時嘅港督卜力見面,提醒返九龍城寨重係中國領土,唔好亂嚟,自此之後港英政府就無再搵人入城寨搞搞震[3].
獨特地位[編輯]
由於港英政府唔可以搞,結果當時城寨一直保留住由清朝到辛亥革命後嘅狀態,令九龍城寨成為當時好多外國人走去「感受舊中國」嘅旅遊點.
七十年代[編輯]
清拆[編輯]
1987年港府宣佈清拆城寨,引起社會關注,最後落實分三期進行清拆[4][5].「九龍寨城」拆晒之後,喺1995年改建成而家嘅九龍寨城公園,而原有嘅九龍巡檢司衙門就保留做法定古蹟畀市民參觀.
龍津義學[編輯]
龍津義學係喺九龍城寨入面最古老同最出名嘅建築,佢同九龍城寨同一時期完成,即係喺清道光廿七年(1847年)起好.佢起得好似以前啲「貢院」咁,喺門前面有條走廊仔,兩邊有大條石柱,門下面有石刻,刻住由當時新安縣知事王銘鼎寫嘅「龍津義學」四個字,門口兩邊重有門聯,寫住:「其猶龍乎,卜他年鯉化蛟騰,盡洗蠻煙蛋雨;是知津也!愿從此源尋流溯,平分蘇海韓潮.」而義學大樓入面分三個部份,叫做「三進」,分別係:前面叫「前進左壁」,中間係空地,後面叫「後進講堂」.
呢間義學,喺當時重做埋鄉公所,所有九龍司嘅事務,都係喺呢度傾,而喺民國之後重俾一啲九龍城嘅人改建成小學,叫做「九龍城公立高初兩等義學」,據講重係香港第一間學校.
1940年由於城牆冧咗,香港政府於是以衛生理由清拆城寨房屋,當時只有「廣蔭院」同「龍津義學」無拆到,到咗七十年代,開始有地產商喺城寨發展,龍津義學因為咁而改建成「義學大樓」.
龍津石橋[編輯]
龍津石橋其實即係舊底龍津埗頭(九龍城碼頭),當清政府割讓九龍畀英國時,除咗保留九龍城寨,亦保留咗一座碼頭畀九龍城寨居民出入使用,到1930年因為要填海起啟德機場,碼頭被清拆.由於碼頭起喺龍津路,個碼頭又用石做,而且起到好似條橋咁,所以啲人就將個碼頭叫做「龍津石橋」.
喺1867年到1871年期間香港曾經開放賭博,公開招標畀人開賭場,不過到咗1872年又再禁賭,於是好多做開賭場嘅人就將啲賭場搬晒入九龍城寨,由於有個碼頭,於是九龍城寨嘅賭場就成日都有好多外國人入去,而且重係當時遠近知名嘅旅遊景點.
天后廟[編輯]
九龍城寨入面嘅天后廟喺係天后廟街,當然天后廟街因為天后廟而命名,大約就喺老人街南面桂盛樓附近.天后廟其實係三十年代先起,不過入面供奉嘅天后神像,就比九龍城寨重要古老.初初起九龍城寨時,其實有座關帝廟,因為關帝廟係清朝法定建築,所以一定要起,用嚟畀啲武官拜.不過喺三十年代初,關帝廟因為日久失修而倒塌,令九龍城寨入面無晒廟宇,但啱啱出面沙浦村因為政府要填海發展而要清拆,就係咁原本喺沙浦村嘅天后廟就搬咗入去九龍城寨.
不過後期城寨越住越多人,天后廟由於四周圍都畀大廈圍住,而住喺大廈嘅人又鐘意掟垃圾出街,結果搞到間天后廟周圍都係垃圾,後來喺天后廟頂起咗個網,垃圾問題先解決.
街道[編輯]
九龍城寨雖然只係得六英畝半面積,但係就有成二三十條街,可算係世界上同面積最多街巷嘅細城.城寨主要街道分南北同東西兩邊行嘅大街大路,係呢兩條大街大路再分好多支線出嚟.
南至北大路[編輯]
龍津路[編輯]
龍津路(Lung Chung Road)分別有六條街:龍津後街,龍津一巷,龍津二巷,龍津三巷,龍津尾巷,龍津橫巷.喺廣東省有好多城市都有龍津路,所有龍津路都有一個特點,就係佢一定對住城門口嘅津樑,因為龍津意思係「聚龍通津」,即係指城門同城門津樑.以前喺九龍城寨真係有一個津樑,重係由風水佬睇過度過定,搵最正個龍氣位而定出嚟.龍津路亦係九龍城寨入面,最古老嘅街道.
龍津道[編輯]
龍津道係寨城城牆拆咗之後,城入面嘅居民喺原來城基兩邊起屋,屋同屋同中間就變咗條路,就係龍津道.佢喺1951年形成,以前最盛行跳脫衣舞,開賭,販毒都喺晒呢度,經營呢啲嘢嘅人希望呢條路聚龍通津,所以就叫呢度做龍津道.
東至西大路[編輯]
龍城路[編輯]
龍城路(Lung Shing Road)係同九龍城寨界外嘅東正道平行嘅一條路,佢北面路口就係喺正東頭村道南邊嘅行人道度,而南面入口係好隱蔽,因為佢啱啱係龍津道同龍津路之間,又夾住益華樓同東南樓,喺正個三叉口,如果係城寨出面望入去,龍城路就啱啱畀龍津路同龍津道隔住,城寨嘅人就將呢條路叫做龍城路,作為九龍城寨嘅代表,龍城就即係九龍城寨簡稱.
光明街[編輯]
光明街以前兩邊都係石屋同寮屋,由於呢度好多賣白粉(海洛英)嘅檔攤,呢啲檔攤都點好多蠟燭,畀啲道友追龍,所以成條街點晒啲蠟燭,啲人就叫呢條街做光明街,不過啲白粉道友就叫呢度做「電台」,因為啲道友叫食白粉做「上電」,所以啲白粉檔就叫做「電台」.
不過後期呢條街已經無晒啲白粉檔,改為做食品生產,其中最大有幾間造魚蛋嘅工場,另外重有啲做豬紅,砵仔糕,燒豬同燒鴨嘅工場.
老人街[編輯]
老人街(Lo Yan Street)同光明街都係喺龍津道112號同114號之間,條街大概喺五十年代初形成,20年代有基督教團體喺嗰度起咗間老人院,之後啲人圍住間老人院起好多村屋,所以啲人叫呢條街做老人街,不過後期間老人院改咗做青少年活動中心.
由於老人院係由衙門改建,所以老人街有好多古蹟,其中有兩尊嘉慶七年嘅古炮最有代表性,老人院建築風格亦可以睇到有衙門嘅特色.以前呢條老人街亦係城寨入面唯一見到太陽嘅地方.間老人院係1987年政府清拆城寨時唯一保留嘅建築,重列咗做法定古蹟,即係九龍巡檢司衙門[6].
大井街[編輯]
大井街(Tai Chang Street)算係城寨入面其中一條最老嘅街,未有城寨就已經有呢條街.大井街因為有一個大井,所以叫大井街,而呢個井喺舊時係成個城寨最主要嘅食水來源.不過到咗二三十年代,因為霍亂,而井又係最多霍亂菌嘅地方,全香港好多井都要封,不過大井街個井就去到五十年代先封,之後開始就改晒水喉供水.
西城路[編輯]
西城路,英文路牌係 West City Road,係城寨入面唯一一個路牌唔係用音譯做英文.顧名思義西城路之所以叫西城,係因為呢度係城寨最西嘅地方.呢度有好多潛建寮屋,好多人去到九龍城寨,第一樣嘢就係見到呢堆建築.
九龍寨城公園[編輯]
禁煙安排[編輯]
呢個場地全面禁煙.
開放時間[編輯]
每日朝早6點半到晚黑11點.
參考[編輯]
書[編輯]
- 九龍城寨史話 三聯書店(香港)出版 ISBN 962-04-0682-6
- 《九龍城寨》 作者:余兒
連出去[編輯]
- 香港旅遊局發展局的介紹網頁
- 康樂及文化事務署 - 九龍寨城公園 - 歷史/背景
- 「東洋の魔窟」九龍城砦探検記(日文)
- 九龍寨城史話PPT file
- 香港‧解密百年 - 九龍城寨Youtube影片,ATV 節目
- 啟德掘出疑似清朝石橋
- 日人情意結 複製九龍城寨25元有得睇


text:
早兩日,係高登有條友開POST問,要真普選定要鎗權?果個POST回既人唔多,幾個人回左幾句就沉左,而大部分人都係揀左要真普選的.計我話都笨柒.Why not both,緊係兩樣都要曬啦!
喂,人地問你咖啡定茶,你就答要飲鴛鴦,好矛姐!Okay,咁二揀一囉.要爭普選定要鎗權,唔洗諗,要鎗權.
有左真普選(其實只係制度上既真普選炸),你得到既權力係乜?就係用你張票踢走你唔鍾意既特首(冇錯,民主既精要之處唔係有得揀你想要既人,而係踢走你唔想要既人.),之但係咁喎,你張票五年先用得一次,而且又有咁多港豬,懵伯,中國人瓜分你既權力,仲要你既能力只係用係一條友身上,仲要唔係一野置佢於死地,而只係令佢冇左份工.喂,五年時間(唔洗諗彈劾啦,難度比革命更高.),用特首既權力一早夠曬佢發達啦,唔做特首,佢都可以全家去歐美國家安享晚年,仲理鬼你下屆邊個做特首咩!
有左鎗權,又唔同講法喎,你試下如果全民有鎗,689條仆街含家剷仲夠唔夠膽落區做show?屌,睇死佢禮賓府門口都唔敢出添啦,到時佢恨不得自己間屋圍10米圍欄連電網,四面都有G4全面監視,屋內一隊SDU 24小時分三更Standby.咁佢間屋似咩呀?監倉囉!鬼叫你民望低做到成舊屎咁呀,做得好既,咪可以好似肥彭咁出去食蛋撻囉.
唔單止咁,全民有鎗,你制衡到既人唔止係特首一個,而係全香港任何人!我問你,九七之後,香港有邊一單抗爭係成功既?唔係階段性成功,係真係成功果D喎.反國教?係成功既就唔會有隊乜柒青年軍啦.D&G萬人影相?宜家間野仲日日賺緊自由行錢,發過豬頭呀!我話俾你知,香港咁多單抗爭只有一單係成功既,就係少年持刀CUT有線!果單野之後,連希特拉都Cut唔到既有線即刻嚇到係官網加多個掣俾你網上Cut!一夜間成為全港最易Cut約既公司!如果果日條友係渣鎗?有線第二日直頭動員所有人逐個客打去問你Cut唔Cut添啦!再諗下,如果全民有鎗,你估下旺角班慈母仲敢唔敢兜頭扑濕你?美國有辦你睇!
對付無賴,人渣,蝗蟲,獨裁者,你同佢地講道理咪當你戇鳩,佢地睇得明既野,聽得明只有武力.學聯班友同政府果三個(唔講野果D唔計)撚樣談判有辦你睇.毛賊東話,鎗桿子下出政權.我話,鎗桿子下出人權!
相關


text:
現代女性需要承受嘅壓力並冇比男性少幾多,佢哋需要則便照顧家庭,則便攪掂自己嘅工作,雙重壓力導致好多女性朋友遭受到婦科疾病嘅困擾.宮頸息肉係女性宮頸疾病中嘅一種,它唔單影響女性嘅正常生活,而且還會引發其佢疾病,危害女性嘅身子健康.好多朋友可能會驚住治療宮頸息肉所皮費嘅手術收費太昂貴咗,所以唔予治療.咁,深圳治療宮頸息肉需要幾多錢呢?
宮頸息肉治療治療收費會從以下幾個方面產生
一,常規檢查:宮頸息肉常規檢查包括三個方面嘅內容,其一係婦科檢查,其二係鏡檢,其三係宮頸活檢.檢查收費唔同嘅醫院有唔同嘅收費標準,女性朋友哋可以網絡諮詢一下.
二,術前止血:宮頸息肉喺治療之前,先得以藥物止血或控制炎症,等到病情穩定之後再施行手術.呢個項目嘅治療收費極少,幾乎可以忽略唔計.
三,術後用藥:宮頸息肉手術後要進行常規消炎,嚟預防感染.可口服一係打點滴.選擇嘅消炎方式唔同,消炎收費亦唔同.
HIFU光子修復術 冇創治療宮頸疾病
該技術利用光子良好嘅組織穿透性,將體外發射嘅超聲光子能量透過表面組織深層聚焦,產生一個高能區域,喺短時間內使病變組織吸收能量而快趣升溫,並產生生化反應,使宮頸糜爛面單層柱狀上皮破壞,使其壞死脫執輸,新生嘅複層鱗狀上皮將覆蓋,加速細胞嘅新陳代謝,由裏向外徹底清除病灶,恢復至宮頸正常狀態.
醫保定點婦科醫院能讓患者朋友享受醫保報銷,睇醫生少使錢.


text:
男人圍埋吹水都好鍾意天南地北乜都傾一餐,呢四個方向竟同男人有關,今次一於以南同South為題,睇吓佢哋喺情慾字海中,有乜嘢情色俚語,四仔故事同AV女優,會跟呢個字扯上關係.話時話,以下幾個詞語唔知大家又識得邊一個呢?
按字面睇嘅話,「South Side」解作南面,只係喺美國嘅情色俚語中,佢又代表乜嘢意思呢?答案就係臀部.據講臀部之所以有南面之稱,在於佢哋覺得女士胸前對車頭燈為北半球,因此同樣圓渾嘅臀部便稱之為南半球,其後呢個詞語亦慢慢可以用喺男士身上.講到露出最多「South Side」嘅衣着,如果話係丁字褲相信冇人會反對.丁字褲又稱為T-Back,只係講到最正宗叫法應係G-string.事關呢個詞語早喺19世紀已經出現,當時嘅印第安人將用嚟綁住遮上重要部位嘅繫繩稱為Geestring,其後演變成用嚟稱呼細小嘅腰布,最後便將佢套用丁字褲呢種咁細小嘅底褲上.
能夠成為美國AVN名人堂嘅一員,佢哋都係對成人業有莫大嘅貢獻,當中有位喺1995年被列入名人堂嘅人物,有着舉足輕重嘅地位,佢就係Jim South.事實上,佢唔係男脫星,亦唔係四仔導演,而係一間人才中介公司嘅老闆.先後做過保險經紀,同開設時裝模特兒中介公司嘅佢,喺1976年移居加州,並開設專門發掘四仔脫星嘅中介公司World Modeling Talent Agency.憑住出色嘅眼光及交際技巧,多年嚟不但發掘出唔少四仔天后,當中包括Shauna Grant,Marc Wallice,Ginger Lynn,Savannah,Katie Gold等,又將佢哋推上事業嘅高峰.雖然公司喺2006年11月因財政問題倒閉,但喺2007年12月5日佢宣告回歸,至今仍積極發掘年輕又有潛質嘅脫星.
「Go South」直譯嘅話即係向南走,只係喺情色俚語中佢解作吹口琴,亦即係男人幫女伴進行口技表演咁解.心水清嘅人一睇就知點解有咁嘅解釋,皆因女性嘅黑三角位於下半身,咁你嘅視線向下移嘅話,就同向南走差唔多,故此得到呢個俚語.其實呢個詞語對想尋花問柳嘅美國男士嚟講,如果佢哋向南走嘅話,又真係會有好嘢玩.原來喺南美洲眾多國家中,除咗圭亞那同蘇里南,及冇相關資料嘅法屬圭亞那外,絕大部分嘅性交易同開設妓院都係合法,只係要留意當中嘅秘魯,阿根廷及巴西雖然性交易合法,但開設妓院卻係違法.換言之,北美男士只要一路向南,就可以攞正牌梳乎.
每當提起日本已引退多年嘅AV女優南波杏,大家嘅焦點總會集中喺佢嘅AV事業上,卻忽視佢其實係位多才多藝嘅索女.呢位喺1984年3月7日出生,於2002年出道嘅女優,及至喺2008年2月宣布引退時,共推出高達101套嘅作品.此外,佢從2003年至2005年期間,連續3年獲得MOODYZ大賞嘅「最優秀女優賞」.不過,佢除咗床技精湛同演出誘人外,鏡頭外嘅佢亦才藝多多.首先,作為打機迷嘅佢不但打機好耍家,仲憑住出色嘅文筆喺電玩雜誌《CONTINUE》上開設Game評專欄.其次,佢相當鍾意閱讀,尤愛日本著名推理作家島田莊司嘅「御手洗潔」偵探系列.佢睇完不特止仲要寫埋讀後感,有次島田睇咗佢嘅感想後,特別開見面會對佢道謝,足見佢嘅睇法有幾獨到同深入.
撰文:魂


text:
呢次九龍西補選,我相信係香港有史以嚟最核突一場選舉,劉小麗同馮檢基固然係仆街嚟,但 陳凱欣 就更仆街,喺殯儀館上嘅巨型廣告,忽然做乜嘢健康大使,阿水都知你一早想出嚟選,依家竟然話因為山竹自發執嘢嘅表現,所以諗住出嚟選,我簡直想爆粗咁滯.
陳凱欣 講大話唔眨眼
首先, 陳凱欣 係解釋唔到喺殯儀館區果個巨型廣告,所以我有必要又要攞果個大廣告出嚟,果件嘢係鐵證如山,本來無必要告佢偷步參選,但依家我認為依家要,因為呢啲擺明用deception手段參選,俾呢啲人上到位,仲得了,今日可以作個咁嘅大話出嚟攞議席,日後佢做番問責官員,仲唔變成噩夢,呢啲仆街,係必須毀滅其政治生涯於萌芽狀態,無錯,呢句嘢係中共教大家嘅,有啲嘢係要早啲斬草除根.
另一方面, 陳凱欣 呢啲講法,同民建聯亂X咁邀功,將人地嘅努力講成自己成功爭取嘅無賴行為有乜分別,今次山竹之後自發清理,有唔少無黨無派市民,有啲係我識嘅黃絲支持者,甚至有香港眾志搞嘅清理隊(公道講),你 陳凱欣 做過啲乜叉嘢,喺山竹之後,由山竹吹緊香港到依家,你條八婆乜叉都無做過,隨時我喺山竹寫嘅嘢嘅作用,都大過你條八婆坐喺度亂講廿四,所以呢條友,好大機會係集民建聯無恥功力之大成,超越劉江華果挺人渣嚟,如果話民建聯最無恥,今次可以直頭講 陳凱欣 最無恥,我都未見過咁赤裸亂claim成功爭取,而完全唔怕選舉條例,除非係咁,選舉管理委員會完全變成民建聯嘅附庸組織,選舉搞到好似第三世界國家咁,一啲公道同公正都無,所以 陳凱欣 可以肆無忌憚到呢個程度,
你話今次投唔投劉小麗,我講明劉小麗係一件仆街冚家鏟,只不過, 陳凱欣 比劉小麗更仆街,而且大家都知,俾呢個人上位,邪惡程度遠甚於葉劉淑儀,甚至劉江華,因為佢係赤裸裸嘅邪惡同無恥,所以如果補選日仲係劉小麗出嚟選,你唔知點揀,你原則好簡單,anyone but 陳凱欣 and 馮檢基 ,呢個就係九西之戰嘅基本原則,民主派邊個贏我唔在乎,但 陳凱欣 贏咗就後患無窮.當然,都係果句,最好唔出劉小麗,否則佢都變埋歷史罪人.


text:
聖誕日有啲同學仔嚟開party,於是平安夜執下屋
執好晒~好齊整!(唔知keep到幾耐!)
全部Woody巴斯歸位
買咗兩個唔使$100嘅櫃仔(AEON)放好啲玩具,終於見返啲窗台!
書櫃又唔夠位,開始飛走啲BB書,不過我相信好快又唔夠位!
呢到都清返啲空位出嚟!
所有Tsum Tsum車歸位!
呢個行動要好狠心咁唔要咗好多玩具,
送比其他小BB/小朋友玩!
攪到好似年三十晚咁!
小朋友足夠地方玩啦~
換好晒衫又襯著得靚靚
喺屋企影啲聖誕相先!
可能比啲禮物圍住,真係會好興奮好開心~
好正經好大個女呀!!
妹妹豬,真係好可愛呀~
媽咪除咗戀仔,亦係戀女的!
呢兩個香吻係送比身在澳洲嘅田鼠B哥哥嘅~
小檬都影返兩張先
小檬好似好大個咁喇
小檬知道自己同學仔嚟..等到好心急,成日問同學仔幾時到
lunch之後終於到
地方有限,只可以請兩個家庭!
有小朋友一齊玩
兩個都好開心!
喺屋企玩完一大輪,走咗落去公園玩!
幾個小朋友玩吓捉迷藏,係好開心嘅~
諗返起細個時候同啲鄰居玩咁
返到屋企,等到食pizza喇..物以類聚,
呢幾個都係食野嫲嫲哋嘅小朋友
(除咗妹妹豬)
但坐埋一檯又出奇哋食得好好喎..我諗主因係開心!!
希望大家都一樣聖誕快樂!


text:
文學
文學(粵拼:man4 hok6)係語言文字嘅藝術(文學係由語言文字組構而成嘅,開拓無言之境),往往係文化嘅重要表現形式,以不同嘅形式(稱作體裁)表現內心同埋再現一定時期,一定地域嘅社會生活.
由於出版同教育嘅進步以及社會嘅全面發展,已經失去其壟斷地位成為大眾文化嘅一支.產生咗所謂嘅嚴肅文學同通俗文學或大眾文學之分.
文學類別[編輯]
- 按載體分為:口頭文學,書面文學,網路文學三大類;
- 按時間分為:古代文學,近代文學,現代文學和當代文學.佢哋嘅範圍都係隨住讀者而不斷遷移嘅;
- 按地域分為:外國文學,中國文學,台灣文學等;
- 按讀者分為:
文學理論[編輯]
文學研究[編輯]
文學體裁[編輯]
中國古代分為詩同埋文,文又分為韻文同散文,現代一般分為:詩歌,散文,小說,戲劇,並稱為四大文學體裁;中國嘅抒情詩同散文(稱為[古文])最早而比較發達.西方就分為詩歌同散文兩個基本類型.敍事詩同戲劇成熟較早,此外小說比較發達.
傳統嘅詩係有韻律嘅文學作品.佢通過詩嘅想像同抒情來表達某種強烈嘅情感.詩係歷史最悠久嘅文學形式.中國係世界上詩歌最發達嘅國度之一,由中國最早嘅詩歌總集詩經,最早嘅長篇抒情詩離騷以來.漢代嘅樂府,唐宋格律詩,同埋唐末興起嘅詞,元曲以及五四以來嘅新詩.歷代嘅民間歌謠.構成咗中國詩歌無以倫比嘅巨大傳統.相比之下西方嘅敍事詩發達較遲,並結合戲劇,成就好大.例如荷馬史詩,但丁嘅神曲,莎士比亞劇本.
散文冇嚴格嘅韻律同埋篇幅限制嘅文學形式.同韻文相對.中國嘅散文從先秦諸子散文發展而來,代有散文名家名作.其中歷史散文同賦體以及奏議文告等應用文體,對後代產生咗深遠影響.中國自古就係世界上散文最發達嘅國度.
戲劇係另一種古老嘅文學形式.佢主要通過唔同角色之間嘅對話來表達作者嘅思想同感情.戲劇可以用於舞臺嘅表演,都可以閱讀.
小說係以虛擬世界為內容嘅綜合文學形式.傳統上以散文為主體.莊子:飾小說以幹縣令.中國現代意義上嘅小說,係從先秦散文中嘅寓言濫觴,經過漢末六朝嘅筆記,到唐傳奇宋話本擬話本而成熟,再傳至明清以中國四大小說名著為代表嘅長篇小說同埋以聊齋志異為代表嘅短篇小說.西方嘅小說稱為fiction,被稱為散文史詩.小說上接神話傳說,作為後起嘅文學形式.由於佢巨大嘅容量,深刻全面咁反映咗現實同埋啲人嘅思想,成為近代以後主流嘅文學形式之一.
其他體裁有:


text:
港島海逸君綽酒店 Harbour Grand Hong Kong
商戶搜索
服務詳情
評語 提交評語
我地開頭想搵有落地玻璃,最好就可以望到海景嘅場,同埋係地鐵沿線,唔使再轉車去,所以好快就揀左佢地.新娘房都好大,可以擺到6張麻雀枱,不過就得一個屏風,無換衫嘅位置,用起上黎就有少少唔方便.值得一讚嘅係佢地D staff都幾盡力幫我地解決問題,我自己返shift我先生返9-5,所以好難就到時間上去傾嘢或者睇場,但佢地都好好,會突登約星期六就返我地D時間,另外,audio,電腦,燈光個啲我地都唔識,佢地都有好主動幫手處理.佢地啲野食都好好,賓客comment都話估唔到擺酒都有尼個質素!
我係wedding expo個陣簽左惜食堂,將D廚餘捐出去,不過到同酒店個邊傾嘅時候,佢地就同我地講可能有D難,因為完左都比較夜,可能要第二日先可以送到出去,就會唔新鮮,但係原來佢地自己本身都有一啲途徑會捐返D用淨嘅食物出去,我覺得好好!
其實當初我哋shortlist咗Habour Grand, The Mira同埋Crowne Plaza.我哋覺得The Mira都幾overpriced,相比起嚟,Harbour Grand就性價比高,裝修同客房都仲係keep得好好.而且Harbour Grand嘅地理位置都幾好,距離地鐵站只係幾分鐘,揸車嘅朋友都方便.所以我哋最終揀咗Habour Grand.
佢哋個Sales--Ally Tai跟得好足,差唔多好似我哋個wedding planner咁,好多嘢仲緊張過我哋,例如time management同agenda等等,都會關心我哋做到咩步驟,真係好上心,真係值得加分!
我哋嗰日係喺天台行禮,室外個景又真係唔同感覺.而本來之前上面個廣告牌燒咗,不過當日已經維修好,佢哋個天台個環境真係幾靚.當晚啲食物好好食,親戚朋友都大讚.而且啲員工佢對我哋嘅要求都係有求必應,攞杯杯碟碟同埋清潔佢哋都好肯做.不過,我哋有少少唔滿意嘅地方,就係當晚佢哋差唔多十一點嗰陣佢哋就開燈,好似有啲趕收工咁.
我哋當初會揀Harbour Grand 係因為之前有朋友係個度結婚,見過個場地覺得好grand,盞水晶燈好靚,完全無柱又擺到三十圍.之前都有睇過其他婚宴場地,例如 Conrad, Shangrila, Intercontinental咁,好多都淨係擺到十幾圍,同埋比較過價錢都係覺得Harbour Grand 比較適合.
我好滿意Carol,問佢咩都答,問佢同場地或者rundown 無關既野佢都會答.例如問佢有無相熟既場地怖置,佢都會提供幾間俾我聯絡,有時漏咗野又會提我地.落訂方面,因為平日番工要遲D俾Carol都會等埋我,我想俾AE 又會幫我安排,總之有咩要求都好配合.
Big day 當日overall 都好好,比較驚喜既係本身有兩晚房,其中一晚因為想出門影相靚D所以upgrade咗最高級既房,而另外一晚本來係普通房,但係當日酒店話有空房,就免費幫我upgrade 埋,等我唔駛換房.
Big day 個日有少少誤會就係之前安排咗邊D人食素,但係當日就有一兩個人無素食,不過後來酒店都有送番香檳同埋同客人道歉,都算有有盡力補償.
仲有一樣野幾好既係就算當晚完咗都有包好D野俾我地上房食,仲有微波爐,個service 好好,尾數都無催我地,等到所有野settle曬,成十二點幾我地先俾錢都ok.


text:
THURSDAY
18th Oct 2018
憧憬,著迷.
令七瀨目光閃耀嘅時刻係?
#閃耀
自我評價嘅時候,我對自己相當嚴格.
離我越遠嘅嘢,我就覺得越耀眼.
Top/ROYAL PARTY
Pants with belt/COCO DEAL
Earrings/ADASTRIA (Me%)
最新嘅嗜好,係動畫製作!
現在,令我非常入迷嘅,係動畫製作.雖然話係動畫,其實只係做狗仔行緊嘅畫面之類簡單嘅嘢(笑).然而,單單係用輕觸式筆畫出流暢嘅行路動作,都唔容易.我會一邊查住行路嗰陣腳係點郁,一邊畫,總之先將佢整成動畫,當覺得有邊度唔妥嘅時候先會再調整動作……咁樣一步步完成.慢慢學習,最終整到似模似樣嘅動畫係我嘅目標!
我係對於越遙遠嘅嘢,就越覺得耀眼嘅類型.唔知係咪因為咁,對於出演外國電影嘅男女演員,我經常覺得佢哋特別有魅力.我最近睇咗《The Greatest Showman(大娛樂家)》,裡面嘅主演Hugh Jackman嘅演技以及故事……成部作品超級正,正到令我即刻買咗電影原聲音樂!同時令我感受到由一部作品得到滿足感嘅感覺.其實,一開始係飯豊Marie (まりえ) 約我一齊去睇呢套戲嘅,但由於夾唔到行程,最後只好各自去睇.然而,如果當初Marie冇約我,我可能會錯過呢部作品.好多謝佢約我睇.
我閃耀嘅瞬間,如果係喺舞台上嘅時候就好喇…….但因為我好少有機會可以見到舞台上嘅自己,所以老實講我都唔係好清楚.因為工作而影低嘅相,當遇到我好鍾意嘅相嘅時候,我都會將佢儲存落手機.但係,我咁做嘅頻率都唔高,所以我對自己可能都幾嚴格.
喺外國嘅自由時間=耳環嘅出場機會♡
我覺得閃令令嘅小物好可愛,但實際上身邊有嘅,只有媽媽放喺我間房嘅金色生肖擺設(笑),同埋寥寥可數嘅飾物.每當我遇到啱心意嘅耳環時,我都會不期然買咗落嚟,但就好少機會用到.如果戴住去做嘢,換衫時好容易會整唔見對耳環,整唔見咗又會好傷心,而且我去另一個地方時成日都會戴住耳機,再加上頭髮嘅毛躁,感覺耳仔範圍會好亂(笑).所以我嘅耳環可以派上用場嘅場合,就係去外國做嘢嘅時候!喺空閒時間同成員一齊著私服出去玩,係我少有可以享受戴耳環嘅機會.
同時裝雜誌工作人員一齊做嘢時,我會比平時更注重打扮.一諗到要同各位從事時尚行業嘅工作人員見面,雖然只係微小嘅變化,但我會比平時更用心配搭服裝.購物……一如以往地喺網上買嘢比較多(笑).對於拖鞋,我會經常Check住有冇可愛嘅款,然後加入我嘅購物清單,當平時用緊嘅拖鞋舊咗,就會喺個清單度揀嚟買.入咗清單嘅期間如果突然變成減價品嘅話,感覺好似賺咗♪
前排,媽媽話我唔執廚房,而以此為契機(笑),我買咗一個大餐具櫃.以前因為冇位擺而要周圍擺嘅嘢,而家全部都可以收晒入去,執到整整齊齊,成個空間突然變得清爽,距離明亮乾淨嘅房間又邁進咗一大步.之後,同媽媽一齊去電器舖,順勢換埋用咗好多年嘅雪櫃.喺只要輕觸一下對門就會自動打開嘅最新型雪櫃面前,我哋兩個人都好感動!最近,目光最亮嘅瞬間可能係出自呢度(笑).
為配合主題,「Doiya-san」識七十二變!
本月之nanase-sense.
覺得呢個顏色同型狀,如果做成閃令令嘅擺設嘅話會好可愛,所以嘗試畫咗出嚟.好想用嚟裝飾擺儲錢箱同護身符嘅地方.
★Doiya-san=平時冇乜表情,雙眼閃耀嘅時候並唔係因為感情浮動,而係因為太陽嘅折射.
Model/西野七瀨 Photo/藤井由依 (Roaster) Hair & Make up/KITA (Nord) Stylist/松尾由美 Text/吉川由希子


text:
熱左成大半年,中秋過後終於有D涼涼地喇!
中秋前老婆已經打算襯住天氣未凍就同妹妹戒片既喇,不過因為太多活動,平日湊哥哥返放學又忙到飛起,所以都只係久唔久比佢試下坐BB坐廁,冇好認真同佢戒,次次都係試一陣唔得就即刻同佢著返片片.
直到今日老婆先至開始硬起心腸,點都唔同佢著片,一於要盡快同佢戒左片片佢喇!就係咁,潼潼只係用左一日時間啫,就學識左用盤盤wee wee喇!Wee完仲會起身大叫「成功喇」,非常搞笑!
後記:雖然之後幾日都經常出現「唔記得左冇著片」事件,不過好快就習慣左喇,認真叻女!
返左一個月學喇,恆恆睇黎都好鍾意返學!幾乎每次叫佢返學都會乖乖換校服,要坐好得著鞋仔出門口既.放學問佢返學開唔開心佢幾乎一定答話開心既!
爸爸湊就唔肯返學
話就話恆恆鍾意左返學咋,但係佢就因為習慣左爸爸系屋企,就即係唔使返學.結果某日爸爸返夜,試試帶佢返學啦,結果唔肯入學校…最後要由爸爸拖到入班房,坐低左都仲要話「一齊齊返學」,最終我一走佢就喊喇!之後爸爸就唔敢再試帶佢返學喇.
成日打風落雨
聽媽咪講恆恆仔第一次自己擔遮就已經有版有眼!不過要帶埋妹妹一齊接送哥哥,認真辛苦晒媽咪喇!而且潼潼越來越曳曳,有日落雨送完哥哥返學,佢跟緊媽咪返屋企之際,佢學人踩水囉,極到媽咪死死下!
學習進度理想
K1唔使學寫字,只會教認字.暫時學校教既中文字,恆恆都可以輕鬆應付到;英文字母就有D阻滯喇,其實恆恆已經識晒廿六個字母,而學校就只係教到「D」啫,本來係好好地既,但係佢地係大細階一齊教就令恆恆有D混亂喇,明明兩個唔同樣又話知A同a都係A,我地都亂啦!
Anyway,一個月過去左喇,對於要返學一D都冇扭計,我已經覺得恆恆真係好叻仔喇!而且都學左唔少野,講野亦好左,感覺係真真正正大個仔喇,希望佢可以keep住繼續進步啦!


text:
曼戈切縣 必去景點及尼庫德茲灣海灘附近酒店推介
尼庫德茲灣海灘附近酒店預訂
神秘優惠價幫你慳更多
即時揭開神秘優惠價,慳得更多
曼戈切縣必去推介 - 尼庫德茲灣海灘
想去 曼戈切縣 自由行?等 Hotels.com 帶你玩盡 曼戈切縣尼庫德茲灣海灘 啦!留意我地文章,話你知去曼戈切縣 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋曼戈切縣尼庫德茲灣海灘 附近有咩酒店,等你更加容易計劃行程,慳返酒店來回景點嘅時間.
曼戈切縣尼庫德茲灣海灘 自由行
去得曼戈切縣尼庫德茲灣海灘 自由行最緊要一定係揀啱日子去.一啲熱門景點例如,曼戈切縣 嘅 尼庫德茲灣海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
曼戈切縣尼庫德茲灣海灘 交通
想去尼庫德茲灣海灘 暢順無阻濟,最好就係出發前,睇清楚曼戈切縣尼庫德茲灣海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
曼戈切縣尼庫德茲灣海灘 必食必買攻略
曼戈切縣尼庫德茲灣海灘一直都係旅遊熱門地點,去到曼戈切縣尼庫德茲灣海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
古語有云:食甜野可以令人心情變好.所以話呢,港女們咁鐘意食甜點真係唔係冇根據架~法國甜點一向都比人一種浪漫嘅感覺,如果你都鐘意食 Macaron 或者法式甜點的話,U編一定會可以令你係呢個情人節甜到入心!
法國嘅皇室糕點品牌 DALLOYAU 有成300幾年歷史(即係遠至清朝時代啊!冇誇張!),係2017年嘅今日,更加為大家準備左多款別出心裁嘅限量甜點,甜著過情人節.收到呢份禮物嘅女孩,有冇情人都一樣過得咁開心啦~
粉紅色心形馬卡龍 / Macaron Rosé ($24@1 $228@9粒裝限定禮盒)
馬卡龍被譽為港女最愛嘅甜點,而 DALLOYAU 嘅馬卡龍更係一直受外界推崇,所以佢地堅持沿用左300多年嘅法式傳統獨門秘方.當中亦加入左創新嘅元素,將 Macaron Rosé 造成心型,再配埋清淡嘅玫瑰花香味,唔會太甜而且外表又靚,每個女孩收到都一定心動啦!
幸福之門立體心形蛋糕(Grand Gâteaux $238 Petite Gâteaux $58)
叫得幸福之門又點少得有一條開到門嘅鎖匙呢?甜入心頭嘅心形 Pétales Fruités 就係鮮紅色嘅立體心形蛋糕上面放左個食得嘅紅心鎖同埋朱古力鎖匙上去,情侶食左呢個咁 sweet 嘅蛋糕一定可以緊緊地鎖住對方啦~蛋糕用左香滑嘅雲尼拿奶油夾著由新鮮紅莓同藍莓製成嘅雜莓果 jam ,仲有濃郁栗子夾係中間,夠哂醒胃又有豐富嘅口感!
法國直送傳統全手製朱古力($338@14粒裝禮盒)
講到情人節,又點少得朱古力呢? DALLOYAU 嘅朱古力禮盒係法國直送香港,全部都係手製架!今年 DALLOYAU 推出左14粒裝嘅情人節限量禮盒,有20幾種唔同口味嘅朱古力比大家揀,咁就可以食住朱古力同BB渡過一個甜甜蜜蜜嘅情人節~
Choco Tempting 情人節特別版($188)
鐘意「甜甜的」嘅朋友仔就可以試下 DALLOYAU 最新推出嘅軟心朱古力蛋糕 Choco Tempting ,本身已經夠哂 sweet 嘅朱古力蛋糕再換埋情人節新裝,用左上等嘅 62% 黑朱古力豆加埋優質雞蛋及香滑淡牛油,情人就可以慢慢享受呢個全人手製造,無麩質嘅幼滑朱古力蛋糕喇~
睇左咁多款法式甜點,係咪口水都流埋呢?即日起,大家就可以去 DALLOYAU 買限量精緻甜點喇(賣哂就冇架喇!).今個情人節買下少少甜將「愛」同「祝福」族送比摰愛親朋啦~


text:
金三角藝術博物館 必去景點及阿托查站附近酒店推介
阿托查站附近酒店預訂
神秘優惠價幫你慳更多
即時揭開神秘優惠價,慳得更多
金三角藝術博物館必去推介 - 阿托查站
想去 金三角藝術博物館 自由行?等 Hotels.com 帶你玩盡 金三角藝術博物館阿托查站 啦!留意我地文章,話你知去金三角藝術博物館 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋金三角藝術博物館阿托查站 附近有咩酒店,等你更加容易計劃行程,慳返酒店來回景點嘅時間.
金三角藝術博物館阿托查站 自由行
去得金三角藝術博物館阿托查站 自由行最緊要一定係揀啱日子去.一啲熱門景點例如,金三角藝術博物館 嘅 阿托查站,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
金三角藝術博物館阿托查站 交通
想去阿托查站 暢順無阻濟,最好就係出發前,睇清楚金三角藝術博物館阿托查站 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
金三角藝術博物館阿托查站 必食必買攻略
金三角藝術博物館阿托查站一直都係旅遊熱門地點,去到金三角藝術博物館阿托查站,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
2015年韓國首爾+釜山賞櫻之旅(Day 4)上 – 釜山掛法櫻花隧道,坐巴士去鎮海
今日係2015年4月1日,係為期十日嘅鎮海軍港節嘅第一日.今次首爾+釜山賞櫻之旅為嘅主要都係去鎮海睇櫻花,所以今日係今次旅程最重要嘅一日.
尋日釜山落好大雨,天氣預報今日應該都會有雨落,所以都好擔心今日賞櫻嘅行程去唔去得成.一早起身落床第一件事就係睇下窗外點情況.都OK喎,雖然個天仲係陰陰地,但起碼雨唔大.
街上面都仲係濕濕地,但唔擔遮都可以.
出發前先食返個早餐先.豬肉湯飯係釜山其中一樣名物,尋晚行BIFF廣場嘅時候已經留意到有間食豬肉湯飯嘅舖頭,今朝早餐就試下.
認住門口呢隻豬,要行樓梯落去.
味道清清地,都真係幾唔錯,好好味.兩個豬肉湯飯盛惠14,000won,即係7,000won一個.
食完早餐開始出發去睇櫻花啦.雖然我哋有KR Pass坐火車唔使再俾錢,但係由於釜山同鎮海之間冇火車直接到,要轉車,再加上火車班次少,坐火車的話既麻煩時間又會用多D.所以我哋採用最直接同方便嘅方法,就係喺沙上嘅西部巴士總站坐巴士去鎮海.而且喺沙上仲有一個好正嘅櫻花隧道,比鎮海嘅櫻花仲要靚,坐車之前可以順道先去睇睇.
沙上距離南浦洞比較遠,坐地鐵要喺西面轉一次車,大約要坐40分鐘先去到.
去掛法櫻花隧道最近嘅地鐵站出口係3號出口,如果係直接去西部巴士總站,5號出口都可以,亦有地下通道連接巴士總站隔離個商場,穿過商場可以直接入到去西部巴士總站嘅售票廳.
到咗韓國三日其實都未真正見到過櫻花,所以今日心情好期待.喺沙上站行出路面,嘩!有櫻華啊.街邊嘅都已經咁靚,櫻花熱點嘅應該唔差啦,總算冇白行.而且個天已經唔再落雨,真係俾足面.
嚟到沙上我哋唔係即刻坐巴士去鎮海,而係先去附近嘅掛法站睇櫻花隧道.掛法站係個輕軌車站,由沙上地鐵站3號出口行過去大約700米,行10分鐘就到.如果唔想行路,亦可以係沙上地鐵站旁邊呢個輕軌沙上站坐一個站去掛法站.
我哋用腳行去,所以喺3號出口跟住輕軌向西行.
沿途會經過西部巴士總站
好快就見到掛法站啦
從車站下面呢個扶手電梯上去掛法站
再沿呢條行人天橋過去
喺行人天橋上面望過去已經可以見到馬路中間條步行徑上嘅櫻花啦
行人天橋上有樓梯可以行落去步行徑
嘩,步行徑兩邊種咗超多櫻花樹,密密麻麻真係好有櫻花隧道Feel.今日應該都算係滿開期,但地下已經開始有D飄咗落嚟嘅櫻花花瓣.呢條步行徑好長,不過望落去每段嘅景都一樣,就係櫻花隧道囉.因為唔係太多人嚟,所以感覺好寧靜,又唔使同人爭位影相.
下面係掛法櫻花隧道嘅位置地圖
睇完掛法櫻花隧道之後,行返去西部巴士總站坐巴士去鎮海啦.
先入去售票大堂買車飛,大人每位只係5,100won.鎮海個英文名係Jin Hae,買車飛果陣用英文拼音講就可以啦.
去鎮海嘅巴士喺17嘅泊位,由呢度出去.
巴士冇劃位,所以要排隊上車.軍港節期間巴士班次都好密,上唔到車等下一班都好快.
順便一提,由西部巴士總站去鎮海嘅巴士會行經掛法櫻花隧道,而櫻花隧道會係巴士右方,所以記得要坐右邊座位,即係上車個門口果邊.
Day 4 未完,睇埋Day 4下半Part,或者返回2015年韓國首爾+釜山賞櫻之旅目錄.
相關文章:
- 住@首爾明洞Loisir Hotel Seoul Myeongdong
- 住@首爾明洞天空花園酒店
- 住@首爾明洞王子酒店
- 住@釜山Hotel Aventree Busan(亞雲樹酒店)
- 首爾明洞酒店推介
- 韓國外國人專用火車通行證KR Pass
- 韓國MobilePOP Pocket WiFi Router使用分享
- 如何網上預約首爾昌德宮秘苑導賞團門票


text:
愛 情,離離合合,有幾多真係可以同初戀拍拖然後開花結果?情路難行,好多時跌跌撞撞之後,突然發現,好似都係佢好.舒淇同馮德倫自1997年拍戲傳出緋聞, 繼而廿幾年嚟,雙方有自己嘅伴侣,但又經常盛傳喺埋一齊,總之廿多年來佢哋無承認過一齊.近日舒淇喺IG貼出興馮德倫頭貼頭合照,算係廿多年來首次,雖然 並無講及係約會,不過唔少粉絲都當正佢哋正式公開關係.兩個人走過咁多轉折,最終是否「還是覺得你最好呢?」其實觀乎近幾年,例如莫文蔚,最後嫁的仍然係 初戀男朋友,原來走咗咁遠,走咗咁耐,始終會喺同一條路上重新遇上,最後修成正果.
共同回憶
你同佢擁有好多共同嘅苦與樂,好多不同時期嘅回憶,彼此對對方嘅價值觀,性格都已經有一定程度嘅磨合,好多時拍拖到一定年期就會有心領神會,無聲仿有聲嘅感覺,你哋兩人一直都有喇.
相信命運
咁多年嚟,最後都係同佢一齊,係命運;咁多年嚟,大家經歷各自嘅戀愛,分手,但仍然最後喺埋一齊,係緣份,相信自己,相信直覺,相信佢就喺個天指畀你嘅最終歸宿吧.
重新了解
多年之後一齊返,雖然話彼此已知大家性格,不過都要請你有定心理準備,對方未必再係當初嗰個人,經歷多年,人都會轉變,可能20年前佢仲係乖乖嘅陽光大男孩,去到今日已經係抑鬱小生,咪一廂情願會有相同效果.
閒言閒語
如果你哋決心走返埋一齊,可能彼此都要準備承受外間嘅閒話,仲有當年如果雙方不歡而散,散咗之後,朋友實會有同你講佢嘅壞話,叫你放低(又或者調轉係你同朋友講),總之當年積落嘅恩恩怨怨,又重新被翻出嚟.
- 葵涌文件櫃-有利文件櫃
- 當代迷你倉可否線上下單?
- 怎樣進入迷你倉存儲東西
- 迷你倉的服務人群都有哪些
- 儲存倉為我們帶來美好的生活
- 當代迷你倉也可以註冊香港公司?
- 儲存倉幫您儲存各種種類物品
- 迷你倉主要的客戶對象是哪些?
- 儲存倉在使用的時候安全有保障嗎
- 當代迷你倉 性價比最高的存儲產品


text:
本身都係見佢地賣曬廣告,環境又靚,對佢地都有信心先join左個脫面毛plan…
點知脫左2次…塊面本來無斑,變左出現一啲淡斑(仲係5片仔咁多)!!! …果時簡直晴天霹靂!!!
問啲治療師就只識話:“唔會架wo,”“唔會架wo”.. .咁答有咩意思?!事實就係已經會呀嘛
第3次去,Dermes就安排左個新人幫我做,我脫面毛,佢竟然全程叫我舉高隻手放係個頭度.. .搽面霜都唔識搽!由左眼一嘢過拖去右眼…(無言)…我做咁多年facial都未試過見人咁搽面霜
所以之後隔左1年都無再去脫…之後佢地打俾我問點解,我話因為打到我啲斑出左黎,電話果個人就話部機因為針對黑色素…所以有機會吸左我底層啲斑出黎wo… 但完全唔提有咩方法預防or解決!
咁大間公司,質素原來如此…
另外Dermes安排上都好煩…
我從來唔想指定治療師,只想易booking.. .但佢地就話我嘅file係果個人跟,就一定要搵 果個人幫我booking 煩唔煩啊!?
通常果個幫我booking嘅人都唔係度,又要等佢覆我,但佢覆我時,我又忙緊錯過個電話…
所以booking咁小嘅事都可以搞好耐
我終於發火時,櫃台聽電話啲人先肯幫我落…但幾日後竟然收到book左果個治療師電話,話佢果日返早,所以問我可否改第2日… 即時燥底啊!!!
仲有好多細微嘅事都懶得講喇…總之好失望,錢俾左,做差左
同意呀,JOIN左脫面毛,已經換左4個以上治療師,到後期上親去就次次新人,其實都唔係好明,明明佢已經CONFIRM明天的BOOKING,都仲好意思同我講「而家仲忙緊,叫其他同事幫你」….咁仲使咩就你個期做BOOKING呢????
而家越做越差….又HARDSELL……
原帖由choiyan05於15-05-23發表
間野流失率好高,長期請人,每星期都有新人上training,好易請,吾洗經驗同學歷, train三星期就落鋪跟客…
我之前個治療師都跟左年幾,無啦啦同我講家姐生cancer要休息3個月照顧佢家姐,咁3個月我咪等佢返.
點知一去無回頭.其實一早resign左
之後轉左3個治療師.差到死.
索性自己打算.
6萬3蚊實際打左全腳半手,面都未打完.
我都係一個受傷者!呢個集團真係差到爆炸.我join左佢地就旗下個cleen脫腋下毛毛,join完做左第一次個治療師就無做,轉我去第二個,第二果位又成日改我時間,試過一次我出左門口去緊脫毛,果治療師突然打來話佢公司d機壞左叫我遲兩個鐘返來.我火都來埋話想取消!心諗有咩可能全公司d機都壞左,佢見我發脾氣先話叫我照來,過到來又等左好耐先幫我做.之後第三次唔記得咩原因話佢忙緊個客遲到,要第二個幫我做住先,真係o曬咀!
跟住最近二月個治療師又無啦啦打來同我講同左Dermes合併叫我轉跟佢去果邊做激光,話免費轉喎.但要四月先有同事聯絡我,結果到而家五月我見仲未打來先自己打上去問點解,聽電話果個小姐又話要問返我既治療師,當然最後緊係無人覆我,自己whatsapp個治療師又話對唔住揾人第二日即刻覆我.到第二日又係得空氣覆我.呢間野真係好差,個治療師同我講對不起多過同我傾計.想打去投訴佢嫁啦,但自己又忙,忙完又心軟諗驚人飯碗不保.最後打上去叫佢換一個有責任既治療師俾我就算左算啦!
而家只想快快完成個療程就算啦.廣告都係呃人嫁,仲要打左幾次都唔見少左好多毛毛.大家真係唔好再中計!超級失望!
資料來源:Baby-kingdom
發表於 2015-5-23


text:
23 OCTOBER 2011(SUN)
話咁快就嚟到最後一堂,今日因為小小豬係巴士上面瞓左,到PLAYGROUP就醒左,都應該係瞓唔夠,所以入到課堂都唔肯自己玩玩具,要平靜一陣先肯去玩呀~
好在到唱遊時都叫做好啲,開始精神啦~
今堂老師都認識腳指,分別俾左牙刷同海綿俾佢地擦擦腳.小小豬都叫做OK肯做,仲對支牙刷好有興趣添~
之後就到玩彩虹傘,雖然小小豬就冇乜表情,不過佢都好肯自己去搖呀~
食完茶點之後,今堂老師俾小朋友塗顏色,可能之前係屋企都試過俾小小豬劃圖畫,所以都叫做OK.佢係自己塗,我地只係幫手按住張紙,等佢易啲塗~
仲要叫小朋友自己貼啲貼紙上去,我地教左小小豬兩次,佢就可以自己貼啦~
依個就係小小豬嘅勞作,都叫做OK啦...哈哈~
之後老師就教除橡筋圈,等佢地訓練一吓手眼.手仔就好易,小小豬一除就除到,不過腳仔就困難啲,要老師教一次,之後自己試幾次先得呀~
學埋依個,玩埋泡泡就放學啦!
因為今日係最後一堂,所以老師就叫我地留低,幫小小豬做評估.經過短短嘅評估時間,老師都話小小豬整體上都表現得幾好,不過正式報告就要等幾日先有得拎,真係好緊張,唔知小小豬各方面合唔合格呢?真係好想快啲收到呀!


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2013年11月24日 星期日
半澤楊修之直樹之死
睇晒十集《半澤直樹》,結局寫得好正,最後大佬之後原來仲有真正最後大佬,絕到冇嘢講.不過論到最峰迴路轉都係意識方向,一直似講/鼓勵突破規範打破階級觀念推翻制度,但結尾都係想話你知,老屎忽無論點樣都只會係老屎忽,任你點樣有才華有拼勁有功積,一日你唔甘心情願做奴隸,一日你都唔使旨意有好日子過,唔好發夢會有「將功補過」或者「論功行賞」呢回事.原來係一套以銀行業界包裝嘅《楊修之死》.
訂閱: 張貼留言 (Atom)


text:
2018.06.09 ドーナツ
曾幾何時,試過一次跟網上一個食譜去由養酵母,做中種到整一個包出嚟,當時整麵包嘅年資非常咁淺,經驗同認知唔夠嘅情況下當然係失敗啦.
除咗星野酵母之外,嗰次之後一擺都唔知幾多年無再掂天然酵母.
當年係聽聞用天然酵母做嘅麵包出嚟效果會較軟熟所以先試,但奈何失敗,加上後來我搵到Bluff Bread之後,已經再無原因令到要去繼續試整天然酵母嘅包.
直至上年10月,11月左右,覺得每次整包都只做Bluff Bread少咗份挑戰性.
望住書櫃本天然酵母書,由最基本嘅提子乾養酵母開始,再挑戰整天然酵母.
經過呢幾年對包嘅認識,今次我無再失敗.
試整嘅包當中,冬甩係我覺得個分別係最明顯,從此認定咗整冬甩就要用天然酵母去整.
嗰2,3個月,屋企出現嘅任何生果我都將佢養一樽酵母出嚟,試吓唔同生果邊啲易養,邊啲啱自己心意啲,當中土岐蘋果最啱心意,咁多款當中就只得呢樽仲留喺雪櫃.
話明要養即係要照顧佢,就算唔整包都要餵佢,呢個係天然酵母做包一個最麻煩嘅地方.
有一排無焗包,個中種無再keep,只係留返樽酵母液,一擺又4個幾月.
呢排又心思思掛住個冬甩,要食嘅話即係要養中種.
喺雪櫃拎返樽酵母液,諗住摶一摶試吓養種啦.
我懶,4個幾月又無換氣,又無俾糖佢食飯,初頭我都估佢會唔會已經瓜咗.
點知我開蓋俾細𡙡糖佢觀察咗陣之後,佢有反應喎.
忍唔住又再自言自語問:「到底邊個係第一個人諗到咁樣係可以整到包架呢?!」
本身跟嗰個食譜係6個份量,上次整嗰陣好記得我同旦那さん只可以即場食到3個.
剩低嗰3個第二日再食,啲糖已經溶,搞到個冬甩腍就已經唔好味.
於是今次再整,我只整3個.
個份量細到部kitchenaid都打唔到個麵團(笑)
雖然用咗3日再加多17個鐘先可以整到呢3個冬甩嚟食.
時間係長,但係鬆軟得嚟帶啲煙韌嘅冬甩真係好食好多.
今次用咗特幼砂糖,再加啲玉桂粉去整咗個玉桂糖coat面.
我自己鍾意食砂糖面嘅冬甩多個食Glaze面嘅,所以今次都好直接整晒3個都係玉桂糖.
下次再整時可能要試吓整個glaze面嘅俾旦那さん試吓佢鍾意食邊款多啲先得.


text:
五年前,當大熱美劇(Breaking Bad)全五季播放完畢,一首既熟悉又陌生嘅英文老歌就喺主角Walter White臨終前一刻徐徐響起,呢首聽起嚟相當有feel嘅片尾曲喺當時除咗引起一眾影迷熱烈討論之外,佢嘅點擊率亦隨住套劇嘅熱度而大幅上升.
呢首hit爆全城嘅片尾曲叫做〈Baby Blue〉,係收錄喺Badfinger一張名叫《Straight Up》嘅專輯入面,或者有好多朋友都係透過呢首歌先認識到Badfinger呢個名字,但以我嚟講,其實早喺十幾年前我就已經比呢支樂隊嘅其中一首經典作品〈Carry On Till Tomorrow〉深深吸引,仲因為咁而專登走去唱片舖買咗佢哋嘅一張精選碟返屋企.
"Carry On Till Tomorrow, There's No Reason To Look Back~"呢句歌詞真係埋藏咗好多正面嘅能量喺裡面,但同時又會令人感到非常感觸,試問大家又點會諗得到,一首咁勵志嘅作品竟然係出自Pete Ham(Badfinger主音兼結他手),Tom Evans(Badfinger Bass手)呢兩位悲劇人物嘅手筆!所以每當我聽到呢首歌嗰陣,再諗起Badfinger四位成員各自嘅際遇同結局,都會深深咁覺得有時候世事實在係好鬼諷刺!好喇~成日講到呢隊組合咁鬼慘情,究竟有幾慘情先?嗯~不如各位就先細味一下呢首咁好聽嘅經典作品,我去飲杯茶食塊餅,然後再慢慢同你哋講……
Badfinger嘅前身樂隊喺1961年成立於威爾斯Swansea一條名叫Iveys嘅街道,故此就將樂隊取名為The Iveys.當時隊Band嘅成員就包括Pete Ham(Tonic Guitarist),David "Dai" Jenkins(Rhythm Guitarist),Ron Griffiths(Bass Player),嗰陣佢哋三條友仔先得嗰15,6歲,就連毛都未出齊,但就已經有機會幫一班老早成咗名嘅英國本土樂團例如係Spencer Davis Group,The Who,The Moody Blues,The Yardbirds做巡迴暖場,直到1965年鼓手Mike Gibbons就加盟咗The Iveys並且仲同一個名叫Bill Collins嘅音樂經紀人簽咗一份長達五年嘅合同,自此樂隊就開始踏上正軌.
Apple Records對The Iveys嘅音樂事業起咗極大嘅推動作用,喺〈Maybe Tomorrow〉推出後嘅兩個月,The Iveys就正式將樂隊名稱改為Badfinger,跟住身為老闆嘅Paul McCartney就即刻送咗一首〈Come And Get It〉比佢哋做禮物,呢首歌一出就風靡全歐洲(Billboard Hot 100第7名,UK Singles Chart第4名),而受到Beatles嘅影響之下,Badfinger嘅音樂風格就漸漸轉向為Power Pop.另外,喺錄製〈Come And Get It〉期間,Pete Ham,Tom Evans,Mike Gibbins亦同時製作咗兩首原創作品〈Rock Of All Ages〉,〈Carry On Till Tomorrow〉嚟作為電影(The Magic Christian)嘅主題曲同插曲.
根據統計,〈Without You〉截至目前為止比人翻唱過嘅次數已經有超過180個版本以上,呢首膾炙人口嘅經典情歌係由Peter Ham同Tom Evans所寫嘅,喺1970年推出嗰陣並未有引起外界太大嘅迴響,但係喺一年後,美國男歌手Harry Nilsson就無意中喺一個舞會場合度聽到呢首歌,聽完之後佢覺得好有feel,於是就決定要拎嚟改編重唱,仲將佢放咗入自己張專輯(Nilsson Schmilsson)裡面,結果就大受歡迎,呢個翻唱版本喺當時不但霸咗Billboard Hot 100嘅冠軍位置成個月,而且仲為Harry Nilsson贏得一座Grammy Award「最佳流行男歌手獎」.
但若果要再舉出另一個年代距離比較近而且又最家喻戶曉嘅翻唱版本,咁就一定要提一提Mariah Carey喺1994年發行並收錄喺佢張《Music Box》專輯裡面嗰一個唱到聲嘶力竭又百轉千迴嘅Cover Version,經過呢位巨肺歌后運用佢雄厚嘅嗌功猛力一推,再注入一啲帶有R&B元素嘅編曲落去,兩者配合起嚟就成功為呢一首歷史悠久嘅懷舊老歌增添咗唔少時代感,仲為Mariah Carey贏得四次英國單曲榜冠軍.
不過唔知係咪年紀越嚟越大同埋個人經歷多咗嘅關係,而家我無論係聽到Harry Nilsson,Mariah Carey又或者係Air Supply嗰個同樣係嗌爆咪但就K味極濃嘅翻唱版本,個感覺就已經冇以前後生嗰陣咁強烈,反觀Badfinger原裝正版嘅〈Without You〉雖然喺唱法同編曲上都冇乜嘢特別出色嘅地方,但呢種樸實嘅感覺反而就更表現到歌詞裡頭想呈現出嚟嘅嗰一份悲壯同無奈,特別係每當佢哋唱到"I Can't Live, If Living Is Without You, I Can't Live, I Can't Give Any More~"嘅時候,嗰種接近絕望嘅呼喊真係令我完全感受到何謂「哀莫大於心死,而人死亦次之」.
第二張大碟《No Dice》嘅成功,大大提升咗Badfinger喺歐美地區嘅知名度,為咗準備1970年嘅首次美國巡演,Badfinger喺當時就特意聘請咗一位名叫Stan Polley嘅紐約經紀人,呢位Polley先生喺音樂界個朵雖然都算得上係幾響,但係佢嗰種極為踩界嘅處事方式同埋財務管理手法喺往後嘅日子就徹底改變咗Badfinger四位成員嘅人生.
1971年,Badfinger嘅另一張經典唱片《Straight Up》橫空出世(Billboard 200專輯榜第31名,仲喺個榜度逗留咗32個禮拜),呢張專輯嘅幕後陣容可謂非常鼎盛,首先就有「披頭四第五人」George Martin同埋美國著名搖滾歌手Todd Rundgren擔任製作人,然後又搵咗George Harrison喺單曲〈Day After Day〉(Billboard Hot 100第4名)度同Peter Ham合作Slide Guitar Solo部分,再加埋我喺頭幾段曾經提及過嘅嗰一首因為大熱美劇(Breaking Bad)而再現光芒嘅遺珠好歌〈Baby Blue〉,就令到Badfinger再一次獲得一眾樂迷同樂評人嘅大力支持,而喺十幾年之後,《Straight Up》就更加比著名雜誌《Goldmine》嘅讀者評選為「最愛絕版唱片」.
本來形勢大好,但可惜早喺《Straight Up》錄製之前,Badfinger嘅大老闆Beatles四子就已經各散東西,當時Apple Records正陷入一片混亂之中,而由於Badfinger同公司仲有一張專輯嘅合約喺度,所以Apple Records就喺拖拖拉拉嘅情況之下幫佢哋發行埋最後一張唱片,喺嚴重缺乏資源同埋零宣傳底下,呢張名為《Ass》嘅專輯最終就只能夠喺Billboard 200專輯榜得到第122名嘅成績,除此之外,喺碟入面嘅重點主打歌〈Apple Of My Eye〉亦未有打入美國任何一個熱門單曲排行榜.
喺錄製《Ass》期間,Badfinger新請返嚟嗰位貪錢到仆街嘅經紀人Stan Polley就自作主張同Warner Bros. Records談判同簽咗一份幾百萬美金嘅合約,就係咁,Badfinger就正式離開咗一手發掘佢哋出嚟嘅Apple Records,而喺《Ass》錄製完成嘅六個星期後,Badfinger四子就經已密鑼緊鼓籌備緊佢哋加盟Warner Bros. Records之後嘅頭炮大碟《Badfinger》.平心而論,呢張同名專輯嘅質素其實真係相當唔錯㗎!曲風多元化之餘,我仲喺隻碟入面搵到好多隊經典樂隊嘅影子,好似帶有濃濃Beatles氣味嘅〈I Miss You〉,〈Lonely You〉同埋同The Rolling Stones Style有九成相似嘅〈Matted Spam〉,仲有就係集Elvis Presley/The Velvet Underground曲式於一身嘅〈Andy Norris〉,首首都各具特色,但儘管係咁,呢張唱片嘅命運就同先前推出嘅《Ass》一樣,唔止銷情慘淡(Billboard 200專輯榜第161名),就連班樂評人都唔多接受.
眼見自己嘅星途一日比一日暗淡,Badfinger喺1974年就將全副精神放晒落去佢哋張新碟《Wish You Were Here》度,希望可以藉此挽回一班樂迷嘅心,但與此同時,佢哋嗰位吸人血唔眨眼嘅人渣經紀人Stan Polley長期私吞款項嘅陰謀喺同年就終於比人揭發,之後冇耐Warner Bros.就將佢哋全部人告上法庭,仲下令要將已經發行七個星期嘅新專輯《Wish You Were Here》喺市場上全面落架,實行要斬斷晒Badfinger嘅所有經濟來源,喺樂隊遭受一連串官司訴訟之際,結他手Joey Molland就立刻決定要同一班隊友Say Goodbye.
坦白講,我真係好羨慕每一位擁有《Wish You Were Here》呢張唱片嘅樂迷,雖然呢隻碟就只有九首歌,但Badfinger竟然就能夠喺40分鐘嘅時間之內創作出一首首咁緊湊而且仲非常之有連貫性嘅概念音樂,而更重要嘅係,碟入面啲歌即使已經過咗四十年都依然唔會比人有一種過時嘅感覺.我真心覺得若然Badfinger四子唔係咁黑仔嘅話,呢張製作得咁認真嘅Concept Album就應該可以喺歐美流行樂壇史冊上劃下一筆.
經濟陷入困境,比隊友離棄,又比最信任嘅經紀人出賣,喺當時Pete Ham經已喺英國買咗間屋,加上條女又就快生得,喺無計可施之下,Pete就曾經多次嘗試打電話比Polley,但係呢條吸血鬼又點會比你咁易搵得到呀!於是,喺1975年4月23號,已經一無所有嘅Pete就約咗隊友Tom Evans出嚟通宵劈酒,然後去到凌晨時份,Pete就一個人去咗自己位於倫敦間車房度進行一件人生大事,就係申請成為27 Club Member,而喺靈魂人物Pete Ham過身之後,Badfinger就只好被迫宣布解散.
喺1977年,前樂隊成員Joey Molland就搵咗昔日隊友Tom Evans返嚟重組Badfinger,仲喺1979年同1981年分別推出過兩張專輯,只不過,接二連三嘅厄運又再次降臨喺佢哋身上.喺1983年11月19號,Joey Molland同Tom Evans就因為〈Without You〉嘅版稅分配問題而吵大鑊,之後Tom Evans喺當晚凌晨就去咗自己屋企個花園吊頸自殺(同好朋友Pete了結自己嘅方式基本上係一模一樣),享年36歲,而佢嘅離開亦直接為Badfinger嘅音樂故事畫上一個句號.
睇完Badfinger四子嘅故事之後,唔知大家又有冇為呢隊Band嘅經歷同結局感到惋惜呢?佢哋四個原本有大好前途,剛出道冇耐就比Paul McCartney睇中同寫歌比佢哋唱,要知道喺以前個年代並唔係隨便一隊Band都咁容易能夠得到Paul神欽點,咁都唔只,佢哋仲有機會可以長期企喺Beatles四子同George Martin身邊學嘢(Tom Evans同Joey Molland更有幸親眼目睹並參與〈Imagine〉嘅錄製過程),但可惜成也Beatles,敗也Beatles,所謂嘅傳奇就係獨一無二,喺當年有好多樂評人都好鐘意拎Badfinger同佢哋嘅大老闆Beatles作互相比較,呢一個沉重嘅包袱喺咁多年以嚟就一直跟隨住Badfinger嘅四位成員,到後來佢哋更發現原來自己喺樂壇上嘅剎那光輝可能就只係建立喺「愛屋及烏」呢四個字之下.咁當然,如果Badfinger四子喺當日唔係遇到Stan Polley呢條粉人嘅話,咁佢哋四個人嘅命運或者就唔會走到今時今日呢個地步,只不過世事又邊有咁多如果呢!
好~都係時候要收筆喇!喺停筆之前我就想同大家分享一下自己所喜愛嘅一啲Badfinger歌曲,首先就為你哋帶嚟由Badfinger唯一生還者Joey Molland所主唱嘅〈Sweet Tuesday Morning〉(佢哋嘅鼓手Mike Gibbons於2005年10月4號過身,享年56歲,而Badfinger嘅第一代經紀人Bill Collins同埋嗰位壞事做盡嘅萬惡吸血鬼Stan Polley亦分別喺2002年同2009年離開人世),並祝各位有一個愉快嘅晚上!拜拜~
嚴選心目中最喜愛嘅Badfinger歌曲(Top 50)
01. Carry On Till Tomorrow 試聽
02. In The Meantime/Some Other Time 試聽
03. Day After Day 試聽
04. Midnight Caller 試聽
05. We're For The Dark 試聽
06. Dennis 試聽
07. Baby Blue 試聽
08. Without You 試聽
09. I Miss You 試聽
10. Sweet Tuesday Morning 試聽
11. Love Time 試聽
12. Know One Knows 試聽
13. Andy Norris 試聽
14. Lonely You 試聽
15. Maybe Tomorrow 試聽
16. King Of The Load (T) 試聽
17. Name Of The Game 試聽
18. I'll Be The One 試聽
19. Meanwhile, Back At The Ranch / I Should Smoke 試聽
20. Come And Get It 試聽
21. I'd Die Babe 試聽
22. My Heart Goes Out 試聽
23. The Dreamer 試聽
24. I Can't Take It 試聽
25. No Matter What 試聽
26. Rock Of All Ages 試聽
27. Where Do We Go From Here? 試聽
28. Timeless 試聽
29. Watford John 試聽
30. Matted Spam 試聽
31. Just A Chance 試聽
32. Suitcase 試聽
33. When I Say 試聽
34. Keep Believing 試聽
35. Get Down 試聽
36. Lost Inside Your Love 試聽
37. Blodwyn 試聽
38. Got To Get Out Of Here 試聽
39. Arthur 試聽
40. Back Again 試聽
41. Crocadillo 試聽
42. Apple Of My Eye 試聽
43. Love Is Easy 試聽
44. Turn Around 試聽
45. It's Over 試聽
46. Knocking Down Our Home 試聽
47. You're So Fine 試聽
48. Mean, Mean Jemima 試聽
49. Dear Angie 試聽
50. Piano Red 試聽
PS:部分嘅資料同內容係改編自Badfinger嘅Wikipedia.


text:
作為一個神級男朋友(或者男神),凍算得係咩.好多人話港女難溝,其實我想問你溝過女未,唔好鳩up,有心做其實一D都唔難.之前我喺港女乜乜乜http://polymerhk.com/articles/2016/01/10/26459/都有講過,冇感情嘅時候緊係講錢,但有咗感情囉喎,就要花D用錢買唔到嘅心機同關心啦.
今日一朝起身得3度,好似最近呢十零年冇凍過,男人老狗,怕咩凍呀?凍都要催眠自己話唔凍,去到日本韓國零下18度你千祈唔好叫凍.每逢星期六日,我都會九點零鐘落街幫我個女人買早餐,風雨不改,除非我死咗或者佢死咗.今朝一起身,得3度,今次真係想見識到咩叫濕凍,但係身為男人理應天不怕地不怕,號令在前,男人含忍.喺屋企我仍然只係一年短袖加風褸,面對3度既挑戰,加多一件baby milo外套就行出去.落到樓下,勁大風,仲有冷冷雨wo ……,溫差令我開始有D縮.
我行咗15分鐘先入到商場,呢15分鐘話凍又唔係好凍,我已經唔係一個肥仔(不過呢排肥仔都叫凍),又唔做運動,身體唔算健康,我唔明點解香港人而家咁怕凍,但係去旅行就唔覺凍,唔通洗錢可以祛寒?
入到商場我就見到一堆阿婆排隊買早餐,睇見佢地一身短打,最多加件背心,心諗,我地呢班後生仔真係連個婆都不如.後來我排隊嘅時候我忍唔住問我前面個婆婆:
我:婆婆?著咁少衫會唔會好凍呀?
婆婆:唔會,我都慣哂,今年先著多件背心姐,後生仔真係有心.
買早餐條隊勁多人,但係眼見一個後生仔都冇,真係一代不如一代,成日話做gym跑步健身都唔知健咗去邊度,冇鬼用,3度就冬眠,連長者都強壯過你,一想到尋晚老蘭D女仲係短裙低胸,佢地先係戰鬥民族.我突然諗起有位朋友,係健美先生,大隻仔好嚇人個種,原來睇得唔打得.佢同我講,大隻同大力係冇關係,大隻同健康係兩回事.一個健康嘅人會怕凍,我當堂笑咗.我問過大隻仔佢操咁大隻為咩,佢話就係冧女,有線條就夠照.其實大部份肌肉都係化學嘢練出嚟,同地盤練出嚟嗰D比,冇咩力水,一唔操唔飲shake好快就會變鬆弛熊.所以有心理學家亦分析過,大隻佬心靈係比較脆弱,不過總好過蝗國玻璃心,所以大隻仔要用強大既身體警告別人:你唔好蝦我呀,大脾都粗過你條頸.咁大隻,第一時間見到,係人見到都驚,唔會想挑佢機,除非你係李小龍或者宇宙最強.
作為男友,對住小強,四腳蛇同米奇呢D嘢不能夠驚,徒手或拖鞋打死係必須要練出嚟,好似史坦尼斯拉夫斯基嘅演技咁從內而外,由外而內鍛鍊出來,就算男神外表如何有型靚仔,一見小強就變女人,點溝女呢.日本同韓國訓練男人有一手,從小到大都有武士道精神,天不怕地不怕,外父第一眼見女婿就要試他有多少男子氣魄.身家前途至係第二條件.
如果一個男人3度都肯為女友落街買早餐,呢個絕對可以加分!如果個女人未係你條女,加分會仲多d添.一個肯3度都為你落街買早餐既男人,點都比一個用100蚊買個麥麥送嘅男友好,一來知慳識儉,二來有用過心,三來肯未個女人付出.一個男人洗錢多過你,你都係飛左佢把啦,除非佢係李澤階呢類姐.
一個男人肯為你付出幾多,包括金錢,絕對係女人嘅主要評分標準.雖然溝女唔係求分數,但係想長長久久,要求婚數就要俾心機啦.你係要做一個真.男人,而唔係單單一個大男人,俾錢你夠使就算.有主見啡嘅男人唔一定係大男人,女人最怕優柔寡斷既男人,婆婆媽媽成個女人咁,將來都唔只要唔要佢自己倒番轉頭照顧你.男人要擔得起放得低,下下為情自殺嘅男人,係東亞病+懦夫.有主見,但仍然會問下女友,你想食咩,有plan B,以對方嘅喜好為plan A先唔話得.雖然佢會話,食壽司怕凍,食老麥又熱氣.不過,女人唔係就係咁既咩?冇女人嘅優柔寡斷,點顯得你有主見呢?間唔中就拖你個女人任性一次,做醜人又man一次,即管用你嘅愛做藉口啦,情人節你實識做啦.
女人同你講心唔講金,係要一步一步花心機慢慢加分上去,同打機升lv一樣,你都唔會一下99lv,除非你用金手指靠後台啦.呢度只有經驗分享,如果你想問我治何經典,內容有咩理論,出自何處,我就會反問你一句:”你睇過 裡面諸葛亮舌戰群儒未?”口味人心個個獨一無二,你話溝女有咩必勝秘笈,塞車要離地宏觀到講蝴蝶效應–你都好識得為”地區固有運輸規劃與現代發展失衡,私家車太多”嚟搵個虛無縹緲嘅藉口囉,情侶性格不合大概只能夠歸咎為”社會嘅錯”啦.真‧男人最緊要有承擔!!!預祝大家情人節快樂,香港個個真‧男人啦.


text:
叻仔咗好多,食多好多,放學食吓麵包,飲包奶,
夜晚都仲可以食到一大碗飯.
自己進食有進步
爸爸落咗個order,如果有人餵佢,就會鬧邊個,
我/婆婆一拎起匙羹小檬就叫唔好,唔想我哋比人話!
愛護屋企人
當然有時出街掛住玩,進度都會差少少,唔太差我哋都算
我自己都有餵一兩啖,佢都好緊張話
你會俾爸爸鬧喇~
為鼓勵佢,終於買咗個磅同買咗度高尺!(鼓掌)
一高咗就好開心,好在佢都會在乎,有啲動力鼓勵佢食多啲.
有進步肯飲返湯,不過只飲番茄薯仔魚湯,都好吖!
有時用其他野利誘佢都會肯飲其他湯兩三啖.
蔬菜水果水水依然好鍾意.
食雪糕/零食等等食兩啖就會話唔食,話係冇益食物
(學校有教分別有益食物/冇益食物)
不過我哋就要跟手尾~
活動能力
學校大肌肉訓練,有玩吓單腳跳,平衡木..
去公園亦大膽咗,自己玩到消防員條柱sir落嚟.
自理能力
差不多都自己做晒,著衫(扣鈕嘅)著褲(會好努力綁帶)
自己行去we we/poo poo,
我都開始放心自己坐喺sofa佢自己刷牙,唧牙膏,
不過佢最後都會要求我補刷.
瞓
已經冇瞓到半夜大喊.
不過,就算講完故事臨瞓前都話要去大房瞓一吓(我哋唔瞓都得)
跟住一係爸爸抱佢返自己床,一係我等佢瞓一陣叫佢,
佢就會乖乖朦朦朧朧咁行返去自己床瞓.
都有試過瞓到半叫(應該發夢)
不過都好快攪掂返瞓.
情感發展
前一排多咗一有唔如意嘅事就爆喊發洩,
已經唔係BB,咁大個都咁樣,
令到我同爸爸都好炆憎,都一齊發顛!
學老師建議,叫佢有咩都要喊之前講出嚟.
小朋友小小佻皮梗有,太乖我都驚.
不過小檬都算係乖, 都係一講就聽嘅.
小檬都會關心別人
婆婆話腳痛,都會叫婆婆你小心啲呀~慢慢行呀~
媽咪整到,會問媽咪有冇事呀~
媽咪扮喊或者扁咀,小檬就會行埋嚟攬住叫"媽咪"(憂怨mode)
總括一句
小檬依然係媽咪眼中聰明乖巧嘅小檬~


text:
屈臣氏灣 必去景點及營地灣附近酒店推介
營地灣附近酒店預訂
神秘優惠價幫你慳更多
即時揭開神秘優惠價,慳得更多
屈臣氏灣必去推介 - 營地灣
想去 屈臣氏灣 自由行?等 Hotels.com 帶你玩盡 屈臣氏灣營地灣 啦!留意我地文章,話你知去屈臣氏灣 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋屈臣氏灣營地灣 附近有咩酒店,等你更加容易計劃行程,慳返酒店來回景點嘅時間.
屈臣氏灣營地灣 自由行
去得屈臣氏灣營地灣 自由行最緊要一定係揀啱日子去.一啲熱門景點例如,屈臣氏灣 嘅 營地灣,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
屈臣氏灣營地灣 交通
想去營地灣 暢順無阻濟,最好就係出發前,睇清楚屈臣氏灣營地灣 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
屈臣氏灣營地灣 必食必買攻略
屈臣氏灣營地灣一直都係旅遊熱門地點,去到屈臣氏灣營地灣,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
簡直係修行,堅經驗談.
原來媾港男係一條咁迂迴曲折既路.
首先,你係唔可以咁進取既.一般來講,港男都慣左港女既高竇和冷酷,如果你太健談 (都唔係講緊 desperate,係吹得水o者),係會令佢地覺得條女做乜野咁努力,唔慣既,會唔同你傾落去.
跟住,你係唔可以咁強既.坊間都有對於三高女既熱烈討論,港男係鐘意D日女﹑台妹果種賢妻良母既人,所以先覺得有錢有樣又做得野既港女好惡﹑唔溫柔﹑似老虎乸.個人黎講,我覺得溫柔和強唔係相對既,日本既歷史當中,就有大和撫子﹑篤姬等,又賢慧又把炮既女人,都係日男既理想老婆黎既.Anyways,總之你個感覺太強悍,唔小心令人聯想到蒙古大漠騎馬奔騰既女子,港男覺得自己瘦瘦既身軀無法保護到你,甚至要你保護番佢轉頭,咁係好唔得.
第三,進展係慢既.呢個,當然視乎港男係肉食男定草食男啦.不過根據我係 Tinder 上面既聊天紀錄,同港男傾偈,唔知點解隔好耐,傾埋哂D 天馬行空到吃飯行街,都仲未約你去街既.咁我就以為佢都係想搵個人吹下水啦,所謂既鍵盤戰士,其實唔係真係有心出去;但又唔一定架喎,佢又好似好 Keen 咁架喎.米多莉就試過,傾左成三個月之後,終於約人出去囉.所以相對於鬼佬吹兩句水就約見面,與港男既速度覺得係龜兔賽跑咁神奇有趣丫.
最後,講咸野呢種咁冇女性矜持既野,係唔獲得港男既青睞既.你床上既功夫如何,就在床上展現;如果你係對話中有出位既黃腔,港男可能就覺得你係淫X.其實係唔係淫X,同你講唔講咸野真係冇咩關係.但大腦直線發展既港男,就唔buy 囉.可能係睇得日系AV 多啦,唔嗲唔吊﹑霸王硬上弓呢一種先有挑戰性.
咁當然啦,一樣米養百樣人,好多港男都唔係走極端既路線既.但如果你係想媾港男,但個性開朗直率,可能就要係鍵盤上收一收,忍一忍.如果忍唔住,我建議你睇一睇孫子兵法,或 AV,下一下火先,唔好亂大謀呀.
港男,點解你咁難追架o者.
image : apple daily


text:
題為編輯所擬
圖:場內廿幾個桶,不停掉不停掉不停掉,係咪大家已經覺得理所當然所以無視呢個咁恐怖既實況?
唔係執垃圾我都唔會去青衣大戲棚.
但係網上見到有心人召喚搵人幫手做回收,又回想起之前攪七一綠色遊行個種極度渴求有義工有心人幫手既感覺,明知去到負能量會極大都忍唔住羅苦黎身.
廢話真係唔多講,基本上個度D垃圾多得幾恐怖幾離譜幾嘔心幾不知所謂大家都心裡有數,仲要會場基本上只有廿幾個大既660L垃圾桶俾大家掉垃圾,係零回收桶之下,所有有用無用既野全部都俾呢廿幾個桶食哂.(不過,即使有回收桶又點,根據之前咁多個大型活動放回收桶既經驗,回收桶咪又係俾大家當係垃圾桶咁亂9咁掉.)
圖:好努力沖洗的義工朋友們ssssssss
Initiate 呢壇野既攪手都真係好有心,佢地搵左個位置近廁所方便集中同清洗所有收返黎既回收物,而佢地亦都事前聯絡左有興趣收既回收商收左d膠兜膠樽,確保收返黎洗完既野有個好歸宿,可以用黎塞住個D成日話「所有回收左既野咪又係掉落堆填區」既人把口而無藉口唔回收.
而攪手同其他朋友亦都好有禮貌地係場地外圍作出呼籲,鼓勵入場者入場「一籤一兜多用」同埋將回收物交俾我地,亦有D「執垃圾小隊」穿插場內每個垃圾桶執返D回收物同有用物資上黎,再運返去廁所位清洗.
但係基於我撩事鬥非既性格,就咁係度執我執到我個心好似穿左個窿咁,一路執又一路唔忿氣 , 最後我都係忍唔住,主動出擊,捕係個垃圾桶附近,一見到D人行埋黎掉垃圾就黎一個獅吼功喝住佢再一秒變臉報以甜美笑容:「你會再食既話不如keep住個兜再用黎食多幾檔先掉啦好無啫? (bling bling眼mode is on)」
圖:香港人真係好叻,即使滿左都總會有方法死塞爛塞或疊高上去,都唔願意諗方法點樣減少舊垃圾黎減輕清潔工既負擔,都係個句啦,我黎食野jar ma, 理得你死jei
其實我覺得呢招係唔錯既,個結果係出奇地好,實例包括:
有數個金毛男,青春少艾,中年阿叔以及學生妹,諗左幾秒我講既野,再願意羅返起個紙兜發泡膠兜返返轉頭去第二間鋪頭買野食 (我希望佢地唔係嫌我煩而選擇行去另一邊個垃圾桶掉走佢);
圖:每次摷垃圾身邊既人都會投來好奇目光,其實我唔介意你望,但可唔可以唔好一路望一路掉回收物出黎 (而明知我地收緊回收物)黎加重我既負擔同怒氣呀頂你
另外亦都有幾位市民係個刻口頭承諾下次會自備餐具黎買野食 (雖然我唔會認得返你地係邊個但我希望你地遵守承諾唔會冇口齒呃中女) ;
亦感謝個位被我喝止左既女士,係掉完雞骨羅返個膠兜大大聲喝返我轉頭:「係咪連掉雞骨都唔俾!? 我連枝竹籤都用返架你望下你望下!」
成個人釘人戰術樣係樣衰D,但起碼有成效既野我又唔介意做,點醒左十幾個人令佢地重用個兜減少用多十幾個兜,又或者令佢地個心有一絲愧疚下一次會主動再做多D,呢個長遠投資我又覺得做得過喎.
呀,仲有多謝個位怕羞唔想上鏡而又自備餐具去掃街的女士,你令我鼓舞左一晚.
圖:其實青衣大戲棚隔離行幾分鍾已經有洗手間,所以真係唔洗驚自備餐具要污污糟糟咁走,沖一沖完水個盒羅返屋企又係一條好漢
#其實我真係唔會晚晚係度捕住大叫作出溫馨提示大家可唔可以幫手自律少少行多步
#即棄餐具其實唔係真係需要即棄你唔洗咁聽話用一次就掉
#聞說自備餐具既寶貝係有獎勵老細會俾多幾舊野食你
#今晚最後一晚如果大家去不妨做多少少好無


text:
Belle & Olive Photography
服務詳情
評語 提交評語
Belle and Olive 就負責我證婚日嘅影相,呢個係因為佢哋影到Fine Art嘅質素所以先揀!佢哋由四個Fine Art攝影師開,都有各自各嘅style,佢哋影得真係好靚,係有一種『叮一聲』一定要揀佢嘅感覺!
個日有2個影相仲加個助手,因為係fine art啦,佢地齋影相,雖然係貴左D,不過佢地個日好專業.個日一到左影左D花絮,就同左我地去西貢獅子會影,佢地神奇到可以將D枯萎左既植物影到好似去左法國酒莊影,佢地捕捉到D既shot真係與別不同.
同big day最大分別係呢日主角係我地兩個,所以影得比較grand.咁我地想要個西式D既婚禮,所以行禮個時佢地會影得比較grand, elegant.
幫襯bell and olive之前我地睇左另一間fine art photography既相,但佢地影得真係好差,因為D花絮,自然流露style既相就影得好猙獰,更加對比到bell and olive係影得好自然,影到晒我屋企人由心而發既笑容!雖然係貴,但佢地係有條件既,因為D攝影師全部都出名,不過如果想appoint某一個就要加5000蚊,所以我地最後都無加!


text:
2012年京阪之旅(Day 4[下篇] – 日產租車難波OCAT店還車)
去到大阪只係12點幾仲未夠鐘可以check-in,於是我地先開架車去Hotel Vista Grande Osaka放低行李.(想睇酒店介紹嘅朋友可以去睇我呢篇住@大阪Hotel Vista Grande Osaka)
然後再係大阪市內兜下,想睇下邊度有櫻花開左,不過兜左幾個地方都唔見有,大阪城,造幣局嘅櫻花通通都仲未開.算吧,呢兩日大阪主打shopping算啦.
兜完一輪個天開始有D雨點,所以都係先還左架車再算.還車地點係難波JR駅地下負一層(B1層)嘅日產租車なんばOCAT店,因為間店唔係街舖,要駅入地庫停車場,所以係京都攞車果陣,個職員已經俾左張地圖我,仲好有心機咁教左我點入去,不過聽左都唔係好明.
行完一次之後覺得其實都唔係好難,下面用圖解方式講解一下,如果你又係咁啱係日產租車,又咁啱係呢間難波OCAT店還車,希望可以幫到你啦.
下圖係難波OCAT周邊嘅街道圖,如果你由千日前通方向駛黎,就應該靠左行(圖中橙色線),係出入口處按紅色線駛入停車場入口,落到去就係B1層.如果你係由圖中下方駛黎(紫色線),應該先靠右線行,係中間出入口處轉右過線,按紅色線駛入停車場入口.
下面呢張圖片就係出入口處嘅實景,圖片來自Google Map實景照片嘅截圖.
下面呢張係日產租車俾嘅難波OCAT地下停車場B1層嘅平面圖,入到去可以將車暫時停係紅框位置,最好有個人睇住架車,然後搵個人由玻璃門入去,照箭咀咁行去租車店Counter叫人黎接收架車.
____________________
還左架車我地就沿住地下街行返去難波,途中見到有間鰻魚飯專門店,於是就食左呢個饅魚飯做午餐.
呢日之後嘅行程,全部都係心齋行街shopping,所以冇影到相,唯一係影左呢間g.u.,佢係Uniqlo嘅平價版副線,價錢比Uniqlo平4成左右,當然質素會差少少,但係都好抵著.間舖頭就係心齋橋步行街,由戎橋向北行200米左右就會見到.
g.u.心齋橋店位置圖
講開g.u.,不如講埋Uniqlo啦,以前係心齋橋,都會去佢係難波0101上面果間分店,不過呢間舖面積好細.今次發現原來Uniqlo係心齋橋開左另一間好大嘅分店,有四層,貨物品種齊好多.Uniqlo心齋橋店就係心齋橘步行街大丸百貨北館斜對面,接近長堀通,由戎橋向北行大約600米左右.不過以而家匯率黎計,Uniqlo日本嘅價錢絕對唔會平得過香港,除非遇正大減價啦.
Uniqlo心齋橋店位置圖
Day 4 End…


text:
沙摩金丹 必去景點及基德三桿球場附近酒店推介
基德三桿球場附近酒店預訂
神秘優惠價幫你慳更多
即時揭開神秘優惠價,慳得更多
沙摩金丹必去推介 - 基德三桿球場
想去 沙摩金丹 自由行?等 Hotels.com 帶你玩盡 沙摩金丹基德三桿球場 啦!留意我地文章,話你知去沙摩金丹 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋沙摩金丹基德三桿球場 附近有咩酒店,等你更加容易計劃行程,慳返酒店來回景點嘅時間.
沙摩金丹基德三桿球場 自由行
去得沙摩金丹基德三桿球場 自由行最緊要一定係揀啱日子去.一啲熱門景點例如,沙摩金丹 嘅 基德三桿球場,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
沙摩金丹基德三桿球場 交通
想去基德三桿球場 暢順無阻濟,最好就係出發前,睇清楚沙摩金丹基德三桿球場 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
沙摩金丹基德三桿球場 必食必買攻略
沙摩金丹基德三桿球場一直都係旅遊熱門地點,去到沙摩金丹基德三桿球場,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
Saturday, 27 September 2014
Formula 1 Singapore GP.買飛攻略
知道 S 去睇 Formula 1 賽車之後,唔少朋友問買飛要幾錢,聽到 S 係睇最貴嘅 zone 時,大部份人第一時間反應都係“嘩”一聲,“洗唔洗呀?”
哈哈,其實 S 喺第一次上網搜集資料,理解吓啲飛嘅價錢時,發現啲 pricing 五花八們...
未去過完全無從入手,唔知點揀至啱,見到最貴果啲價錢,反應同朋友們一樣,但好彩嘅係,S 唔識就問朋友.之前睇過嘅朋友話,有心睇賽車嘅話,一係唔好睇,要睇就睇最好嘅位.如果唔夠錢,儲到夠錢至去,如果夠錢買飛但整體預算比較緊,就住平啲嘅酒店,都要睇最好嘅位.
點解呢?
第一,位置... 睇賽車,最精彩又重要嘅包括起步,包括起步前拖架車出跑道按裝(以下片段),“撻”完車預備起步時 “fung fung” 聲嘈到拆天嘅感受,轉入衝線前大直路嘅彎位,pit stop 即整車換 tyres 所有預備架車嘅地方,仲有頒獎台,呢啲所有野,喺每個跑道,都係 pit grandstand (Sinapore 賽車場嘅 zone 1)...
其次嘅位置,係各個入彎位,揸車嘅人都知道,入彎係 overtake 嘅最好時機 (其實一啲都唔容易做到),所以第二貴嘅飛,通常都係喺個賽車場唔同嘅轉彎位,咁就要先 study 吓每個場嘅形狀至可以決定.如果去 Singapore 睇主力係睇演唱會,zone 4 係幾好嘅選擇,但係以睇賽車角度,同 zone 1 可以話係冇得比.
第二,日子...總決場果日,當然一定要睇,所以啲飛一定係最貴.但遠道從香港 travel 去睇,夠時間嘅話,睇埋其他賽事如 Porsche Carrera Asia Cup 同 Masters Historic (呢個唔知係咪年年有),重第一丶二日所有賽事嘅 practice sessions 同 qualifying session,再加上 Singapore GP 獨有不同口味嘅 concert,一字記之日“正”!尤其因為 S join 埋朋友們一齊預早半年就買飛,計埋 early bird 同 group tickets 嘅 discount,買晒三日可以入晒所有 zones 同所有 events 嘅 passes,只係比 final day 果日嘅 zone 1 day pass 貴一成左右!
一早訂飛嘅另一好處係,重可以註明想座喺邊隊車隊對面,朋友都係 Red Bull 粉絲,所以,我地嘅位係對正佢地,重要係對到正 Daniel Ricciardo 同 Sebastian Vettel,美中不足嘅係,我地座得夠晒前(第二行),但唔夠高,唔係每次入 pit 都可以睇到以段片嘅換呔情況,但由於夠前,睇賽事時感受特別好!想查閱 Singapore GP ticket pricing 的話,可 download 佢地個手機 apps “Singapore GP”...
註:S 買嘅雖然係最貴嘅飛,但始終只係“平民”看台,因為 pit grandstand 同 pit building 上面都有包相,全部都係由贊助商或大公司包晒,送比佢地嘅客戶或員工.S 有朋友曾經喺幾年前某大 sponsor 做工,佢地會攞部份飛比員工認購,但朋友冇再喺果度做, sponsor 亦都換埋,無緣!
.
.
.
No comments:
Subscribe to: Post Comments (Atom)


text:
A姐,生於1987年(過多幾年就只會講80後),從事一份超緊張嘅文職工作,同好多人一樣有返工時間,冇收工時間,唔通做人只得黑白色嘅生活.為了尋找色彩,A姐放假最鐘意捐窿捐罅尋尋覓覓,由橫街窄巷到浮華大地都有我嘅足跡,放大假,就梗係去旅行啦!計我話,做人最緊要開心!但A姐其實都同一般女仔一樣鐘意扮靚靚化妝同煮吓嘢食,咁先可以留得住M佬麻!
M佬,80後獨仔一名,講求生活質素,鐘意喺屋企一邊聽jazz一邊飲whisky.由細到大,M佬都認為唔可以過死板嘅生活,要有專屬自己嘅人生,如果唔係,死咗咪好唔抵!直至那年嘅12月1日,識咗A姐,彷彿人生路上再唔係得一個人,一齊尋找人生樂趣.依家每日都好期待放工放假,可以同A姐周圍去,周圍玩,咁先可以留得住A姐麻!
A姐:M佬,你有無搞錯呀!又抄我張相同字放上Facebook!
M佬:(奸笑)係呀!
10分鐘後….
A姐:M佬,你有無搞錯呀!點解你嘅Like同comments多過我咁多架!
M佬:(奸笑+勝利手勢)係呀!
A姐:我下次嘅Like一定要多過你!
如是者,重覆又重覆咁,我哋嘅第一年拍拖生活就係不停食嘢,不停去玩,再寫post嚟鬥多Facebook Like(諗番起都覺得甜蜜但好無聊),而踏入我哋嘅第二年,我哋發現自己個Facebook有幾多Like都無用,不如將呢估力量化為開一個Page嘅能量!希望同大家晒吓我哋嘅閃卡…吖,唔係!係希望同大家分享,介紹我哋兩小口子平時拍拖食飯嘅好去處,星期六日去邊度拍拖好玩啦,甚至係電影嘅情感分享或者我哋嘅每一個足跡.
我哋好感謝大家細閱我哋每一個分享,同我哋一齊「跳出黑白的框框 尋找生活中的藍與綠」!


text:
Microsoft Edge
Microsoft Edge(開發代號Project Spartan)係一個由微軟研發嘅瀏覽器,喺2015年1月21號公布,2015年3月30號公開發布第一個預覽版.Microsoft Edge喺Windows 10同埋Windows 10流動版入面取代IE成為預設瀏覽器.
Microsoft Edge係一個拋棄傳統舊包袱嘅瀏覽器,它移除咗ActiveX技術,同時又加入一啲新嘅拓展技術,例如:建立網頁筆記,Cortana語音助理同埋OneDrive,同時亦會提供網頁標記(Webpage Markup)功能同埋閱讀模式功能.
特色[編輯]
Microsoft Edge喺Windows 10 Mobile以及Windows 10桌面版中取代Internet Explorer 11同埋Internet Explorer Mobile作為預設瀏覽器.Microsoft Edge用咗名為EdgeHTML嘅排版引擎,呢個引擎係Trident嘅一個分支.因為企業用戶對向後兼容性嘅要求,網頁同樣可以被MSHTML引擎打開.
Microsoft Edge並唔支援包括ActiveX同埋瀏覽器輔助對象在内一啲技術,而係會用一個插件系統(Extensions).因為ActiveX等兼容性等問題,喺Windows 10之中仍然可以用Internet Explorer 11,佢同Windows 8.1中嘅IE完全相同,並冇用到EdgeHTML引擎.
參考[編輯]
出面網頁[編輯]
- Microsoft Edge Dev (@MSEdgeDev) - Twitter
- Microsoft Edge香港(語體中文)


text:
相信近日有留意肖友懷事件嘅人都有留意到一位就讀大成小學嘅小妹妹係示威者離開後講出以下一番說話:
「點解啊?我哋學校一路淨係想畀啲新嘅同學知道知識,個個人都唔知道……犯咗法又點喎!點解要貼呢啲嘢呀?」
好多人睇到段片都覺得有可疑,點解一個年幾咁細嘅小妹妹可以講出依番就話,再加埋小妹妹嘅手勢,有人甚至覺得似做緊 presentation.我覺得件事有兩個可能(以下用第一/二可能):
第一可能:發自妹妹真心
如果依番說話係發自妹妹真心,咁“犯咗法又點喎“依句就話就有好大問題,我認為妹妹萬一真心講得出依句說話都有兩個可能(以下用可能A/B):
可能A:
妹妹根本仲未學習到守法依個基本法治意識.相信一個小一或以上程度,係香港受過教育嘅學生都會有守法意識,小妹妹睇落點都有小一以上,如果連守法意識都無就真係香港教育嘅悲哀.
可能B:
小妹妹對法治意識已經領悟到法治唔只係守法嘅層次.
例如我地係佔領果陣做嘅事,我地當時知道惡法都要守真係唔掂,所以就明知犯法都去反抗,真正法治係要嚟維持公義.
小妹妹咁細個就講得出”犯左法又點”,咁我又懷疑香港嘅教育有無咁勁令到個小妹妹明白深層次法治呢?
如果可能B成立,咁就要講到令我覺得好心寒嘅第二可能,妹妹俾人教唆 .
第二可能:妹妹俾人教唆
如果妹妹係俾人教咁樣做場戲嘅話,依個真係一個道德災難,依個小妹妹真係唔知俾人灌輸咗啲咩價值觀俾佢,咁細個就會做出啲咁嘅事,大個咗佢會變成個咩人呀?覺得自己對道德有責任嘅人唔係當睇唔到,當無咗件事呀?無係忍心見到香港會教育出咁嘅下一代呀?
如果你地真係認為對道德有承擔嘅,你地真係要好好先搵出背後原因,先去救救香港嘅下一代比指罵其他抗爭力量重要呀!
萬一真係查明有人教唆小妹妹嘅,各位道德義士就應當對教唆嘅人渣有所行動先係呀!
如果你地咁都覺得無可疑,我就會好懷疑大家對道德嘅承擔有幾大.
妹妹,我覺得你好可憐,要生活係一個扭曲晒嘅社會,連負責教育嘅教育局長都會公然誤導大眾:
最慘仲要有人俾依啲說話誤導到,依啲其實係大人嘅錯.
p.s.
話說回來,各位焦點係肖有懷發唔發居港權嘅抗爭者就應該考慮下到學校示威嘅成效.


text:
懷孕16天可以無痛人流咩?有個別嘅女性朋友喺諮詢,如果懷孕16天係咪可以進行無痛人流,其會對身子帶嚟傷害咩?呢啲問題請教一下深圳婦科醫院嘅專家,讓專家為我哋簡單嘅嚟介紹一下,女性懷孕16天可以無痛人流咩?
女性喺懷孕16天嘅話係唔能進行人流手術嘅,查實醫生建議嘅人流越早越好嘅意思係指,女性進行人流手術嘅最佳時間內越早進行人流就會越好,並唔係講喺懷孕後越早人流越好.最佳嘅無痛人流手術時間係喺懷孕後嘅35-45日,事關呢個時候子宮變化唔係好明顯.如果過早進行嘅話會事關胚胎過小而出現睇唔清其具體位置.
如果懷孕月份過大嘅話,會事關胎兒經已發育成形,影響手術嘅時間,還會容易造成大出血嘅情況,對於手術者嘅傷害也會比較大.所以喺懷孕後嘅35-45日呢個時間裏,係進行人流嘅最佳時間,喺呢個時期就係越早進行人流越好.
專家提醒:女性喺進行流術前三天及術後一個月內係要禁止性生活嘅,存喺陰道炎症嘅女性需要治癒炎症才能進行手術,唔然係好容易引起病菌擴散感染,從而引發盆腔炎,附件炎等嚴重後果.如果採用無痛人流手術,喺手術前應禁食8個鐘.而且喺進行人流前,要先檢查一下妊娠嘅時間,確還係咪啱做無痛人流手術.
以上文章就係深圳婦科醫院嘅專家為我哋簡單嘅介紹咗懷孕16天可以無痛人流咩,希望可以幫助到你.


text:
不如政府做到呢七招 先好公開話解決房屋問題啦陳劍青
2017/7/4 — 20:50
之前撞到個親政府嘅城規會委員,都同我好坦白咁講,其實佢都承認解決香港土地問題根本就有好多種奏效方法.例如好多措施民間團體都講咗幾年:
1. 公地公用:大幅度改變公私房屋土地分配比例,由依家3:7變成8:2,只留番2成地俾地產商玩同買,真正做番公營主導;
2. 混合發展:以後所有私人賣地同重建嘅地契寫明底下十層都要做公屋俾普通市民;
3. 貨櫃屋邨:拎哂全港市區幾千公頃啲閒置地同可收回嘅短租起臨時貨櫃屋邨,幾百蚊租俾劏房戶,半年內咩都起好,立即拉底番成個市區租金;
4. 打假專才:嚴格審批個啲國企無端端申請一大堆假專才嘅必要性,上年已有成萬個,大大減低專才同市民爭屋住嘅問題;
5. 收審批權:收番單程證審批權,整走裡面啲特務同用不正當方法拎到證嘅水份做需求管理.
6. 限購房產:未來手頭上唔係得一間物業同外來資金嘅交易,就開徵重稅(+100%)打擊囤積/投資行為,質地產商只可以平啲賣樓俾普通市民.
7. 空置政策:吉咗個月以上嘅樓都要開徵空置稅,釋放大量租盤存量去租住市場,壓低租金.
你敢做呢七招,我敢寫包單樓價同租金一定可以回落到可負擔水平.或者咁講,不如政府做到呢七招,先好公開話解決房屋問題啦,唔好同我講技術上做唔到,呢啲全部其他國家/城市都有做過.
喺唔係冇棕地政府地嘅情況下,一講解決房屋問題就講咗去填海同郊野公園,就話唔好意思要犧牲村民同綠化帶,根本就係度擾亂視線,唔係真心解決問題.重講增加土地供應? 邊個應承過你用你嘅公帑開咗你個山造咗啲地,最尾會分多啲地俾你用架? 冇呀.聽清楚啲,政府根本冇應承過你,最後造完都係分哂俾啲科學園王國,地產財閥同政府hold起,整幾橦居屋點綴喳.
簡單啲講,香港土地問題攪成今日咁,成條隊排公屋,周街都係劏房同露宿者,唔係冇地,只係個政府一直要保著個地產市場同賣地收益唔做,唔好再老屈啲細到唔細嘅環保團體阻著你發展.